
ΑΠΟΦΑΣΕΙ Σ 

Αριθ. 50516/1040 

Έγκριση Κανονισμού Ανάθεσης Μελετών και Κατα¬ 
σκευών Τεχνικών Έργων ΕΛ.ΤΑ και θυγατρικών αυτού 
Εταιρειών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 6 του Β.Δ. 804/70 (Α' 271) 
«περί κυρώσεως του καταστατικού των Ελληνικών Ταχυ¬ 
δρομείων» όπως τροποποιήθηκε με το άρθρο 25 του Ν. 
2843/2000 (Α' 219). 

2. Τις διατάξεις του άρθρου 29Ατου Ν. 1558/85 (Α' 137) 
«Κυβέρνηση και Κυβερνητικά όργανα», όπως αυτό προ¬ 
στέθηκε με το άρθρο 27 του Ν. 2081/92 (Α' 154) και αντι- 
καταστάθηκεμετο άρθρο 1 παρ.2ατου Ν. 2469/97 (Α'38). 

3. Την αριθμ. 15851/7601/24.4.2000 (Β' 92) απόφαση 
του Πρωθυπουργού και του Υπουργού Μεταφορών και 
Επικοινωνιών «Ανάθεση αρμοδιοτήτων του Υπουργού 
Μεταφορών και Επικοινωνιών στον Υφυπουργό Μεταφο¬ 
ρών και Επικοινωνιών». 

4. Το αριθμ. 35/943/11.4.2001 έγγραφο του ΕΛ.ΤΑ. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη στον κρατικό προϋπολογι¬ 
σμό, αποφασίζουμε: 

Εγκρίνουμε τον «Κανονισμό Ανάθεσης Μελετών και Κα¬ 
τασκευών Τεχνικών Έργων ΕΛ.ΤΑ και θυγατρικών αυτού 
Εταιρειών» ο οποίος έχει ως ακολούθως: 

ΚΕΦΑΛΑΙΟ Α'-ΓΕΝΙΚΑ 
ΑΡΘΡΟ 1 

ΑΝΤΙΚΕΙΜΕΝΟ ΤΟΥ ΚΑΝΟΝΙΣΜΟΥ - 
ΠΕΔΙΟ ΕΦΑΡΜΟΓΗΣ 

1. Αντικείμενο του παρόντος κανονισμού είναι ο καθορι¬ 
σμός των όρων και των διαδικασιών που διέπουν όλες τις 
φάσεις εκτέλεσης των Τεχνικών Έργων της ανώνυμης 
εταιρείας με την επωνυμία Ελληνικά Ταχυδρομεία και δια¬ 
κριτικό τίτλο ΕΛΤΑ και των θυγατρικών αυτού εταιρειών, 
όπως αυτές καθορίζονται στην παράγρ.3 του παρόντος 
άρθρου, ήτοιπροκήρυξη, ανάθεση και εκπόνηση μελετών 
και αντίστοιχα κατασκευή των τεχνικών έργων. 


2. Ο παρών κανονισμός εφαρμόζεται σε όλα τα έργα 
που προγραμματίζονται, μελετιόνται και κατασκευάζο¬ 
νται από τον ΕΛΤΑ και τις θυγατρικές αυτού εταιρείες 
όπως αυτές καθορίζονται στην παράγραφο 3 του παρό¬ 
ντος άρθρου, σύμφωνα με τις διατάξεις του άρθρου 25 
του Ν. 2843/2000 (ΦΕΚ219Α/12.10.2000). 

3. Οι θυγατρικές εταιρείες του ΕΛΤΑ για την εφαρμογή 
του παρόντος Κανονισμού είναι: 

3.1 Εταιρείες, στο μετοχικό κεφάλαιο των οποίων ο ΕΛ¬ 
ΤΑ συμμετέχει με ποσοστό μεγαλύτερο του 50% 

3.2 Εταιρείες, στο μετοχικό κεφάλαιο των οποίων ο ΕΛ¬ 
ΤΑ μαζί με φορείς του Δημοσίου ή του ευρύτερου Δημο¬ 
σίου Τομέα συμμετέχουν με ποσοστό μεγαλύτερο του 
50% 

4. Όπου στον παρόντα κανονισμό χρησιμοποιείται ο 
όρος «Εταιρεία», περιλαμβάνει κατά περίπτωση τον ΕΛΤΑ 
και τις κατά τα ανωτέρω θυγατρικές αυτού εταιρείες. 

5. Κατά την έννοια του παρόντος κανονισμού «Συμβά¬ 
σεις Έργων» είναι οι συμβάσεις εξ επαχθούς αιτίας, οι 
οποίες συνάπτονται εγγράφως μεταξύ αφ’ ενός της Εται¬ 
ρείας και αφ’ ετέρου ενός μελετητή ή ενός εργολήπτη και 
έχουν ως αντικείμενο: 

• Είτε μόνο τη μελέτη 

• Είτε μόνο την κατασκευή 

• Είτε τόσο τη μελέτη όσο και την κατασκευή: 

Οικοδομικών έργων ή έργων πολιτικού μηχανικού που 

περιλαμβάνονται στην κλάση 50, ομάδες 500 έως 504 της 
Γενικής Ονοματολογίας των οικονομικών δραστηριοτή¬ 
των στις Ευρωπαϊκές Κοινότητες (ΝΑΘΕ). 

• Είτε την πραγματοποίηση με οποιαδήποτε μέσα ενός 
έργου το οποίο ανταποκρίνεται στις επακριβώς αναφερό- 
μενες από την Εταιρεία ανάγκες. 

6. Τα εκπεφρασμένα σε δραχμές ποσά των ορίων που 
προβλέπονται στο άρθρο 11, παρ. 1 του Π.Δ. 334/2000 
(ΦΕΚ279Α/2000) όπως ισχύει κάθε φορά, αναθεωρούνται 
σύμφωνα με τα προβλεπόμενα στην παρ. 3 του αυτού άρ¬ 
θρου. 

Εν προκειμένω η εταιρεία, ως αναθέτουσα αρχή, θα 
ενημερώνεται για τη διάρκεια ισχύοςτων ισοτιμιών καθώς 
και για κάθε μεταβολή τους από την αρμόδια Υπηρεσία 
για θέματα ΕΟΚτης Γενικής Γραμματείας του ΥΠΕΧΩΔΕ 
σύμφωνα με την παράγραφο 3 του άρθρου 11 του Π.Δ. 
334/2000. 

7. Για τις περιπτώσεις που λόγω προϋπολογισμού ή για 

οποιοδήποτε άλλο λόγο είναι υποχρεωτικές οι ρυθμίσεις 
των κοινοτικών οδηγιών, οι τελευταίες υπερισχύουν του 
παρόντος κανονισμού σε περίπτωση αντίθεσης ή άλλης 
ασυμφωνίας και εφαρμόζονται σύμφωνα πάντα με τις 
σχετικές διατάξεις του Π.Δ. 334/2000 (ΦΕΚ279Α/2000). 

ΑΡΘΡΟ 2 

ΕΝΝΟΙΑ ΤΩΝ ΤΕΧΝΙΚΩΝ ΕΡΓΩΝ 

1. Ως τεχνικό έργο νοείται το αποτέλεσμα ενός συνόλου 
οικοδομικών εργασιών ή εργασιών πολιτικού μηχανικού 
που προορίζεται να πληροί αυτό καθεαυτό μια οικονομική 
ή τεχνική λειτουργία. 

Πιο συγκεκριμένα ως τεχνικό έργο νοείται κάθε κατα¬ 
σκευή δομική και ηλεκτρομηχανολογική ή άλλης φύσεως 
κατασκευή που συνδέεται με οποιονδήποτε τρόπο με το 
έδαφος ήτοι κάθε ανέγερση και συναρμολόγηση νέου έρ¬ 
γου και κάθε επέκταση, ανακαίνιση, επισκευή, διαρρύθμι¬ 
ση, συντήρηση καιλειτουργία υφιστάμενου ή νέου έργου 
καθώς και κάθε άλλη εργασία τεχνικής ή ερευνητικής φύ¬ 
σεως και κάθε συναφής δραστηριότητα που απαιτεί τε¬ 
χνική γνώση, μελέτη και επέμβαση. 

Η μελέτη ενός τεχνικού έργου προσδιορίζει τις ακριβείς 
τεχνικές εργασίες, μεθόδους και υλικά που απαιτούνται 
καθώς και την απαιτούμενη δαπάνη κατασκευών. 

Ως μελέτη επίσης χαρακτηρίζεται κάθε ερευνητική ερ¬ 
γασία, μέθοδος, καθώς και κάθε εργασία προγραμματι¬ 
σμού που σχετίζονται με το Τεχνικό Έργο. 

2. Σε περίπτωση κατά την οποία σε ένα έργο συνυπάρ¬ 
χουν προμήθεια και κατασκευή τότε ο παρών κανονισμός 
εφαρμόζεται εφόσον η δαπάνη για την προμήθεια είναι μι¬ 
κρότερη του 50% του συνολικού προϋπολογισμού του 
Έργου. 

ΑΡΘΡΟ 3 

ΕΙΔΙΚΕΣ ΕΝΝΟΙΕΣ - ΟΡΙΣΜΟΙ 

Για την εφαρμογή του παρόντος κανονισμού, οι παρα¬ 
κάτω όροι έχουν την ακόλουθη σημασία: 

Α. Εργοδότης ή Κύριος του Έργου ή Φορέας Κατα¬ 
σκευής: 

Η ανώνυμη εταιρεία με την επωνυμία Ελληνικά Ταχυ¬ 
δρομεία και διακριτικό τίτλο ΕΛΤΑ καθώς και οι θυγατρι¬ 
κές εταιρείες της παραγρ. 3 του άρθρου 1 του παρόντος 
κανονισμού, νομίμως εκπροσωπούμενες, που στον παρό¬ 
ντα κανονισμό θα μνημονεύονται απλά ως η Εταιρεία ή η 
Υπηρεσία. 

Β. Ανάδοχος ή Εργολήπτης ή Εργολάβος ή Μελετητής: 

Η εργοληπτική επιχείρηση, ή ο Μελετητής ή το Μελετη¬ 
τικό Γ ραφείο ή το γραφείο Τεχνικού Συμβούλου, Νομικό 
ή Φυσικό πρόσωπο (ημεδαπό ή αλλοδαπό) ή ένωση νομι¬ 
κών ή φυσικών προσώπων, που έχουν τα προσόντα που 
αναφέρονται στον παρόντα κανονισμό και στην διακήρυ¬ 
ξη και στους οποίους ανατίθεται με σύμβαση η μελέτη ή η 
κατασκευή ή η όλη εκτέλεση του Έργου. 

Γ. Σύμβαση: 

Η γραπτή συμφωνία μεταξύ της Εταιρείας και του Ανα- 
δόχου για την εκτέλεση του Έργου. Την Σύμβαση συνο¬ 
δεύουν και αποτελούν αναπόσπαστο μέρος αυτής το σύ¬ 
νολο των σχετικών τευχών (τεχνικών, οικονομικών, νομι¬ 
κών), σχεδίων και προδιαγραφών που καθορίζουν το 
Έργο. 

Δ. Προϊσταμένη Αρχή ή Αναθέτουσα Αρχή ή Διοίκηση: 

Το Διοικητικό Συμβούλιο της Εταιρείας ή άλλο αρμόδιο 


όργανο της Εταιρείας, σύμφωνα με το καταστατικό της 
Εταιρείας και τις εκεί προβλεπόμενες αρμοδιότητες. Η 
Προϊσταμένη Αρχή αποφασίζει για την κατασκευή του 
Έργου, ασκεί την εποπτεία σε άλατα στάδια κατασκευής 
του και ιδίως αποφασίζει για κάθε μεταβολή των όρων της 
Σύμβασης ή άλλων στοιχείων σχετικών με την Σύμβαση, 
όπως καθορίζονται στον παρόντα κανονισμό. 

Ε. Διευθύνουσα Υπηρεσία ή Επιβλέπουσα Υπηρεσία: 

Η υπηρεσιακή μονάδα εκείνη της Εταιρείας ή οποιοσ¬ 
δήποτε άλλος φορέας ή εταιρεία με επικεφαλής Διπλω¬ 
ματούχο Μηχανικό ή άλλον τεχνικό έχοντα τα κατά νόμον 
απαιτούμενα προσόντα στην οποία ανατίθενται από την 
Προϊσταμένη Αρχή η διαχείριση, η παρακολούθηση, η 
επίβλεψη, ο έλεγχος και η διοίκηση του Έργου. Η Διευθύ- 
νουσα Υπηρεσία ορίζεται από την Προϊσταμένη Αρχή με 
την εγκριτική απόφαση δημοπράτησηςτου Έργου. 

Γ ια τα έργα του ΕΛΤΑ εάν δεν ορίζεται με την εγκριτική 
απόφαση Διευθύνουσα υπηρεσία θεωρείται ότι είναι η Τε¬ 
χνική Διεύθυνση του ΕΛΤΑ. 

Οι θυγατρικές επίσης εταιρείες δύνανται με απόφαση 
του Διοικητικού συμβουλίου τους ή του εξουσιοδοτημέ¬ 
νου οργάνου τους να ορίσουν ως Διευθύνουσα Υπηρεσία 
των έργων τους τη Διευθύνουσα Υπηρεσία του ΕΛΤΑ. 

ΣΤ. Επιβλέπων ή Επιβλέποντες: 

Το στέλεχος ή στελέχη της Διευθύνουσας Υπηρεσίας, 
Διπλωματούχοι Μηχανικοί ή άλλοι τεχνικοί έχοντες τα κα¬ 
τά νόμον απαιτούμενα προσόντα, που ορίζονται από αυ¬ 
τήν για την άσκηση της επίβλεψης, υπό την επιφύλαξη 
των περιλαμβανομένων στο άρθρο 57του παρόντος Κα¬ 
νονισμού. 

Ζ. Επίβλεψη: 

Το αντικείμενο διοίκησης Έργου που αφορά την επιτό- 
που παρακολούθηση εκτέλεσής του Έργου, σύμφωνα με 
την Σύμβαση, τον παρόντα κανονισμό και την κείμενη νο¬ 
μοθεσία. 

Η. Αρμόδιο Όργανο ή Αρμόδια Όργανα της Εταιρείας: 

Το Διοικητικό Συμβούλιο, το Συμβούλιο Διεύθυνσης, ο 
Διευθύνων Σύμβουλος της Εταιρείας και τα εξουσιοδοτη¬ 
μένα όργανα της εταιρείας, των οποίων οι αρμοδιότητες 
έχουν οριστεί με το καταστατικό, με τον Υπηρεσιακό Ορ¬ 
γανισμό και με τις λοιπές κείμενες εσωτερικές διαδικα¬ 
σίες της Εταιρείας και έχουν την αρμοδιότητα να ενερ¬ 
γούν, να ελέγχουν, να εισηγούνται, να γνωμοδοτούν και 
να αποφασίζουν στα διάφορα επίπεδα δραστηριοτήτων 
που σχετίζονται με τη μελέτη και εκτέλεση των Έργων. 

Ο. Τεχνικό Συμβούλιο: 

Το διαρκές συλλογικό όργανο της Εταιρείας, που γνω- 
μοδοτεί σε θέματα που ορίζονται στον παρόντα κανονι¬ 
σμό και για κάθε θέμα που παραπέμπει σε αυτό η Προϊ- 
σταμένη Αρχή. 

Η σύνθεση του Τεχνικού Συμβουλίου ορίζεται με από¬ 
φαση του Δ.Σ.ή του εξουσιοδοτημένου από αυτό οργά¬ 
νου και συγκροτείται από αρμόδια στελέχη της Εταιρείας 
γιατριετή (3ετή) το πολύ θητεία. 

Το Τεχνικό Συμβούλιο είναι πενταμελές (δμελές) και 
απαρτίζεται από τέσσερις (4) Διπλωματούχους Μηχανι¬ 
κούς, εκ των οποίων ο ένας ορίζεται ως πρόεδρος, και 
έναν (1) δικηγόρο, που ορίζονται με τους αναπληρωτές 
τους. Τα μέλη του Τεχνικού Συμβουλίου είναι οποτεδήπο¬ 
τε ανακλητά με απόφαση του Διοικητικού Συμβουλίου. 

Σε περιπτώσεις εξειδικευμένων θεμάτων το Τεχνικό 
Συμβούλιο δύναται με απόφαση του Δ.Σ. ή του εξουσιο- 

δοτημένου από αυτό οργάνου να διευρύνεται με δύο το 
πολύ μέλη, εκπροσώπους φορέων και κατάλληλους 
εμπειρογνώμονες. 

Το Τ.Σ. ευρίσκεται σε απαρτία όταν είναι παρόντα τρία 
από τα πέντε μέλη του ή τα τέσσερα από τα επτά στην πε¬ 
ρίπτωση του διευρυμμένου Συμβουλίου. 

Με απόφαση της Προϊσταμένης Αρχής το Τεχνικό Συμ¬ 
βούλιο του ΕΛΤΑ μπορεί να ορίζεται ως Τεχνικό Συμβού¬ 
λιο της Εταιρείας. 

I. Μικρά Εργα: 

Έργα με προϋπολογισμό κάτω από ένα ποσό, που κα¬ 
θορίζεται με απόφαση του Διοικητικού Συμβουλίου της 
Εταιρείας ή του εξουσιοδοτημένου από αυτό οργάνου, 
σύμφωνα και με τις σχετικές διατάξεις του καταστατικού 
της Εταιρείας και που μπορούν, κατά την κρίση του Αρ¬ 
μόδιου Οργάνου, ν’ ανατεθούν απευθείας ή με διαγωνι¬ 
σμό συνοπτικών διαδικασιών, σύμφωνα με τις διατάξεις 
του άρθρ.18 (1.Δ) του παρόντος. 

ΙΑ. Ειδικά Έργα και Σημαντικά έργα. 

Έργα τεχνικώς πολύπλοκα ή εξειδικευμένης τεχνολο¬ 
γίας ή και τα δύο ή ιδιαίτερης σημασίας (μεγάλης σπου- 
δαιότητας) για την Εταιρεία, τα οποία έχουν χαρακτηρι- 
σθεί έτσι με απόφαση της Προϊσταμένης Αρχής, μετά από 
αιτιολογημένη γνώμη του Τεχνικού Συμβουλίου. 

ΙΒ. Επείγον ή ΚατεπείγονΈργο: 

Έργο για την ανάθεση του οποίου δεν είναι δυνατόν να 
τηρηθούν οι προθεσμίες του άρθρου 26 του παρόντος, 
λόγω κατεπείγουσας ανάγκης οφειλόμενης σε γεγονότα 
απρόβλεπτα για την Εταιρεία. Ο χαρακτηρισμός του έρ¬ 
γου ως Επείγοντος ή Κατεπείγοντος γίνεται από την αρ¬ 
μόδια Προϊσταμένη Αρχή. 

ΙΓ. Προϋπολογισμός του Έργου. 

Η εκτίμηση της συνολικής δαπάνης του Έργου περι- 
λαμβάνουσα τη συνολική δαπάνη για τις εργασίες, το ερ¬ 
γολαβικό όφελος, τα γενικά έξοδα και τα απρόβλεπτα 
όπως αυτά καθορίζονται κάθε φορά απάτην ισχύουσα νο¬ 
μοθεσία και τις κοινοτικές οδηγίες στις περιπτώσεις που 
αυτές εφαρμόζονται. 

ΙΔ. Εκτέλεση Έργου: 

Περιλαμβάνει τη μελέτη, τις διαδικασίες ανάδειξης 
Αναδόχου και την κατασκευή του έργου έως την πλήρη 
ολοκλήρωση και παράδοσή του σε λειτουργία. 

ΙΕ. Προσφέρων εργολήπτης ή Προσφέρων. 

Η Εργοληπτική Επιχείρηση ή ο Μελετητής που υποβάλ¬ 
λει προσφορά σε ανοικτές διαδικασίες. 

ΙΣΤ. Υποψήφιος Εργολήπτης ή Υποψήφιος: 

Η Εργοληπτική Επιχείρηση ή ο Μελετητής που εκδήλω¬ 
σε ενδιαφέρον συμμετοχής σε διαδικασία με προεπιλογή 
ή με διαπραγμάτευση. 

ΙΖ. ΕΈ ή ΕΟΚή Κοινότητα 

Είναι η Ευρωπαϊκή Ένωση, όπως, σύμφωνα με την ιδρυ¬ 
τική της συνθήκη, συστάθηκε ως Ευρωπαϊκή Οικονομική 
Κοινότητα, μετά κράτη μέλη που εκάστοτεπεριλαμβάνει. 

ΙΗ. Όπου στον παρόντα κανονισμό αναφέρεται η λέξη 
ημέρα θα εννοείται ημερολογιακή ημέρα, εκτός αν ορίζε¬ 
ται ρητώς διαφορετικά. Όπου δε αναφέρεται Προϊσταμέ- 
νη Αρχή εκτός από το Διοικητικό Συμβούλιο θα εννοείται 
και κάθε εξουσιοδοτημένο αρμοδίως όργανο ως Προϊ- 
σταμένη Αρχή. 

Οι ανωτέρω ορισμοί είτε γράφονται με κεφαλαία γράμ¬ 
ματα είτε με μικρά έχουν την ίδια ακριβώς σημασία. 


ΚΕΦΑΛΑΙΟ Β - ΕΚΠΟΝΗΣΗ ΜΕΛΕΤΩΝ ΕΡΓΩΝ 
ΑΡΘΡΟ 4 

ΤΡΟΠΟΣ ΕΚΠΟΝΗΣΗΣ ΜΕΛΕΤΗΣ ΕΡΓΟΥ 

Οι μελέτες των Έργων της Εταιρείας εκπονούνται 

1. Από τους μηχανικούς της Διευθύνουσας Υπηρεσίας 
της Εταιρείας. 

2. Από Εξωτερικά Μελετητικά Γραφεία ή Γραφεία Συμ¬ 
βούλων Μελετών. 

ΑΡΘΡΟ 5 

ΔΙΑΔΙΚΑΣΙΑ ΑΝΑΘΕΣΗΣ ΜΕΛΕΤΩΝ - 
ΑΜΟΙΒΗ ΜΕΛΕΤΗΤΩΝ 

1. Η ανάθεση μελετών σε εξωτερικά Μελετητικά Γ ρα¬ 
φεία, μπορεί να γίνει με τις παρακάτω διαδικασίες: 

1.1 Με προεπιλογή κατόπιν Δημόσιας πρόσκλησης εκ¬ 
δήλωσης ενδιαφέροντος 

Στην περίπτωση αυτή δημοσιεύεται Δημόσια πρόσκλη¬ 
ση (προκήρυξη) με την οποία καλούνται να υποβάλλουν 
αίτηση εκδήλωσης ενδιαφέροντος όσοι πληρούν της 
προϋποθέσεις της προκήρυξης. 

Η προκήρυξη καθορίζει τον αριθμό των Μελετητικών 
γραφείων τα οποία κατ’ ανώτατο όριο θα επιλεγούν, κα¬ 
θώς και τα τυπικά και άλλα προσόντα των υποψηφίων 
όπως η τάξη των πτυχίων, η εμπειρία σε μελέτες παρό¬ 
μοιες με την απαιτούμενη μελέτη, το Ανθρώπινο μελετη¬ 
τικό δυναμικό του Γραφείου, η οργάνωση και ο εξοπλι¬ 
σμός του και γενικώς η δυνατότητα του να εκπονήσει 
έγκαιρα και άρτια την μελέτη στην συγκεκριμένη χρονική 
περίοδο. 

Οι αιτήσεις εκδήλωσης ενδιαφέροντος υποβάλλονται 
εντός της τασσόμενης στη δημόσια πρόσκληση προθε¬ 
σμίας, η οποία δε μπορεί να είναι μικρότερη των 10 ημε¬ 
ρών. 

Η Απόφαση προεπιλογής των Μελετητικών γραφείων, 
κοινοποιείται σε όλους τους ενδιαφερομένους. 

Τα κατά τα ανωτέρω επιλεγόμενα γραφεία Μελετών κα¬ 
λούνται με ειδική πρόσκληση να υποβάλλουν εντός τα¬ 
κτής εύλογης προθεσμίας που ορίζεται στην προκήρυξη 
και που δε μπορεί να είναι μικρότερη των 26 ημερών, προ¬ 
καταρκτική έκθεση, η οποία όπως ορίζει η πρόσκληση θα 
περιλαμβάνει τα γενικά χαρακτηριστικά της προτεινόμε- 
νης λύσης της μελέτης. Η ανωτέρω προκαταρκτική έκθε¬ 
ση συντάσσεται βάσει επαρκών στοιχείων, τα οποία δίδο¬ 
νται από τον Εργοδότη σε όλους τους επιλεγμένους με¬ 
λετητές. 

Η αξιολόγηση των υποβαλλόμένων εκθέσεων γίνεται 
από τριμελή τουλάχιστον επιτροπή τεχνικών της Διευθύ- 
νουσας Υπηρεσίας, η οποία ορίζεται από την προϊσταμέ- 
νη Αρχή, της οποίας τα μέλη έχουν τα κατά ειδικότητα 
απαιτούμενα προσόντα, με βάση την ποιότητα και την 
πληρότητα της υποβληθείσης προκαταρκτικής έκθεσης 
δεδομένου του ισχύοντος καθεστώτος υπολογισμού των 
αμοιβών. Σε περίπτωση που το καθεστώς αλλάξει και οι 
διατάξεις το επιτρέψουν θα μπορεί να ζητείται να προσ¬ 
διορίζεται από τους μελετητές και η αιτούμενη αμοιβή. 
Στην περίπτωση αυτή η αξιολόγηση θα γίνεται με βάση 
την αρτιότερη από τεχνοοικονομικής απόψεως πρόταση 
σε συνδυασμό με την αιτούμενη αμοιβή μελέτης. 

Σε κάθε περίπτωση η διακήρυξη αναφέρει τα κριτήρια 
αξιολόγησης 

Εάν μετά την εκπόνηση της οριστικής μελέτης προκύ¬ 
πτει ότι μεταβλήθηκαν οι αρχικές προϋποθέσεις και τα 
δοθέντα από τον Εργοδότη στοιχεία που μετέβαλαν το 
μέγεθος του αντικειμένου ή τροποποίησαν τη μελέτη, τό¬ 
τε η συμβατική αμοιβή αυξάνεται ή μειώνεται αντίστοιχα 
κατά το ποσοστό που επηρεάζεται από την διαφοροποίη¬ 
ση των αρχικών δεδομένων, εκτός εάν και υπό την προϋ¬ 
πόθεση ότι το επιτρέπει η νομοθεσία, η διακήρυξη προέ- 
βλεπε κατ’ αποκοπή αμοιβή για τη μελέτη. 

Ο τρόπος προσδιορισμού του ποσού αυξομείωσης της 
συμβατικής αμοιβής συμφωνείται εξ’ αρχής μεταξύ του 
Εργοδότη και του μελετητή. 

Ως δημόσια πρόσκληση θεωρείται και η πρόσκληση των 
Μελετητών του Μητρώου Μελετητών της Εταιρείας, το 
οποίο δημιουργείται σύμφωνα με τα οριζόμενα στο άρ¬ 
θρο 28 του παρόντος. 

1.2 Κατόπιν δημόσιας εκδήλωσης ενδιαφέροντος χω¬ 
ρίς προεπιλογή 

Εάν ο Εργοδότης κρίνει ότι δεν μπορεί να εφαρμοσθεί 
η διαδικασία της προεπιλογής δύναται, εφόσον τούτο 
αναφέρεται στην πρόσκληση εκδήλωσης ενδιαφέρο¬ 
ντος, να αναθέτει την μελέτη με απ’ ευθείας επιλογή, βά¬ 
σει αιτιολογημένης αποφάσεως, σε ένα έκτων Γραφείων 
μελετών που εκδήλωσαν ενδιαφέρον και ανταποκρίνο- 
νται στους όρους τους διαλαμβανόμενους στην πρό¬ 
σκληση εκδήλωσης ενδιαφέροντος. 

Και στην περίπτωση αυτή τα κριτήρια επιλογής αναφέ- 
ρονται στη διακήρυξη. 

1.3 Με επιλογή μετά από πρόσκληση περιορισμένου 
αριθμού μελετητών 

Σε περιπτώσεις αιτιολογημένης επείγουσας ανάγκης 
δύναται ο Εργοδότης να αναθέτει την μελέτη μετά από 
απ’ ευθείας πρόσκληση περιορισμένου αριθμού μελετη¬ 
τικών γραφείων, τα οποία εκδηλώνουν το ενδιαφέρον 
τους υποβάλλοντας τις προτάσεις τους μαζί με όλες τις 
ειδικές πληροφορίες που απαιτούνται για την αξιολόγησή 
τους. 

1.4 Με απ’ ευθείας ανάθεση. 

Επίσης σε εξαιρετικές περιπτώσεις ειδικών απαιτήσε¬ 
ων, εξειδίκευσης της μελέτης και μοναδικότητας του με¬ 
λετητή που σχετίζεται με την εμπειρία του στις εξειδικευ- 
μένες αυτές μελέτες, το κύρος και την φήμη του, δύναται 
ο Εργοδότης να προβαίνει σε απ’ ευθείας ανάθεση της 
μελέτης. 

1.5 Με εφαρμογή της οδηγίας 92/50 ΕΟΚ. 

(όταν από την εθνική Νομοθεσία δεν υπάρχει δεσμευτι¬ 
κό καθεστώς ως προς τις αμοιβές των Μηχανικών). 

Σε περιπτώσεις εκτιμώμενης αμοιβής μελέτης ποσού 
ίσουή μεγαλύτερουτων200.000 ΕΟυ,ήόπωςτοποσό αυ¬ 
τό εκάστοτε ισχύει, εφαρμόζεται η οδηγία 92/50 ΕΟΚ 
«όπως αυτή τροποποιήθηκε με την 97/52 ΕΚ, για τον συ¬ 
ντονισμό των διαδικασιών σύναψης δημοσίων συμβάσε¬ 
ων υπηρεσιών « και ειδικότερα το άρθρο 11 «Επιλογή δια¬ 
δικασιών σύναψης και κανόνες των διαγωνισμών μελε¬ 
τών», σύμφωνα με την οποία για την σύναψη συμβάσεων 
υπηρεσιών, οι αναθέτουσες Αρχές εφαρμόζουν την ανοι¬ 
κτή, την κλειστή και την διαδικασία διαπραγμάτευσης 
σύμφωνα με τους κανόνες που τις διέπουν. Στην περί¬ 
πτωση αυτή η προκήρυξη συντάσσεται σύμφωνα με το 
υπόδειγμα της οδηγίας και δημοσιεύεται στην επίσημη 
εφημερίδα των Ευρωπαϊκών Κοινοτήτων. 

Όσο όμως υπάρχει το δεσμευτικό καθεστώς ως προς 


τις αμοιβές των μελετητών Μηχανικών, για την ανάθεση 
των μελετών με αμοιβές μεγαλύτερες του ποσού των 
200.000 ΕΙΙΒΟ ή όπως αυτό κάθε φορά ορίζεται εφαρμό¬ 
ζονται οι διαδικασίες του αντίστοιχου κανονισμού της 
Εταιρείας που αφορά τις υπηρεσίες. 

2. Επιφυλασσομένων των διατάξεων της προηγουμέ- 
νης παραγράφου (1.5) είναι δυνατόν, μελέτες των οποίων 
η αμοιβή είναι μικρότερη ενός ποσού, το οποίο καθορίζε¬ 
ται με απόφαση του Διοικητικού Συμβουλίου της Εταιρεί¬ 
ας, ή του εξουσιοδοτημένου από αυτό οργάνου, να ανα¬ 
τίθενται με τη διαδικασία της παραγράφου (1.3) δηλ με 
«επιλογή μετά από πρόσκληση περιορισμένου αριθμού 
μελετητών». 

Είναι επίσης δυνατόν να ανατίθενται μελέτες με τη δια¬ 
δικασία της παραγράφου (1.4) δηλ. με «απ’ ευθείας ανά¬ 
θεση» εάν η αμοιβή τους είναι μικρότερη ενός άλλου πο¬ 
σού, μικρότερου του προηγούμενου, το οποίο επίσης κα¬ 
θορίζεται με απόφαση του Διοικητικού Συμβουλίου της 
Εταιρείας. 

3. Στην συνέχεια της εκδόσεως αποφάσεως γιατην ανά¬ 
θεση της μελέτης συνάπτεται (εγγράφως) σύμβαση η 
οποία υπογράφεται από τον Εργοδότη ή τον νόμιμο εξου¬ 
σιοδοτημένο εκπρόσωπο αυτού και από τον Ανάδοχο. 

4. Όταν πρόκειται για ειδικές μελέτες ή μελέτες πολύ 
σημαντικών Έργων, δύναται ο Εργοδότης, κατά την δική 
του απόλυτο κρίση, στην πρόσκληση εκδήλωσης ενδια¬ 
φέροντος να ζητήσει μελετητικά Γ ραφεία μεγαλύτερης 
τάξης απ’ ότι προκύπτει από τις ισχύουσες διατάξεις με¬ 
λετών του Δημοσίου Τομέα, όπως επίσης και μελετητικά 
Γ ραφεία με έδρα οπουδήποτε στην χώρα ή εντός ή και 
εκτός των χωρών της Ε.Ε. σύμφωνα με την εγκριτική Από¬ 
φαση. 

5. Στις ανωτέρω διαδικασίες ανάδειξης μελετητών όλες 
οι Πράξεις του Εργοδότη από την ανακοίνωση της Διακή¬ 
ρυξης έως την εγκριτική Απόφαση ανάθεσης της μελέ¬ 
της, κοινοποιούνται σε όλα τα Γ ραφεία Μελετών που εκ¬ 
δήλωσαν ενδιαφέρον. Επίτων Πράξεων αυτών δύναται να 
ασκηθεί ένσταση από κάθε ενδιαφερόμενο γραφείο Με¬ 
λετών αλλά μόνο εντός ανατρεπτικής προθεσμίας τριών 
(3) εργασίμων ημερών από την κοινοποίηση, της κατά πε¬ 
ρίπτωση σχετικής πράξεως του Εργοδότη και εκδικάζεται 
σύμφωνα με το Άρθρο 16 του παρόντος Κανονισμού. Η 
προθεσμία άσκησης της ένστασης αναφέρεται και στην 
κοινοποίηση. 

6. Στην περίπτωση ανάθεσης μελέτης, κατόπιν Δημό¬ 
σιας εκδήλωσης ενδιαφέροντος (παρ.1.1&1.2.), η Διακή¬ 
ρυξη δημοσιεύεται, επιφυλασσομένων των διατάξεων 
της παραγρ.(Ι.δ), σε δύο τουλάχιστον ημερήσιες εφημε¬ 
ρίδες και στο Ενημερωτικό Δελτίο του Τ.Ε.Ε. Στην περί¬ 
πτωση αυτή οι προθεσμίες μετρούν από την ημερομηνία 
της τελευταίας δημοσίευσης. 

Η διακήρυξη δύναται επίσης να δημοσιεύεται και στη 
σχετική ιστοσελίδα της Εταιρείας στο διαδίκτυο. Δύναται 
επίσης να προβλέπεται στη διακήρυξη η δυνατότητα υπο¬ 
βολής προσφοράς μέσω του διαδικτύου, εφόσον η ηλε¬ 
κτρονική ασφάλεια το επιτρέπει. 

Τα έξοδα δημοσίευσης στον τύπο βαρύνουν τον ανάδο¬ 
χο μελετητή. 

ΑΡΘΡΟ 6 

ΕΙΔΙΚΟΙ ΣΥΜΒΟΥΛΟΙ - ΕΜΠΕΙΡΟΓΝΩΜΟΝΕΣ 

1. Είναι δυνατή η χρησιμοποίηση από την Εταιρεία ειδι- 

κών Συμβούλων ή Εμπειρογνωμόνων, Ελλήνων ή Αλλοδα¬ 
πών. 

2. Δύναται επίσης η Εταιρεία σε περιπτώσεις μελετών, 
που έχουν ήδη εκπονηθεί από Εξωτερικούς Μελετητές, 
πριν την εφαρμογή τους να αναθέτει τον έλεγχο μέρους ή 
όλωντων μελετών αυτών, σε σχέση μετηντήρηση των κα¬ 
νονισμών, προτύπων και την διασφάλιση της ποιότητας 
σε εξειδικευμένες εταιρείες ελέγχου και πιστοποίησης 
(5υΒνΕΥΟΒ5 - ΤΗΙΒϋ ΡΑΒΤΥ ΙΝ3ΡΕΘΤΟΒ3). 

3. Εργασίες ελέγχου και πιστοποίησης είναι δυνατόν να 
ανατεθούν σε ως άνω Μελετητές και κατά την κατασκευή 
του Έργου όταν πρόκειται για σημαντικά ή ειδικά Έργα 
όπου απαιτούνται τέτοιου είδους πιστοποιήσεις ή έλεγ¬ 
χοι. 

4. Καθήκοντα Συμβούλου ή Εμπειρογνώμονα Ελεγκτή - 
Επιθεωρητή δύναται να ανατεθούν σε Εταιρείες που 
ασκούν τη δραστηριότητα αυτή και προσφέρουν νόμιμα 
τις Υπηρεσίες τους, προερχόμενες από χώρες της ΕΈ ή 
και από τρίτες. 

5. Η αμοιβή των πιο πάνω Συμβούλων, Εμπειρογνωμό¬ 
νων ή Ελεγκτών καθορίζεται με συμφωνία μεταξύ του Ερ¬ 
γοδότη καιΑναδόχου. 

6. Η κατά τα ανωτέρω χρησιμοποίηση Συμβούλων, 
Εμπειρογνωμόνων ή Ελεγκτών και Επιθεωρητών διενερ- 
γείται κατόπιν εγκριτικής Απόφασης της Προϊσταμένης 
Αρχής. 

ΑΡΘΡΟ 7 
ΕΓΓΥΗΣΕΙΣ 

1. Προς εξασφάλιση του Εργοδότη, για την καλή εκτέ¬ 
λεση των όρωντης συμβάσεως, ο Ανάδοχος υποχρεούται 
να παρέχει, κατά την υπογραφή της Σύμβασης, εγγύηση, 
η οποία δίδεται είτε με γραμμάτιο παρακαταθέσεως, 
προς τον σκοπό αυτό, στο Ταμείο Παρακαταθηκών και 
Δανείων, χρηματικού ποσού, που προσδιορίζεται στην 
δημοσίευση της πρόσκλησης ενδιαφέροντος ή χρεώγρα- 
φα αντίστοιχης αξίας, είτε με εγγυητική επιστολή, μιας 
από τις αναγνωρισμένες Τράπεζες ή του ΤΣΜΕΔΕ ή άλ¬ 
λων πιστωτικών οργανισμών που έχουν από τον νόμο το 
δικαίωμα αυτό. 

2. Οι εγγυητικές επιστολές που απευθύνονται προς τον 
κύριο του Έργου πρέπει να αναγράφουν απαραίτητα το 
όνομα, το επώνυμο και το όνομα πατρός του Αναδόχου, 
για τον οποίο δίδεται η εγγύηση ή όταν πρόκειται για εται¬ 
ρεία, την επωνυμία αυτής, τον τίτλο της μελέτης για την 
οποία δίδεται η εγγύηση αυτή, τον όρο της παραιτήσεως 
του εγγυητή από το δικαίωμα της διζήσεως και την ανα¬ 
γνώριση από αυτόν της υποχρέωσης να καταθέσει απρο- 
φασίστως εντός τριών (3) ημερών από την ειδοποίηση του 
Εργοδότη, το αιτηθησόμενο μέρος ή όλο της εγγυήσεως. 

3. Σε περίπτωση παροχής εγγυήσεως με γραμμάτιο πα¬ 
ρακαταθέσεως χρεωγράφων στο Ταμείο Παρακαταθη¬ 
κών και Δανείων, τα λήγοντα κατά την διάρκεια της εγ- 
γυήσεως τοκομερίδια ή μερίσματα επιστρέφονται μετά 
την λήξη στον δικαιούχο της εγγύησης. 

4. Η κατάπτωση των εγγυήσεων γίνεται πάντοτε υπέρ 
του Εργοδότου. 

5. Η εγγυητική επιστολή επιστρέφεται στον Ανάδοχο 
μελετητή μετά την παραλαβή της μελέτης (Άρθρο 15). 

6. Για μελέτες μικρού αντικειμένου ή μικρών έργων, 
όπως αυτά καθορίζονται με απόφαση του Διοικητικού 


Συμβουλίου ΕΛΤΑ, επιτρέπεται να μη ζητείται Εγγυητική 
επιστολή. 

ΑΡΘΡΟ 8 

ΕΚΧΩΡΗΣΗ ΤΗΣ ΜΕΛΕΤΗΣ 

1. Απαγορεύεται στον Ανάδοχο η εκχώρηση της εκπό¬ 
νησης μέρους ή συνόλου της μελέτης σε τρίτο. Σε περί- 
πτώση που ο Ανάδοχος δε μπορεί να ανταποκριθεί στις 
υποχρεώσεις του κατά το χρόνο εκπόνησης της μελέτης 
εξαιτίας ανωτέρας βίας ή αδυναμίας για οποιοδήποτε λό¬ 
γο, ο Εργοδότης μπορεί να εγκρίνει την εκχώρηση μέ¬ 
ρους ή συνόλου της μελέτης σε νέο μελετητή. Ο Ανάδο¬ 
χος της μελέτης και ο νέος μελετητής ευθύνονται εξ ολο¬ 
κλήρου έναντι του Εργοδότη και των τρίτων. 

2. Η εκχώρηση της μελέτης δύναται να λάβει χώρα μό¬ 
νο όταν, ο αντικαταστάτης του Αναδόχου έχει τα ίδια τυ¬ 
πικά και ουσιαστικά προσόντα με τον Ανάδοχο τα οποία 
απαιτήθηκαν για την ανάληψη της μελέτης. 

ΑΡΘΡΟ 9 

ΕΠΙΒΛΕΨΗ ΤΩΝ ΕΡΓΑΣΙΩΝ ΕΚΠΟΝΗΣΗΣ 
ΤΗΣ ΜΕΛΕΤΗΣ 

1. Η επίβλεψη της εκπόνησης της μελέτης ασκείται από 
τους εντεταλμένους τεχνικούς υπαλλήλους της Διευθύ- 
νουσας Υπηρεσίας της Εταιρείας, που έχουν κατά ειδικό¬ 
τητα τα κατά νόμον προσόντα. 

2. Η παραπάνω επίβλεψη δύναται να ανατεθεί και σε 
εξωτερικούς Μελετητές ή Γραφεία Συμβούλων που νόμι¬ 
μα ασκούντο επάγγελμα αυτό, και έχουν στις τάξεις τους 
διπλωματούχους Μηχανικούς Ανωτάτων Σχολών και άλ¬ 
λους τεχνικούς, που έχουν τις απαιτούμενες ειδικότητες 
με τα νόμιμα προσόντα και ανάλογη εμπειρία, στις περι¬ 
πτώσεις που ο Εργοδότης δεν διαθέτει επαρκές τεχνικό 
προσωπικό σύμφωνα με το μέγεθος ή την απαιτούμενη 
εξειδίκευσητης μελέτηςτου Έργου. Η διαδικασία για την 
ανάθεση της ως άνω επίβλεψης μελέτης εφαρμόζεται με¬ 
τά από εισήγηση της Διευθύνουσας Υπηρεσίας της Εται¬ 
ρείας και αιτιολογημένη απόφαση του Αρμοδίου Οργά¬ 
νου. 

Επιτρέπεται η ανάθεση καθηκόντων Συμβούλου της 
επιβλέψεως στην κατασκευή ενός Έργου, σε γραφείο με¬ 
λετών ή Συμβούλου που εκπόνησε τη μελέτη του Έργου 
αυτού (συνεπίβλεψη), έναντι αμοιβής αναλόγου προς την 
έκταση και το αντικείμενο της απασχολήσεως του, βάσει 
ειδικής συμβάσεως. 

3. Σε περίπτωση μελέτης η οποία απαιτεί ειδική πείρα ή 
μελέτης Έργου εξαιρετικής σπουδαιότητας, επιτρέπεται 
ο Εργοδότης, με απόφαση, μετά από εισήγηση του αρμο¬ 
δίου οργάνου του, να αναθέσει σε γραφείο ή ιδιώτη εξει- 
δικευμένο επιστήμονα, καθήκοντα Συμβούλου. 

Για τούτο συντάσσεται και υπογράφεται ειδική σύμβα¬ 
ση η οποία καθορίζει τις υποχρεώσεις και την αμοιβή αυ¬ 
τού. 

ΑΡΘΡΟ 10 

ΕΚΤΕΛΕΣΗ ΣΥΜΠΛΗΡΩΜΑΤΙΚΩΝ ΕΡΓΑΣΙΩΝ 
Ή ΜΕΛΕΤΩΝ 

1. Όταν κατά την διάρκεια εκπόνησης μιας μελέτης, 
προκύψει η ανάγκη εκτέλεσης συμπληρωματικών εργα¬ 
σιών ή ειδικών μελετών, ερευνών, εργαστηριακών δοκι¬ 
μών ή πάσης φύσεως άλλης εργασίας απαραίτητης για 

την άρτια εκπόνηση της μελέτης, τότε αυτή εκτελείται ή 
εκπονείται από τους παρακάτω: 

- Τους Μηχανικούς της Διευθύνουσας Υπηρεσίας της 
Εταιρείας, ή 

- Τον Ανάδοχο της μελέτης με απ’ ευθείας ανάθεση με¬ 
τά από έγκριση του αρμόδιου οργάνου και υπογραφής 
συμπληρωματικής σύμβασης ή 

- Γραφείο Μελετών που επιλέγεται σύμφωνα με την 
προβλεπόμενη διαδικασία εφόσον ο Ανάδοχος μελετη¬ 
τής δεν διαθέτει τα απαραίτητα προσόντα. 

2. Στην περίπτωση της απ’ ευθείας ανάθεσης στον Ανά¬ 
δοχο, των συμπληρωματικών εργασιών ή μελετών, της 
παραπάνω παραγράφου, ο Ανάδοχος θα πρέπει να έχει 
τα απαραίτητα προσόντα προκειμένου να αναλάβει τις 
συμπληρωματικές αυτές εργασίες ή μελέτες, διαφορετι¬ 
κά θα πρέπει να συμπράξει με άλλα γραφεία μελετών της 
έγκρισης του Εργοδότη. 

ΑΡΘΡΟ 11 

ΕΠΕΚΤΑΣΗ ΣΥΜΠΛΗΡΩΣΗ ΚΑΙ ΤΡΟΠΟΠΟΙΗΣΗ 

ΣΥΜΒΑΣΗΣ 

1. Εάν παρουσιαστεί ανάγκη επέκτασης, συμπλήρωσης 
ή τροποποίησης του αρχικού αντικειμένου (Άρθρο 10 
παρ. 1) από την οποία προκύπτει αύξηση της Συμβατικής 
αμοιβής μελέτης, ο Ανάδοχος δύναται κατόπιν συμφω¬ 
νίας με τον Εργοδότη και υπογραφή συμπληρωματικής 
Σύμβασης, να προβαίνει στην μελέτη του συμπληρωματι¬ 
κού αντικειμένου, εφόσον η πρόσθετη, κατ’ αποκοπή 
αμοιβή του δεν υπερβαίνει το 50% του αρχικού Συμβατι¬ 
κού τιμήματος. Πριν την υπογραφή της συμπληρωματι¬ 
κής Σύμβασης εκδίδεται αιτιολογημένη εγκριτική Απόφα¬ 
ση του οργάνου το οποίο είχε εγκρίνει και την αρχική ανά¬ 
θεση. 

2. Σε περίπτωση κατά την οποία προκύπτει υπέρβαση 
μεγαλύτερη από το ποσοστό που αναφέρεται στην προη¬ 
γούμενη παράγραφο, ο Ανάδοχος υποχρεούται στην 
ολοκλήρωση μόνο τμήματος ή σταδίου της μελέτης που 
εκκρεμεί, έτσι ώστε να μπορεί η σύμβαση να λυθεί κατά 
την κρίση του Εργοδότου. 

3. Ο Εργοδότης, εφόσον αυτό προβλέπεται από την 
Σύμβαση, δικαιούται να διακόψει την εκπόνηση της μελέ¬ 
της μετά την ολοκλήρωση εκπονουμένου σταδίου και να 
προβεί στην λύση της σύμβασης χωρίς ιδιαίτερη αποζη¬ 
μίωση του Αναδόχου. 

ΑΡΘΡΟ 12 

ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ - 
ΕΚΠΤΩΣΗ ΑΝΑΔΟΧΟΥ 

1. Ο Ανάδοχος υποχρεούται να εκπονήσει την μελέτη, 
κατά τρόπο οικονομοτεχνικά άρτιο, σύμφωνα προς τους 
κανόνες της επιστήμης και τέχνης, τους όρους της σύμ¬ 
βασης, τις ισχύουσες προδιαγραφές και υποδείξεις της 
επίβλεψης του Εργοδότη. 

2. Ο Ανάδοχος μελέτης δύναται να κηρυχθεί έκπτωτος 
εφόσον δεν εκπληρεί τις συμβατικές του υποχρεώσεις. 
Στην περίπτωση αυτή ισχύουν κατ’ αντιστοιχία όσα ορίζο¬ 
νται στο Άρθρο 47του παρόντος Κανονισμού. 

3. Όταν από την σύμβαση προβλέπεται η χρησιμοποίη¬ 
ση στοιχείων που χορηγεί ο Εργοδότης, ο Ανάδοχος υπο- 
χρεούται να τα χρησιμοποιήσει στην εκπόνηση της μελέ¬ 
της. 


Εάν τα στοιχεία παρουσιάζουν ανακρίβειες, οι οποίες 
λόγω της φύσης των είναι δυνατόν να διαπιστωθούν από 
τον μελετητή απάτην γενική θεώρηση ή μετά την σύγκρι¬ 
ση ή συσχέτιση των διαθεσίμων στοιχείων στο πλαίσιο 
των εργασιών εκπόνησης της μελέτης ή ακόμη να παρου¬ 
σιάζουν ασάφειες ή είναι ανεπαρκή με αποτέλεσμα να 
επηρεάζουν την αρτιότητα ή την έγκαιρη εκπόνηση της 
μελέτης, τότε ο Ανάδοχος οφείλει να ειδοποιήσει εγγρά- 
φως τον Εργοδότη, άλλως ευθύνεται αυτός για τις επιζή¬ 
μιες συνέπειες. 

4. Ο Ανάδοχος ευθύνεται για την αρτιότητα της μελέ¬ 
της, σύμφωνα με τους κανόνες της επιστήμης και τέχνης, 
τους συμβατικούς όρους και υποχρεώσεις του και εφό¬ 
σον δεν ορίζεται διαφορετικά στον παρόντα κανονισμό, 
εφαρμόζονται συμπληρωματικά οι διατάξεις του Αστικού 
Κώδικα περί μισθώσεως Έργου. Οιαξιώσειςτου Εργοδό¬ 
τη ή Τ ρίτων λόγω ελαττωμάτων ή παραλείψεων της μελέ¬ 
της καθώς καιη ενγένει ευθύνη του μελετητή για την πλη¬ 
ρότητα και ορθότητα της μελέτης του καθορίζονται από 
τις σχετικές διατάξεις περί ενδοσυμβατικής και αδικο- 
πρακτικής ευθύνης του Ελληνικού δικαίου. Για έργα ση¬ 
μαντικά ο Εργοδότης δύναται συμπληρωματικά να απαι¬ 
τήσει την ασφάλιση της μελέτης των Έργων αυτών. 

5. Σε περίπτωση που κατά την διάρκεια κατασκευής του 
έργου παρουσιαστεί ανάγκη τροποποιήσεων στην μελέ¬ 
τη, μέχρι και του πέρατος της κατασκευής του Έργου, ο 
Εργοδότης ζητά την γνώμη του Μελετητή, ο οποίος υπο- 
χρεούται πάντοτε αφενός να γνωμοδοτεί, εντός περιορι¬ 
σμένης προθεσμίας, αν ενδείκνυται η τροποποίηση για 
λόγους οικονομικούς και τεχνικούς και αφετέρου να δι¬ 
καιολογεί ότι η τροποποίηση δεν εμπίπτει στις διατάξεις 
της επόμενης παραγράφου. 

6. Ο Ανάδοχος υποχρεούται στην επανόρθωση οποιου- 
δήποτε ελαττώματος ή παράλειψης της μελέτης, τόσο 
κατά την διάρκεια της εκπόνησης αυτής όσο και μετά την 
αποπεράτωση και έγκρισή της. 

Σε περίπτωση άρνησης του Αναδόχου, ο Εργοδότης 
έχει το δικαίωμα να προβεί στην επανόρθωση των πιο πά¬ 
νω ελαττωμάτων ή παραλείψεων σε βάρος του Αναδό¬ 
χου, με απ’ ευθείας ανάθεση των σχετικών εργασιών σε 
Γραφείο Μελετών ή Σύμπραξη Γραφείων Μελετών, τα 
οποία διαθέτουν τα απαιτούμενα προσόντα, για την ανά¬ 
ληψη αναλόγου μελέτης. Η δαπάνη για την διόρθωση των 
ελαττωμάτων και συμπλήρωση της μελέτης βαρύνει τον 
Ανάδοχο. 

7. Σε περίπτωση έκπτωσης του Αναδόχου, η κατατεθεί- 
σα εγγύηση καλής εκτέλεσης καταπίπτει υπέρ του Εργο¬ 
δότου. 

ΑΡΘΡΟ 13 

ΠΡΟΘΕΣΜΙΕΣ - ΠΟΙΝΙΚΕΣ ΡΗΤΡΕΣ 

1. Σε κάθε σύμβαση εκπόνησης μελέτης ορίζονται προ¬ 
θεσμίες για την περάτωση από τον Ανάδοχο της μελέτης 
στο σύνολό της και πιθανώς κατά στάδια. Για την υπέρ¬ 
βαση των πιο πάνω προθεσμιών, από υπαιτιότητα του 
Αναδόχου, ορίζεται σε βάρος αυτού ημερήσια ποινική ρή¬ 
τρα υπέρ του Εργοδότη ποσοστού 0.5% επί της αμοιβής 
εκτός αν άλλως ορίζεται στη διακήρυξη. 

Η κατάπτωση της ποινικής ρήτρας υπέρ του Εργοδότη 
δεν αφαιρεί το δικαίωμα αυτού από τον νόμο ή τη σύμβα¬ 
ση να κηρύξει τον Ανάδοχο έκπτωτο. 

2. Η συνολική και οι, κατά στάδια, προθεσμίες δύνανται 
να παρατείνονται από τον Εργοδότη, εάν κατά την εκπό¬ 
νηση της μελέτης προκύψουν καθυστερήσεις για τις 
οποίες δεν είναι αποκλειστικά υπεύθυνος ο Ανάδοχος. 
Στην περίπτωση αυτή, ο Ανάδοχος υποχρεούται να συνε¬ 
χίσει την εκπόνηση της μελέτης μέχρι χρονικού διαστή¬ 
ματος όχι μεγαλύτερου του μισού της συνολικής προθε¬ 
σμίας εκπόνησης της μελέτης, εκτός αν διαφορετικά ορί¬ 
ζεται στη Σύμβαση. Σε περίπτωση κατά την οποία η 
καθυστέρηση είναι μεγαλύτερη του πιο πάνω χρονικού 
ορίου και για την οποία δεν ευθύνεται ο Ανάδοχος, τότε 
δύναται αυτός εφόσον επιθυμεί να ζητήσει την λύση της 
Σύμβασης. 

ΑΡΘΡΟ 14 

ΚΑΘΥΣΤΕΡΗΣΕΙΣ & ΥΠΟΧΡΕΩΣΕΙΣ ΕΡΓΟΔΟΤΗ - 
ΛΥΣΗ ΣΥΜΒΑΣΗΣ 

1. Σε περίπτωση καθυστέρησης του Εργοδότη στην εκ¬ 
πλήρωση των συμβατικών του υποχρεώσεων, ο Ανάδο¬ 
χος έχειτο δικαίωμα αποζημίωσης μόνο για τις θετικές ζη¬ 
μίες αυτού και για το χρονικό διάστημα από την έγγραφη 
όχληση του προς τον Εργοδότη. 

2. Ο Ανάδοχος δικαιούται να ζητήσει την λύση της σύμ¬ 
βασης εάν η καθυστέρηση, που δεν οφείλεται σε αυτόν, 
για την εκπόνηση της μελέτης, υπερβεί το κατά την πα¬ 
ράγραφο 2 του Άρθρου 13 χρονικό όριο. 

3. Ο Ανάδοχος δικαιούται επίσης να ζητήσει την λύση 
της σύμβασης και στην περίπτωση καθυστέρησης της 
έναρξης των εργασιών εκπόνησης της μελέτης, πέραν 
του τριμήνου μετά την υπογραφή της Σύμβασης, από 
υπαιτιότητα του Εργοδότη, εκτός και αν ορίζεται διαφο¬ 
ρετικά στην Σύμβαση. 

4. Αν ασκηθεί από τον Ανάδοχο το δικαίωμα λύσεως της 
σύμβασης μπορεί τελικά να ματαιωθεί η λύση της σύμβα¬ 
σης και να συνεχίσει ο Ανάδοχος την εκπόνηση της μελέ¬ 
της, εφόσον συμφωνήσει, προς τούτο με τον Εργοδότη. 
Εάν η συμφωνία για συνέχιση της μελέτης προβλέπει σχε¬ 
τική αποζημίωση για τον Ανάδοχο, αυτή καθορίζεται από 
κοινού ανάλογα με τις θετικές ζημίες του Αναδόχου, τον 
χρόνο διακοπής ή καθυστέρησης έναρξης της μελέτης. 

ΑΡΘΡΟ 15 

ΠΑΡΑΛΑΒΗ ΤΗΣ ΜΕΛΕΤΗΣ 

1. Η παραλαβή της μελέτης πραγματοποιείται από επι¬ 
τροπή τεχνικών της Εταιρείας, οι οποίοι έχουν κατά ειδι¬ 
κότητα τα απαιτούμενα προσόντα, και εγκρίνεται με από¬ 
φαση του Αρμοδίου Οργάνου εντός δύο μηνών από την 
υποβολή της και ύστερα από έκδοση βεβαίωσης από την 
επίβλεψη του Εργοδότη περί συμμορφώσεως του Ανα¬ 
δόχου προς τις συμβατικές του υποχρεώσεις. 

2. Σε περίπτωση που η προθεσμία παραλαβής της με¬ 
λέτης παρέλθει, σύμφωνα με την προηγούμενη παρά¬ 
γραφο, θεωρείται ότι η παραλαβή της μελέτης έχει συ- 
ντελεστεί αυτοδίκαια μετά την πάροδο μηνός από την 
υποβαλλόμενη, μετά την εκπνοή της προθεσμίας παρα¬ 
λαβής της μελέτης, ειδική αίτηση του Αναδόχου για διε¬ 
νέργεια της παραλαβής. 

3. Εφόσον προβλέπεται στην σύμβαση, δύναται μετά 
από αίτηση του Αναδόχου και έγκριση του Εργοδότη να 
διενεργηθεί παραλαβή αυτοτελούς τμήματος ή σταδίου 
μελέτης του Έργου, που έχει περατωθεί. 


ΑΡΘΡΟ 16 

ΕΝΣΤΑΣΕΙΣ - ΕΠΙΛΥΣΗ ΔΙΑΦΟΡΩΝ 

1. Η ένσταση ασκείται με κατάθεσή της στην Διευθύ- 
νουσα Υπηρεσία και αποφασίζει γι’ αυτήν η Προϊσταμένη 
Αρχή εντός προθεσμίας ενός (1) μηνός απάτην κατάθεσή 
της. 

Εάν εντός της προθεσμίας αυτής, η Προϊσταμένη Αρχή 
δεν αποφανθεί, η ένσταση θεωρείται ως απορριφθείσα. 

2. Ένσταση δύναται να υποβάλλουν 

2.1. Τα ενδιαφερόμενο Μελετητικά γραφεία που συμ¬ 
μετέχουν στις διαδικασίες ανάδειξης Αναδόχου Μελέτης 
όπως προβλέπεται στο άρθρο 5 του παρόντος κανονι¬ 
σμού. Η υποβολή των ενστάσεων αυτών δεν αναστέλλει 
τις διαδικασίες ανάδειξης Αναδόχου, πλην του σταδίου 
ανοίγματος των οικονομικών προσφορών, τα οποίο λαμ¬ 
βάνει χώρα μετά την απόφαση της Προϊσταμένης Αρχής 
επί των ενστάσεων ή την σιωπηρή απόρριψή τους. 

2.2. Ο ανάδοχος Μελέτης κατά πράξεων της Διευθύ- 
νουσας Υπηρεσίας εντός προθεσμίας 15 ημερών από την 
κοινοποίηση της πράξης. 

3. Αν η ένσταση απορριφθεί στο σύνολό της, η απόρρι¬ 
ψη θεωρείται οριστική και ο ενιστάμενος δεν δικαιούται 
να ασκήσει άλλη περαιτέρω ένσταση. 

ΚΕΦΑΛΑΙΟ Γ' - ΔΙΑΔΙΚΑΣΙΕΣ ΑΝΑΘΕΣΗΣ 
ΚΑΤΑΣΚΕΥΗΣ ΕΡΓΩΝ 

ΑΡΘΡΟ 17 

ΤΡΟΠΟΣ ΚΑΤΑΣΚΕΥΗΣ ΤΩΝ ΕΡΓΩΝ 

Τα Έργα της Εταιρείας κατασκευάζονται: 

Α) Από ειδικευμένες εργοληπτικές επιχειρήσεις, που 
επιλέγονται με τις διαδικασίες που ορίζονται στον παρό¬ 
ντα κανονισμό, σύμφωνα και με τις διατάξεις του άρθρου 
21 παρ. 2 του παρόντος. 

Οι εργοληπτικές επιχειρήσεις μπορεί να είναι: 

• Ημεδαπές, φυσικά ή νομικά πρόσωπα, που είναι εγ¬ 
γεγραμμένες στο Μητρώο Εργοληπτικών Επιχειρήσεων 
(ΜΕΕΠ) καθώς και εργολήπτες εγγεγραμμένοι στα Νο¬ 
μαρχιακά Μητρώα. 

• Ατομικές επιχειρήσεις εγγεγραμμένες στα αντίστοι¬ 
χα μητρώα των χωρών μελώντης ΕΈ. που νομίμως ασχο¬ 
λούνται με την κατασκευή τεχνικών έργων. 

• Εργοληπτικές Εταιρείες που έχουν συσταθεί σύμφω¬ 
να με την ισχύουσα νομοθεσία κράτους-μέλους της ΕΈ. 
και έχουν την έδρα της εταιρείας τους σύμφωνα με το κα¬ 
ταστατικό της, σε Κοινοτικό έδαφος. 

ή 

Β) Από την Εταιρεία με αυτεπιστασία, μέσω της αρμό¬ 
διας Διευθύνουσα; Υπηρεσίας και προσωπικού που είτε 
υπάρχει είτε κατά περίπτωση προσλαμβάνεται και αμεί¬ 
βεται από τις πιστώσεις του Έργου. Στην περίπτωση αυ¬ 
τή εφαρμόζονται οι διατάξεις του άρθρου 19 του παρό¬ 
ντος κανονισμού. 

ή 

Γ) Από την Κτηματική Εταιρεία του Δημοσίου (ΚΕΔ), 
στην οποία η Εταιρεία μπορεί να αναθέσει, ύστερα από 
διαπραγμάτευση και σύμφωνα με τον ιδρυτικό νόμο λει¬ 
τουργίας της ΚΕΔ, την εκτέλεση έργων. 

Τα έργα τα οποία η Εταιρεία αναθέτει στην ΚΕΔ είναι βα¬ 
σικά με τη διαδικασία που περιλαμβάνει μελέτη και κατα¬ 
σκευή. 

Μπορεί όμως να αναθέτει στην ΚΕΔ και έργα με τη μορ¬ 
φή του «ολοκληρωμένου πακέτου». Έργα δηλ. που περι¬ 
λαμβάνουν: 

• την εξεύρεση του γηπέδου 

• τις απαιτούμενες μελέτες και εγκρίσεις 

• την κατασκευή του έργου και 

• την παράδοσή του «με το κλειδί στο χέρι». 

Σύμφωνα με τις απαιτήσεις και τις προδιαγραφές της 

Εταιρείας. 

Στην περίπτωση αυτή η Εταιρεία παρακολουθεί και επο¬ 
πτεύει με τα αρμόδια όργανά της όλη τη διαδικασία και 
την τήρηση των συμβατικών υποχρεώσεων από πλευράς 
της ΚΕΔ και συμμετέχει με εκπροσώπους καθ’ όλη τη δια¬ 
δικασία εκτέλεσης του έργου όπου κρίνει ότι τούτο επι¬ 
βάλλεται για την καλύτερη εξυπηρέτηση των συμφερό¬ 
ντων της (π.χ. με συμμετοχή αρμοδίων υπαλλήλων της 
στις επιτροπές των διαγωνισμών και διαπραγμάτευσης). 

Παράλληλα εποπτεύει με τη Διευθύνουσα Υπηρεσία 
της και παρακολουθεί τη σωστή εκτέλεση των εργασιών. 

ή 

Δ) Από την Εταιρεία με τη διαδικασία του «Ολοκληρω¬ 
μένου πακέτου», όπως αυτή περιγράφεται στην προη¬ 
γούμενη παράγραφο για την περίπτωση της ΚΕΔ, επιφυ- 
λασσομένων των διατάξεων των Π.Δ.: 346/98 (ΦΕΚ 
230Α/12.10.98) και 18/2000 (ΦΕΚ 14α/3.2.2000) για τις πε¬ 
ριπτώσεις εκείνεςτων οποίων οι προϋπολογισμοί είναι με¬ 
γαλύτεροι των ορίων που τίθενται στα ανωτέρω Π.Δ. 

ΑΡΘΡΟ 18 

ΔΙΑΔΙΚΑΣΙΕΣ ΕΠΙΛΟΓΗΣ ΑΝΑΔΟΧΟΥ 

1. Για την επιλογή του Αναδόχου μπορεί να εφαρμόζε¬ 
ται μια από τις παρακάτω διαδικασίες: 

Α. Ανοικτή Διαδικασία 

Είναι η κύρια διαδικασία επιλογής Αναδόχου για τα Έρ¬ 
γα της Εταιρείας. Σύμφωνα με αυτήν, μετά από δημόσια 
διακήρυξη, μπορούν να υποβάλουν προσφορές όλοι οι 
ενδιαφερόμενοι εργολήπτες, που πληρούν τους όρους 
που απαιτεί η διακήρυξη. Η ανάδειξη του Αναδόχου γίνε¬ 
ται βάσει των υποβαλλομένων προσφορών, των όρων του 
διαγωνισμού και της οριζόμενης στα τεύχη του διαγωνι¬ 
σμού διαδικασίας 

Β. Κλειστή Διαδικασία (με Προεπιλογή) 

Η διαδικασία αυτή, η οποία εφαρμόζεται κυρίως σε Ει¬ 
δικά Έργα και για την οποία απαιτείται προηγούμενη αι¬ 
τιολογημένη γνώμη του Τεχνικού Συμβουλίου, διενεργεί- 
ται σε δύο στάδια: 

(1) Στάδιο εκδήλωσης ενδιαφέροντος. Κατ’ αυτό εκδη¬ 
λώνουν αρχικά ενδιαφέρον συμμετοχής, ύστερα από 
σχετική δημοσίευση στον τύπο, όλοι όσοι θεωρούν ότι 
διαθέτουντα προσόντα που προσδιορίζονται στην διακή¬ 
ρυξη, υποβάλλοντας τα απαιτούμενα στοιχεία. Ακολου¬ 
θεί προεπιλογή όσων ικανοποιούντο κριτήρια της διακή¬ 
ρυξης, από επιτροπή που ορίζεται για το σκοπό αυτό. 

Για τα έργα που ο προϋπολογισμός τους χωρίς το 
Φ.Π.Α. είναι μεγαλύτερος του ορίου που προβλέπεται στο 
άρθρο 6 παρ. 1, της οδηγίας 93/37/ΕΟΚ, όπως τροποποι¬ 
ήθηκε με το άρθρο 3 της οδηγίας 97/52/Ε.Κ. και ισχύει κά¬ 
θε φορά, ακολουθούνται όλες οι διαδικασίες που προ- 
βλέπονται στις σχετικές οδηγίες της ΕΈ. 

(2) Ακολουθεί διαγωνισμός, κατά τον οποίο καλούνται 
να συμμετάσχουν και να υποβάλλουν προσφορές μόνον 
οι κατά τα ανωτέρω προεπιλεγέντες υποψήφιοι. Βάσει 


των προσφορών αυτών, των όρων του διαγωνισμού, της 
οριζόμενης στα τεύχη του διαγωνισμού διαδικασίας και 
των διατάξεων του παρόντος κανονισμού, γίνεται, μετά 
από αξιολόγηση, η ανάδειξη του Αναδόχου. 

Γ. Διαδικασία με Διαπραγμάτευση 

Σύμφωνα με αυτήν, η Εταιρεία απευθύνεται σε περιορι¬ 
σμένο αριθμό εργοληπτών της επιλογής της, με προη¬ 
γούμενη δημοσίευση προκήρυξης ή χωρίς και διαπραγ¬ 
ματεύεται τους όρους της σύμβασης με έναν ή περισσό¬ 
τερους από αυτούς. 

Γ1. Διαδικασία με διαπραγμάτευση με δημοσίευση προ¬ 
κήρυξης διαγωνισμού. 

Στην περίπτωση αυτή η επιλογή του αναδόχου γίνεται 
βάσει των υποβαλλομένων προσφορών, σύμφωνα με 
τους όρους που προβλέπονται στη διακήρυξη και στο άρ¬ 
θρο 26του παρόντος κανονισμού. Περιπτώσεις όπου κα¬ 
τά κύριο λόγο δύναται η διαδικασία αυτή να χρησιμοποι¬ 
είται είναι ενδεικτικά και όχι περιοριστικά οι ακόλουθες: 

Γ. 1.1. Μετά την υποβολή μη κανονικών ή απαράδεκτων 
προσφορών μετά από ανοικτή ή κλειστή διαδικασία, με 
την προϋπόθεση ότι δεν θα τροποποιηθούν ουσιωδώς οι 
αρχικοί όροι της σύμβασης. Η Εταιρεία έχει τη δυνατότη¬ 
τα να μη δημοσιεύσειπροκήρυξη, στηνπερίπτωσηπουθα 
συμπεριλάβει στις διαπραγματεύσεις όλες τις επιχειρή¬ 
σεις που πληρούν τα κριτήρια ποιοτικής επιλογής και οι 
οποίες κατά την προηγούμενη κλειστή ή ανοικτή διαδικα¬ 
σία υπέβαλαν προσφορές σύμφωνες με τις επίσημες 
απαιτήσεις της διαδικασίας σύναψης της σύμβασης. 

Γ.1.2. Εφ’ όσον τα έργα εκτελούνται αποκλειστικά για 
σκοπούς έρευνας, δοκιμής ή ολοκλήρωσης σχεδίου και 
όχι για να εξασφαλίσουν την αποδοτικότητα ή την κάλυ¬ 
ψη των δαπανών έρευνας και ανάπτυξης. 

Γ.1.3. Σε εξαιρετικές περιπτώσεις, όταν πρόκειται για 
έργα των οποίων η φύση ή διάφοροι αστάθμητοι παράγο¬ 
ντες δεν επιτρέπουν το συνολικό προκαθορισμό των τι¬ 
μών. 

Γ2. Διαδικασία με διαπραγμάτευση χωρίς δημοσίευση 
προκήρυξης. 

Στην περίπτωση αυτή η επιλογή του Αναδόχου γίνεται 
βάσει ποιοτικών κριτηρίων και του συμφέροντος της Εται¬ 
ρείας. Η διαδικασία αυτή χρησιμοποιείται κατ’ εξαίρεση, 
όταν συντρέχουν ειδικοί λόγοι και προϋποθέσεις μετά 
από εισήγηση και αντίστοιχη έγκριση των Αρμοδίων Ορ¬ 
γάνων της Εταιρείας στις εξής περιπτώσεις: 

Γ.2.1. Μετά από ανοιχτή ή κλειστή διαδικασία, όταν ου- 
δεμία προσφορά υποβλήθηκε ή ουδεμία προσφορά κρί- 
θηκε κατάλληλη και εφ’ όσον δεν έχουν τροποποιηθεί ου¬ 
σιαστικά οι αρχικοί όροι της Διακήρυξης. 

Γ.2.2. Γιατα έργα η εκτέλεση των οποίων για λόγους τε¬ 
χνικούς, καλλιτεχνικούς ή σχετικούς με την προστασία δι¬ 
καιωμάτων αποκλειστικότητας είναι δυνατό να ανατεθεί 
μόνο σε ένα συγκεκριμένο εργολήπτη. 

Γ.2.3. Όταντο άκρως επείγοντου χρόνου, το οποίο προ¬ 
κύπτει από γεγονότα απρόβλεπτα, δεν επιτρέπει την τή¬ 
ρηση των προθεσμιών που προβλέπονται από τις άλλες 
διαδικασίες. 

Γ.2.4. Γ ια τις συμπληρωματικές εργασίες που δεν περι¬ 
λαμβάνονταν στο αρχικά ανατεθέν έργο. Επίκληση της 
περίπτωσης αυτής δεν μπορεί να γίνει, παρά μόνο εάν οι 
εν λόγω εργασίες έχουν καταστεί αναγκαίες, λόγω απρό¬ 
βλεπτων περιστάσεων, κατά την εκτέλεση του έργου, και 

εφ’ όσον η διαπραγμάτευση γίνεται με τον εργολήπτη 
που εκτελείτο έργο: 

• Όταν αυτές οι εργασίες δεν μπορούν τεχνικά ή οικο¬ 
νομικά να διαχωριστούν από την κύ ρια σύμβαση, χωρίς να 
δημιουργήσουν μεγάλα προβλήματα στην Εταιρεία. 

• Οταν αυτές οι συμπληρωματικές εργασίες παρότι 
μπορούν να διαχωριστούν από την υπό εκτέλεση αρχική 
Σύμβαση, είναι απολύτως αναγκαίες για τη βελτίωση ή 
πλήρη εκτέλεσή της 

Γ.2.5. Για νέα Εργα που συνίστανται στην επανάληψη 
παρομοίων Εργων, που ανατέθηκαν στον αρχικό εργολή¬ 
πτη, μετηνπροϋπόθεση: 

• Ότι αυτά είναι σύμφωνα με ένα βασικό σχέδιο ή μία 
βασική μελέτη που αποτέλεσε αντικείμενο μιας πρώτης 
σύμβασης που συνήφθη με ανοιχτή ή κλειστή διαδικασία 
και ανατίθενται στον Ανάδοχο της πρώτης Σύμβασης 

• Ότι η δυνατότητα αυτή έχει επισημανθεί ήδη κατά την 
προκήρυξη του πρώτου διαγωνισμού και μόνο για τα πρώ¬ 
τα τρία χρόνια από τη σύναψη της αρχικής συμβασης.Στην 
περίπτωση αυτή θα λαμβάνεται υπόψη ο συνολικός προϋ¬ 
πολογισμός για την συνέχιση των Εργων, στην εκτίμηση 
αντο Εργο εμπίπτει στην κατηγορία άνω ή κάτω του ορίου 
που ορίζεται στο άρθρο 11 του Π.Δ. 334/2000 (ΦΕΚ 279Α/ 
2000),όπως αυτό εκάστοτε αναπροσαρμοζόμενο ισχύει. 

Γ.2.6. Στην περίπτωση Συμβάσεων που συνάπτονται με 
βάση Συμφωνία - Πλαίσιο, εφόσον η Συμφωνία Πλαίσιο 
έχει συναφθεί σύμφωνα με τον παρόντα κανονισμό. 

Δ. Με Πρόχειρο Διαγωνισμό (ή διαγωνισμό συνοπτικών 
διαδικασιών) μεταξύ περιορισμένου αριθμού προσκα- 
λουμένων εργοληπτών 

Ο πρόχειρος διαγωνισμός μεταξύ περιορισμένου αριθ¬ 
μού προσκαλουμένων εργοληπτών γίνεται, σύμφωνα και 
με τις διαδικασίες που προβλέπονται στην παράγραφο 
(Θ) του άρθρου 24 του παρόντος, για την ανάθεση έργων, 
των οποίων ο προϋπολογισμός είναι μικρότερος από το 
αντίστοιχο όριο, που ορίζεται με απόφαση του Διοικητι¬ 
κού Συμβουλίου της Εταιρείας ή του εξουσιοδοτημένου 
από αυτό οργάνου ή σε όλως εξαιρετικές περιπτώσεις, 
πέραντων προβλεπομένων στο παρόν άρθρο, που θα κρί- 
νονται από το Διοικητικό Συμβούλιο της Εταιρείας ή του 
εξουσιοδοτημένου από αυτό οργάνου. Σε κάθε περίπτω¬ 
ση ο προϋπολογισμός του Έργου δεν μπορεί να είναι με¬ 
γαλύτερος από το όριο που προβλέπεται στο άρθρο 
11του Π.Δ.334/2000 (ΦΕΚ279Α/2000), όπως το ποσό αυ¬ 
τό εκάστοτε αναπροσαρμοζόμενο ισχύει. 

Ε. Με απευθείας Ανάθεση 

Η διαδικασία αυτή χρησιμοποιείται για έργα με προϋ¬ 
πολογισμό κατώτερο του προβλεπόμενου για τον πρόχει¬ 
ρο διαγωνισμό ορίου. Το όριο αυτό καθορίζεται με από¬ 
φαση του Διοικητικού Συμβουλίου της Εταιρείας. 

2. Η απόφαση για το είδος της διαδικασίας (περιπτώ¬ 
σεις Α έως και Γ του παρόντος άρθρου) λαμβάνεται από 
την Προϊσταμένη Αρχή και έχει σχέση με το ύψοςτου προ¬ 
ϋπολογισμού του Έργου, τα ιδιαίτερα χαρακτηριστικά 
του, τον συνολικό και τον επιμέρους προγραμματισμό και 
τις τυχόν ειδικές συνθήκες, σύμφωνα και με τις σχετικές 
διατάξεις του καταστατικού και τις λοιπές κείμενες εσω¬ 
τερικές διαδικασίες της Εταιρείας. 

Για τις περιπτώσεις Δ και Ε η απόφαση λαμβάνεται από 
τη Διευθύνουσα Υπηρεσία με βάση τον προϋπολογισμό 
του έργου σε σχέση μετά όρια τα οποία έχει θέσει με από¬ 
φασή του το Διοικητικό Συμβούλιο της Εταιρείας. 


3. Στα πλαίσια των διατάξεωντου παρόντος κανονισμού 
δύναται με απόφαση του Διοικητικού Συμβουλίου της 
Εταιρείας να εγκριθεί ειδικός Κανονισμός για την εκτέλε¬ 
ση των μικρών έργων της Εταιρείας με απλόυστευμένες 
διαδικασίες, όπως καθορίζεται στο άρθρο 57 του παρό¬ 
ντος κανονισμού. 

4. Για την περίπτωση Ειδικών ή και των Συνήθων Έργων 
της, η Εταιρεία δύναται να καλεί Μελετητές ή Μελετητικά 
Γ ραφεία και αντίστοιχα Εργοληπτικές Επιχειρήσεις από 
τα κατά το άρθρο 28 του παρόντος Κανονισμού καταρτι¬ 
ζόμενα Μητρώα προκειμένου να συμμετάσχουν σε δια¬ 
γωνισμό, υποβάλλοντας τεχνική και οικονομική προσφο¬ 
ρά (κλειστή διαδικασία χωρίς προεπιλογή - με ένα στά¬ 
διο). 

5. Η κατασκευή του έργου γίνεται σύμφωνα με τη σχετι¬ 
κή μελέτη και τις αντίστοιχες προδιαγραφές. Η σύμβαση 
είναι δυνατόν να προβλέπει να αναλάβει ο Ανάδοχος την 
αναγκαία συμπλήρωση ή προσαρμογή των στοιχείων της 
μελέτης προς τα δεδομένα του εδάφους ή προς τα δεδο¬ 
μένα άλλων υφισταμένων εγκαταστάσεων. 

ΑΡΘΡΟ 19 

ΕΚΤΕΛΕΣΗ ΕΡΓΑΣΙΩΝ ΜΕ ΑΥΤΕΠΙΣΤΑΣΙΑ 

1. Η εκτέλεση εργασιών με αυτεπιστασία, με τις προϋ¬ 
ποθέσεις της παρ. Β του άρθρου 17 του παρόντος κανο¬ 
νισμού, αποφασίζεται από την Προϊσταμένη Αρχή μετά 
από εισήγηση της αρμόδιας Διευθύνουσας Υπηρεσίας 
της Εταιρείας. Γιατην απόφαση αυτή λαμβάνονται υπόψη 
ιδίως η φύση των εργασιών, η διάρθρωση των υπηρεσιών, 
το τυχόν υπάρχον εργατοτεχνικό προσωπικό, ο διαθέσι¬ 
μος μηχανικός εξοπλισμός και γενικά η οικονομία της κα¬ 
τασκευής. Η Διευθύνουσα Υπηρεσία ορίζει έναν Επιβλέ- 
ποντα Μηχανικό ή και άλλους τεχνικούς υπαλλήλους ως 
βοηθούς του εφόσον απαιτείται. Με μέριμνά της συντάσ- 
σεται χρονοδιάγραμμα και αναλυτικό πρόγραμμα κατα¬ 
σκευής. Συντάσσεται επίσης προμέτρηση των απαιτού- 
μενων υλικών, προγραμματίζεται ο αριθμός, οι ειδικότη¬ 
τες και η διάρκεια απασχόλησης του εργατοτεχνικού 
προσωπικού και ο αριθμός, το είδος και η διάρκεια χρή¬ 
σης του μηχανικού εξοπλισμού που είναι απαραίτητα για 
την εκτέλεση του Έργου. 

2.0 απαιτούμενος αριθμός του προσωπικού και των μη¬ 
χανημάτων, οι ποσότητες των υλικών, ο τρόπος και ο ρυθ¬ 
μός απασχόλησης του προσωπικού, ανάλωσης υλικών, 
μίσθωσης και χρήσης μηχανημάτων και όλα τα άλλα ανα¬ 
γκαία για την εκτέλεση του Εργου στοιχεία, εγκρίνονται 
από την Διευθύνουσα Υπηρεσία. Ο αριθμός των μηχανη¬ 
μάτων, των οποίων η αγορά ή μίσθωση είναι τυχόν ανα¬ 
γκαία για την κατασκευή του Εργου, εγκρίνεται από την 
Προϊσταμένη Αρχή, μετά από σχετική εισήγηση της Διευ- 
θύνουσας Υπηρεσίας. 

3. Το τυχόν απαιτούμενο και μη διατιθέμενο από την 
Εταιρεία προσωπικό απασχολείται, σύμφωνα με τις ισχύ- 
ουσες για την Εταιρεία σχετικές διατάξεις ή με σύμβαση 
εκτέλεσης ορισμένου έργου. Στο προσωπικό αυτό μπορεί 
να περιλαμβάνεται υπαλληλικό και εργατοτεχνικό προ¬ 
σωπικό οποιοσδήποτε ειδικότητας αναγκαίας για την κα¬ 
τασκευή καιτηντεχνικοοικονομική διοίκηση του Έργου. 
Οι ανωτέρω διατάξεις ισχύουν πάντα υπό την προϋπόθε¬ 
ση ότι δεν αντίκεινται σε νομοθετικές διατάξεις της Πολι¬ 
τείας και καταστατικές διατάξεις της Εταιρείας. 

4. Από τις διατιθέμενες για το Έργο πιστώσεις κατα¬ 
βάλλονται, με βάση νόμιμα δικαιολογητικά, όλες οι δαπά¬ 
νες που πραγματοποιούνται για το Έργο, όπως είναι οι μι¬ 
σθοί, τα ημερομίσθια και οι σχετικές εργοδοτικές επιβα¬ 
ρύνσεις του προσωπικού της προηγούμενης 
παραγράφου, οι δαπάνες προμήθειας μηχανημάτων και 
εξοπλισμού, η αξία των υλικών και οι δαπάνες διαλογής, 
αποθήκευσης, μεταφοράς και χρήσης τους, τα μισθώμα¬ 
τα μηχανημάτων, τα ασφάλιστρα και οι δαπάνες λειτουρ¬ 
γίας τους, οι αμοιβές για παροχή υπηρεσιών και το αντάλ¬ 
λαγμα για την από τρίτους εκτέλεση εργασιών με υλικά ή 
χωρίς υλικά (φατούρα). 

5. Για την αγορά των υλικών και μηχανημάτων, την μί¬ 
σθωση μηχανικού εξοπλισμού ή την εκτέλεση μεταφορών 
εφαρμόζονται οι αντίστοιχες διατάξεις που διέπουν την 
εκτέλεση έργων της Εταιρείας, εκτός εάν η αξία της αγο¬ 
ράς των υλικών, των μηχανημάτων, της μίσθωσης μηχανι¬ 
κού εξοπλισμού ή της εκτέλεσης μεταφορών είναι μικρό¬ 
τερη από τα όρια που ορίζονται με τις σχετικές αποφάσεις 
του Δ.Σ. της Εταιρείας ή σε εξαιρετικές περιπτώσεις λό¬ 
γω κατεπείγουσας ανάγκης ή άλλων αστάθμητων παρα¬ 
γόντων, οπότε εφαρμόζονται οι αντίστοιχες διατάξεις 
των περιπτώσεων Γ.2.3, Δ & Ε της παρ. 1 του άρθρου 18 
του παρόντος κανονισμού. Γ ια την εκτέλεση απολογιστι¬ 
κών επιμέρους εργασιών από τρίτους ή την ανάθεση σε 
τρίτους Μικρών Έργων εφαρμόζονται οι διατάξεις του 
άρθρου 42 του παρόντος κανονισμού. 

6. Κατά την εκτέλεση Έργου με αυτεπιστασία τηρείται, 
με ευθύνη της Διευθύνουσας Υπηρεσίας, ημερολόγιο 
ανάλογο με το επιβαλλόμενο για οποιαδήποτε απολογι¬ 
στική εκτέλεση εργασιών. 

7. Γιατις εργασίες που εκτελούνται με αυτεπιστασία συ- 
ντάσσεται επιμέτρησή τους και απολογισμός της δαπά¬ 
νης. Γιατον έλεγχο και την παραλαβή εφαρμόζονται ανά¬ 
λογα οι εσωτερικές διατάξεις ελέγχου της Εταιρείας. 

ΑΡΘΡΟ 20 

ΣΥΜΦΩΝΙΑ-ΠΛΑΙΣΙΟ 

1. Μεταξύ της Εταιρείας και ενός ή περισσότερων Ανα¬ 
δοχών μπορεί να καταρτίζεται Συμφωνία - Πλαίσιο, η 
οποία αποσκοπεί στον καθορισμό των όρων των Συμβά¬ 
σεων εκτέλεσης Έργων, που πρόκειται να συναφθούν κα¬ 
τά την διάρκεια συγκεκριμένης περιόδου, ιδίως όσον 
αφορά τις τιμές και, κατά περίπτωση, την ποσότητα. Ο 
υπολογισμός της αξίας μιας συμφωνίας πλαίσιο πρέπει 
να βασίζεται στην μέγιστη εκτιμώμενη αξία του συνόλου 
των συμβάσεων που προβλέπονται για την συγκεκριμένη 
περίοδο. 

2. Η Συμφωνία - Πλαίσιο θεωρείται Σύμβαση στο μέτρο 
που οι όροι της είναι επαρκώς εξειδικευμένοι και εφαρ¬ 
μόζονται τόσο για την ανάθεσή της όσο και για την εκτέ¬ 
λεση των Έργων που περιλαμβάνει, οι διατάξεις του πα¬ 
ρόντος κανονισμού. 

3. Όταν η Εταιρεία έχει συνάψει Συμφωνία - Πλαίσιο, 
σύμφωνα με τις διατάξεις του παρόντος κανονισμού, 
μπορεί να εφαρμόζει διαδικασίες ανάθεσης με διαπραγ¬ 
μάτευση σύμφωνα με το άρθρο 18 παρ. 1.Γ του κανονι¬ 
σμού, κατά την σύναψη των Συμβάσεων που βασίζονται 
στην συμφωνία αυτή. 

4. Η Συμφωνία - Πλαίσιο κατά κανέναντρόπο δενπρέπει 
να παρακωλύει, περιορίζει ή νοθεύει τον ανταγωνισμό. 


ΑΡΘΡΟ 21 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΕ ΔΗΜΟΠΡΑΣΙΑ 
(ΔΙΑΓΩΝΙΣΜΟ) 

1. Για την συμμετοχή σε οποιαδήποτε από τις διαδικα¬ 
σίες διαγωνισμού, οι ενδιαφερόμενες εργοληπτικές επι¬ 
χειρήσεις πρέπει να διαθέτουν ορισμένα τυπικά ποιοτικά 
και τεχνικά προσόντα που, ενδεικτικά και όχι περιοριστι¬ 
κά, μπορεί να είναι: 

1. Αξιοπιστία 

(α) να μην εκκρεμούν ούτε να έχουν κινηθεί εναντίον 
τους εν γένει νομικές διαδικασίες πτώχευσης, εκκαθάρι¬ 
σης, παύσης εργασιών κ.λπ., 

(β) να μην υπάρχει καταδίκη για αδικήματα σχετικά με 
την επαγγελματική τους διαγωγή, 

(γ) να έχουν εκπληρώσει εν γένει όλες τις υποχρεώσεις 
τους σχετικά με κοινωνικές ασφαλίσεις, φορολογία κ.λπ., 
και να μην έχουν διαπράξει σοβαρό επαγγελματικό παρά¬ 
πτωμα 

(δ) να μην είναι ένοχοι σημαντικής ψευδούς δηλώσεως 
κατά την παροχή πληροφοριών που ζητούνται κατά την 
συμμετοχή τους σε διαγωνισμό. 

II. Νομιμοποίηση 

Η υποψήφια εργοληπτική επιχείρηση να έχει συσταθεί 
και λειτουργεί νόμιμα, σύμφωνα με την νομοθεσία της χώ¬ 
ρας προέλευσής της και να είναι εγγεγραμμένη στα επαγ¬ 
γελματικά μητρώα της χώρας προέλευσης, όπως ορίζει η 
διακήρυξη. 

III. Χρηματο - Οικονομική Ικανότητα 

Η υποψήφια επιχείρηση να διαθέτει την χρηματοδοτική 
και οικονομική δυνατότητα για την εκτέλεση στο ακέραιο 
των υποχρεώσεων που προκύπτουν από το αντικείμενο 
του Έργου. 

IV. Τεχνική Ικανότητα 

Η υποψήφια επιχείρηση να έχει άρτια στελέχωση από 
επιστημονικό και τεχνικό προσωπικό, το οποίο να διαθέτει 
την απαιτούμενη εμπειρία από ίδια ή παρόμοια έργα και 
τα απαιτούμενα επαγγελματικά προσόντα καθώς και τον 
κατάλληλο μηχανικό εξοπλισμό, ώστε να φέρει εις πέρας 
άρτια και έγκαιρα το αντικείμενο του Έργου. 

2. Η διακήρυξη ορίζει τις απαιτήσεις των εδαφίων I, II, III 
& ίντηςπαρ. 1 του παρόντος άρθρου, που πρέπει να δια¬ 
θέτουν οι υποψήφιοι για να μπορούν να συμμετέχουν 
στον διαγωνισμό και τα απαραίτητα πιστοποιητικά για την 
βεβαίωσή τους. Με την επιφύλαξη ενδεχομένων διαφο¬ 
ροποιήσεων ή ειδικών ρυθμίσεων που θα προβλέπονται 
ρητώς και σαφώς στην διακήρυξη, στις διαδικασίες δια¬ 
γωνισμών και στις διαδικασίες που, σύμφωνα με τον πα¬ 
ρόντα κανονισμό, επιτρέπεται η ανάθεση Έργου χωρίς 
διαγωνισμό, καλούνται υποψήφιοι Ανάδοχοι της κατηγο¬ 
ρίας του Έργου που δημοπρατείται και τάξεως πτυχίου 
αντίστοιχης με τον προϋπολογισμό του Έργου. Οι κατη¬ 
γορίες των Έργων, οι τάξεις των πτυχίων και τα λοιπά νό¬ 
μιμα προσόντα των καλουμένων υποψηφίων Αναδοχών 
(π.χ. ύψος ανεκτέλεστων έργων, κύκλος εργασιών κ.λπ.) 
καθώς και οι τάξεις πτυχίων των εργοληπτικών επιχειρή¬ 
σεων που κοινοπρακτούν, εφόσον γίνονται δεκτές κοινο¬ 
πραξίες, καθορίζονται από την κείμενη εθνική νομοθεσία 
περί δημοσίων έργων, οι διατάξεις της οποίας εφαρμόζο¬ 
νται εν προκειμένω κατ’ αναλογία, την κοινοτική νομοθε¬ 
σία, τον παρόντα κανονισμό και τους όρους της διακήρυ¬ 
ξης και των τευχών δημοπράτησης. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


16087 


Για έργα τα οποία έχουν ιδιαίτερη σημασία για την Εται¬ 
ρεία, δύναται στη διακήρυξη να προβλέπονται και διαφο¬ 
ρετικές απαιτήσεις και πτυχία από τα ως άνω καθοριζό¬ 
μενα. 

3. Επίσης, η διακήρυξη ορίζει αν στον διαγωνισμό γίνο¬ 
νται δεκτές κοινοπραξίες, τα ελάχιστα ποσοστά συμμετο¬ 
χής εκάστου μέλους της κοινοπραξίας, τους αποδεκτούς 
συνδυασμούς κ.λπ. Στην φάση υποβολής προσφοράς 
δεν είναι απαραίτητο οι κοινοπραξίες να έχουν νομική 
μορφή. Θα πρέπει όμως να κατατίθεται υπεύθυνη δήλω¬ 
ση εκ μέρους των μελών της κοινοπραξίας ότι σε περί¬ 
πτωση ανάθεσης του Έργου και πριν την υπογραφή της 
Σύμβασης θα συσταθεί κοινοπρακτικό με συμβολαιογρα¬ 
φική πράξη από το οποίο θα προκύπτουν τα ποσοστά 
συμμετοχής των εργοληπτικών επιχειρήσεων στην κοινο¬ 
πραξία και ότι οι κοινοπρακτούσες επιχειρήσεις αναλαμ¬ 
βάνουν από κοινού και εις ολόκληρο την ευθύνη για κάθε 
θέμα σχετικό με το Έργο, αλληλεγγύως και αδιαιρέτως 
απέναντι στον Κύριο του Έργου. 

4. Στη συγγραφή υποχρεώσεων, εφόσον με την διακή¬ 
ρυξη προβλέπεται η δυνατότητα υπεργολαβικής ανάθε¬ 
σης εργασιών, η Εταιρεία μπορεί να ζητήσει από τους 
υποψήφιους Αναδόχους να προσδιορίσουν στην προ¬ 
σφορά τους το τμήμα της σύμβασης που προτίθενται, εν¬ 
δεχομένως, να αναθέσουν υπό μορφή υπεργολαβίας σε 
τρίτους. Η εκδήλωση τέτοιας πρόθεσης δεν αίρει την ευ¬ 
θύνη του αρχικού Αναδόχου. 

Αλλαγή υπεργολάβου δεν επιτρέπεται χωρίς την έγκρι¬ 
ση της Εταιρείας. 

ΑΡΘΡΟ 22 

ΔΗΜΟΠΡΑΣΙΑ - ΔΙΑΚΗΡΥΞΗ - ΤΕΥΧΗ ΔΗΜΟΠΡΑΣΙΑΣ 

1. Η δημοπρασία για την επιλογή του Αναδόχου και την 
ανάθεση του Έργου διενεργείται με βάση την σχετική 
διακήρυξη και τα λοιπά τεύχη της δημοπρασίας που την 
συνοδεύουν και αποτελούν αναπόσπαστο τμήμα της. 

2. Η διακήρυξη για τη διενέργεια ανοιχτής δημοπρα¬ 
σίας, δηλ. με δημοσίευση περιληπτικής Διακήρυξης πε¬ 
ριέχει τους όρους και τις οδηγίες διεξαγωγής του διαγω¬ 
νισμού και μνημονεύει τα τεύχη δημοπράτησης, τα οποία 
κάθε φορά είναι ανάλογα με τον προκρινόμενο τρόπο επι¬ 
λογής Αναδόχου και την σειρά ισχύος τους για τις περι¬ 
πτώσεις ασυμφωνιών μεταξύ τους. Οι διατάξεις του πα¬ 
ρόντος κανονισμού προηγούνται κατά σειρά ισχύος των 
διατάξεων της διακήρυξης και των λοιπών τευχών δημο¬ 
πράτησης. 

Ενδεικτικά η Διακήρυξη και ανάλογα με το σύστημα 
υποβολής προσφοράς περιλαμβάνει: 

α. Την εταιρική επωνυμία και τον διακριτικό τίτλο της 
Εταιρείας 

β. Το σύστημα υποβολής της προσφοράς, 
γ. Τοντίτλο του έργου και τον προϋπολογισμό του. 
δ. Την ημερομηνία και τον τόπο διεξαγωγής της δημο¬ 
πρασίας, την ώρα λήξης κατάθεσης των προσφορών, τον 
τρόπο και το χρόνο ανοίγματος των προσφορών. 

ε. Τις εργοληπτικές επιχειρήσεις που γίνονται δεκτές 
για υποβολή προσφοράς και τυχόν πρόσθετα απαιτούμε- 
να προσόντα και προϋποθέσεις, 
στ. Τις απαιτούμενες εγγυήσεις συμμετοχής, 
ζ. Τα τυχόν απαιτούμενα πρόσθετα δικαιολογητικά. 
η. Οδηγίες γιατοντρόπο σύνταξης και των προσφορών. 


θ. Τα κριτήρια βαθμολογίας για ανάδειξη της βέλτιστης 
προσφοράς σε περίπτωση αξιολόγησης των προσφορών 
και τυχόν αμοιβή των αξιολογότερων μελετών. 

ι. Το χρόνο ισχύος των προσφορών. 

ια. Την τυχόν αποδοχή εναλλακτικών προσφορών. 

ιβ. Τα συμβατικά τεύχη με τη σειρά ισχύος τους για τις 
περιπτώσεις ασυμφωνιών μεταξύ τους και τον τρόπο και 
τον τόπο όπου αυτά θα διατίθενται στους ενδιαφερομέ¬ 
νους. Στα τεύχη αυτά μπορούν να περιέχονται ενδεικτικά 
τα ακόλουθα: 

1. Γενική Συγγραφή Υποχρεώσεων (Γ.Σ.Υ.) ή Γενικοί 
όροι Σύμβασης. 

2. Ειδική Συγγραφή Υποχρεώσεων (Ε.Σ.Υ.) ή Ειδικοί 
όροι διαγωνισμού. 

3. Σχέδιο Σύμβασης. 

4. Τεχνική περιγραφή ή Τεχνική συγγραφή υποχρεώσε¬ 
ων. 

5. Τεχνικές προδιαγραφές. 

6. Προϋπολογισμός μελέτης. 

7. Προϋπολογισμός προσφοράς. 

8. Σχέδια μελέτης (οριστικής και μελέτης εφαρμογής ή 
οποιαδήποτε απαιτούνται) 

9. Ειδικό τιμολόγιο μελέτης που έχει συντάξει η αρμό¬ 
δια υπηρεσία του ΕΛΤΑ. 

10. Τιμολόγιο προσφοράς. 

11. Κανονισμό ασφαλείας εργασιών στο εργοτάξιο. 

12. Ανάλυση Συμβατικού τιμήματος στις περιπτώσεις 
που απαιτείται. 

13. Οτιδήποτε άλλο κριθεί σκόπιμο. 

3. Στις τιμές του προϋπολογισμού και του τιμολογίου 
τόσο της υπηρεσίας όσο και της προσφοράς περιλαμβά¬ 
νεται κάθε σχετική δαπάνη καθώς και τα γενικά έξοδα και 
όφελος της εργοληπτικής επιχείρησης. Αν γίνεται ρητή 
μνεία στα σχετικά τεύχη, μπορεί να διαχωρίζονται οι τιμές 
από τα γενικά έξοδα και το εργολαβικό όφελος και να 
προστίθενται στο τέλος ως ποσοστό, που ορίζεται γενικά 
σε 18% ενώ μπορεί με απόφαση του Διοικητικού Συμβου¬ 
λίου του ΕΛΤΑ ή του εξουσιοδοτημένου από αυτό οργά¬ 
νου είτε να αναπροσαρμόζεται το ίδιο είτε να προσδιορί¬ 
ζεται διαφορετικό σε άλλες περιπτώσεις. 

4. Ο προϋπολογισμός της Υπηρεσίας αποτελεί ένδειξη 
της προεκτίμησης του κόστους του Έργου και μπορεί να 
είναι αναλυτικός ή κατ’ αποκοπή τίμημα για το έργο ή τμή¬ 
ματά του. Όταν είναι αναλυτικός ομαδοποιείτις ομοειδείς 
εργασίες με ένδειξη του αθροίσματος της δαπάνης κάθε 
ομάδας. Αν δεν υπάρχει τέτοια ομαδοποίηση νοείται ότι 
το σύνολο των εργασιών είναι μία ομάδα. Σε έργα που η 
προμέτρηση των εργασιών είναι δύσκολη ή αδύνατη, 
όπως σε περιπτώσεις έργων συντήρησης, μπορεί ο προ¬ 
ϋπολογισμός να μην περιλαμβάνει ποσότητες των επί μέ¬ 
ρους εργασιών αλλά μόνο την κατ’ εκτίμηση δαπάνη της 
κάθε ομάδας ομοειδών εργασιών και το γενικό σύνολο. 

Γ ια τη σύνταξη του προϋπολογισμού δύναται κατά την 
κρίση της Διευθύνουσας Υπηρεσίας να χρησιμοποιούνται 
είτε το Αναλυτικό Τιμολόγιο του ΥΠΕΧΩΔΕ με τις τιμές 
που καθορίζονται ανά τρίμηνο από την ειδική επιτροπή, 
είτε και οιτιμές της αγοράς, όπως αυτές προκύπτουν από 
το ελεύθερο εμπόριο ή από αντίστοιχες τιμές που έχουν 
χρησιμοποιηθεί για τις ίδιες εργασίες σε προηγούμενα 
έργα της Εταιρείας με την κατάλληλη επικαιροποίηση. 

5. Η διακήρυξη και γενικότερα τα τεύχη δημοπράτησης 
αναλύουν και προσδιορίζουν με σαφήνεια όλες τις πλη- 

ροφορίες, όρους, περιγραφές και προδιαγραφές που εί¬ 
ναι απαραίτητες για τον ακριβή προσδιορισμό του αντι¬ 
κειμένου του Έργου, του τρόπου που θα γίνει ο διαγωνι¬ 
σμός και η ανάθεση του Έργου, η κατασκευή και η παρα¬ 
λαβή του. Η διακήρυξη και τα λοιπά τεύχη δημοπράτησης 
εγκρίνονται από την Προϊσταμένη Αρχή και αποτελούν 
την βάση για την κατάρτιση της εργολαβικής σύμβασης. 

6. Η συμμετοχή και υποβολή προσφοράς στον διαγωνι¬ 
σμό έχει την έννοια ότι ο συμμετέχων αποδέχεται πλήρως 
τους όρους που ορίζονται στον παρόντα κανονισμό, την 
διακήρυξη και τα λοιπά τεύχη δημοπράτησης. Οι προ¬ 
σφορές των διαγωνιζομένων, ανάλογα με το σύστημα 
υποβολής προσφοράς συντάσσονται είτε σε έντυπα της 
Υπηρεσίας είτε βάσει υποδείξεων της Υπηρεσίας, όπως 
ορίζεται στη διακήρυξη. 

7. Η περίληψη της Διακήρυξης για τη διενέργεια ανοι¬ 
χτής δημοπρασίας για την επιλογή Αναδόχου και την ανά¬ 
θεση του Έργου δημοσιεύεται δέκα (10) ημέρες τουλάχι¬ 
στον πριν από τη διεξαγωγή της σε μία (1) τουλάχιστον 
ημερήσια εφημερίδα και μία (1) ειδική για δημοσιεύσεις 
διακηρύξεων ή οικονομικών ειδήσεων. 

Στην περίπτωση της διενέργειας ανοιχτής δημοπρα¬ 
σίας με το σύστημα υποβολής προσφοράς, που περιλαμ¬ 
βάνει μελέτη και κατασκευή, η περίληψη της διακήρυξης 
δημοσιεύεται κατά τα ανωτέρω είκοσι πέντε (25) ημέρες 
τουλάχιστον πριν τη διεξαγωγή του διαγωνισμού. 

8. Η διακήρυξη για την εκδήλωση ενδιαφέροντος από 
μέρους εργοληπτικών επιχειρήσεων που επιθυμούν να 
συμμετάσχουν σε δημοπρασία με προεπιλογή, περιέχει 
επιπλέον την πιθανολογούμενη ημερομηνία που προεκ¬ 
λεγόμενοι θα κληθούν να υποβάλλουν προσφορά. Γιατην 
προεπιλογή δεν απαιτείται η κατάθεση εγγύησης συμμε¬ 
τοχής. Η διακήρυξη όμως αναφέρει την απαιτούμενη εγ¬ 
γύηση για τη συμμετοχή στο επόμενο στάδιο της υποβο¬ 
λής προσφορών. 

9. Περίληψη της διακήρυξης για την εκδήλωση ενδια¬ 
φέροντος στις δημοπρασίες με προεπιλογή δημοσιεύε¬ 
ται δέκα (10) ημέρες τουλάχιστον πριν από τη διεξαγωγή 
της σε μία (Ι)τουλάχιστονημερήσια εφημερίδα και μία (1) 
ειδική για δημοσιεύσεις διακηρύξεων ή οικονομικών ειδή¬ 
σεων 

10. Οι εργοληπτικές επιχειρήσεις που προεπιλέγονται 
κατά τη διαδικασία προεπιλογής ενημερώνονται έγγρα¬ 
φα από το αρμόδιο όργανο της Εταιρείας για υποβολή 
προσφοράς εντός προθεσμίας όχι μικρότερης των 10 
ημερών από την ημερομηνία της πρόσκλησης. 

11. Τα έξοδα δημοσίευσης προκήρυξης στην Επίσημη 
Εφημερίδα της Ευρωπαϊκής Ένωσης βαρύνουν την Ευ¬ 
ρωπαϊκή Ένωση, ενώ τα έξοδα δημοσίευσης της προκή¬ 
ρυξης στοντύπο βαρύνουντον Ανάδοχο. 

12. Στις περιπτώσεις που οι προϋπολογισμοί των έργων 
είναι ίσοι ή μεγαλύτεροι από τα ποσά, που καθορίζονται 
στηνπαράγρ. 1 του άρθρου 11 του Π.Δ. 334/2000 (ΦΕΚ 
279Α/2000) όπως αυτά τροποποιούνται κάθε φορά και 
ισχύουνή σε οποιαδήποτε άλλη περίπτωση, που έχει υπο¬ 
χρεωτική εφαρμογή η κοινοτική νομοθεσία και οι κοινοτι¬ 
κές οδηγίες, η σχετική διακήρυξη καταρτίζεται και περι¬ 
λαμβάνει όλα τα στοιχεία, που απαιτούνται σύμφωνα με 
τα επίσημα υποδείγματα των οδηγιών αυτών. 

Στις περιπτώσεις αυτές ακολουθούνται και τηρούνται 
όλες οι υποχρεώσεις, διαδικασίες και προθεσμίες σχετι¬ 
κές με τη διεξαγωγή δημοπρασιών, που προβλέπονται 


στην αντίστοιχη ελληνική νομοθεσίας που είναι προσαρ¬ 
μοσμένη προς τις διατάξεις των οδηγιών. 

13. Τα συμβατικά τεύχη που συνοδεύουν κάθε δημο¬ 
πρασία περιέχουν εφόσον αυτό απαιτείται τα επιμέρους 
έργα αυτοτελή και διακριτά, σύμφωνα με το διαχωρισμό 
και την κατάταξη τους στην Γενική και Αναλυτική Λογιστι¬ 
κή που ακολουθείται στην Εταιρεία, όπως έχει προβλε- 
φθεί και στις μελέτες των Έργων. 

ΑΡΘΡΟ 23 

ΕΓΓΥΗΣΕΙΣ ΣΥΜΜΕΤΟΧΗΣ 

1. Για την συμμετοχή στην διαδικασία ανάθεσης Έργου 
και την υποβολή προσφοράς απαιτείται η κατάθεση εγ¬ 
γύησης. Το ύψος της εγγύησης, ο τρόπος υποβολής, η 
προθεσμία ισχύος και η διαδικασία απόδοσης των εγγυή¬ 
σεων συμμετοχής στους συμμετέχοντες καθορίζονται γε¬ 
νικά στην διακήρυξη και τα τεύχη της δημοπρασίας. Το 
ύψος πάντως της εγγύησης συμμετοχής ορίζεται ως πο¬ 
σοστό της προϋπολογιζόμενης αξίας του Έργου, με ανά¬ 
λογη στρογγύλευση, δεν θα μπορεί να είναι μικρότερο 
από δύο στα εκατό (2%). Σε περιπτώσεις σημαντικών ή 
επειγόντων έργων μπορείτε ποσό αυτό να καθορίζεται και 
μέχριτέσσερα στα εκατό (4%) με ανάλογη στρογγύλευση. 

2. Η παραπάνω εγγύηση παρέχεται με την μορφή εγ¬ 
γυητικών επιστολών σε πρώτη ζήτηση που εκδίδονται από 
το Τ.Σ.Μ.Ε.Δ.Ε. ή τράπεζες που λειτουργούν νόμιμα στην 
Ελλάδα ή οποιαδήποτε άλλη χώρα μέλος της Ευρωπαϊκής 
Ένωσης και χώρα του Ευρωπαϊκού Οικονομικού Χώρου 
(ΕΟΧ), συνοδευόμενες από επίσημη μετάφραση στην Ελ¬ 
ληνική. Οι εγγυητικές αυτές επιστολές θα πρέπει ν’ απευ¬ 
θύνονται στην Εταιρεία, να έχουν τα στοιχεία της επιχεί¬ 
ρησης, τοντίτλοτου Έργου γιατο οποίο εκδίδονται, το πο¬ 
σό που καλύπτουν και περιλαμβάνουν τον όρο ότι ο 
εγγυητής παραιτείται από το δικαίωμα διζήσεως και ανα¬ 
γνωρίζει ανεπιφύλακτα την υποχρέωση του να καταβάλλει 
το ποσόντης εγγύησης χωρίς καμιά ένσταση ή αντίρρηση, 
μέσα σε πέντε (5) ημέρες από την σχετική ειδοποίηση. 

3. Η εγγύηση συμμετοχής του τελευταίου μειοδότη 
αποδίδεται μετά την κατάθεση της εγγύησης καλής εκτέ¬ 
λεσης και την υπογραφή της σύμβασης, ή μετά την πάρο¬ 
δο του χρόνου που τον δεσμεύει η προσφορά του, εκτός 
και αν αυτός συναινέσει σε παράταση. Οι εγγυήσεις συμ¬ 
μετοχής των άλλων διαγωνιζομένων αποδίδονται μετά 
την έγκριση του αποτελέσματος του διαγωνισμού. Δύνα- 
ται όμως να αποδοθούν και νωρίτερα εάν το ζητήσει ο εν¬ 
διαφερόμενος και υπό την προϋπόθεση ότι δεν υπέβαλε 
ένσταση και εφόσον το αρμόδιο όργανο που διενεργεί το 
διαγωνισμό δεν πιθανολογεί την ανατροπή του αποτελέ¬ 
σματος και ενδεχόμενη ανακήρυξή του ως Αναδόχου. 

4. Για τα Μικρά Έργα δύναται να μη απαιτείται κατάθε¬ 
ση εγγύησης. 

ΑΡΘΡΟ 24 

ΣΥΣΤΗΜΑΤΑ ΥΠΟΒΟΛΗΣ ΠΡΟΣΦΟΡΑΣ 

1. Τα συστήματα αυτά, όπως παρακάτω αναφέρονται, 
μπορεί να εφαρμοστούν και σε συνδυασμό μεταξύ τους 
στη δημοπρασία ενός έργου. 

Α. Σύστημα προσφοράς με ενιαίο ποσοστό έκπτωσης. 

Οι διαγωνιζόμενοι προσφέρουν ενιαία έκπτωση στις τι¬ 
μές του Τιμολογίου της Υπηρεσίας, που εκφράζεται σε 
ακέραιες μονάδες επί τοις εκατό. Το σύστημα αυτό προ- 

τιμάται συνήθως σε έργα μικρού προϋπολογισμού. Αν η 
Υπηρεσία δεν χορηγήσει έντυπο προσφοράς ποσοστού 
ενιαίας έκπτωσης, οι διαγωνιζόμενοιτην συντάσσουν σε 
δικό τους έγγραφο. 

Β. Σύστημα προσφοράς με επιμέρους ποσοστά έκπτω¬ 
σης. 

Το σύστημα αυτό προσφοράς εφαρμόζεται ιδίως όταν 
είναι μεγάλο το πλήθος των τιμών μονάδας με βάση τις 
οποίες θα καταρτιστεί η Σύμβαση. 

Στους διαγωνιζόμενους χορηγείται από την Υπηρεσία 
για υποβολή στον διαγωνισμό έντυπο προσφοράς ποσο¬ 
στών έκπτωσης ανά ομάδες τιμών ομοειδών εργασιών, 
που συμπληρώνεται σύμφωνα με τις επόμενες παραγρά¬ 
φους. 

Οι διαγωνιζόμενοι προσφέρουν επιμέρους ποσοστά έκ¬ 
πτωσης για κάθε ομάδα τιμών του τιμολογίου και του 
προϋπολογισμού, εκφραζόμενα σε ακέραιες μονάδες επί 
τοις εκατό. Είναι δυνατό σε κάποια ή κάποιες ομάδες ερ¬ 
γασιών η προσφερόμενη έκπτωση να είναι μηδενική ή αρ¬ 
νητική, με την προϋπόθεση ότι η συνολική έκπτωση είναι 
θετική. Η τελευταία αυτή προϋπόθεση ισχύει εφόσον δεν 
ορίζεται ρητά διαφορετικά στην διακήρυξη. 

Τα επιμέρους ποσοστά έκπτωσης, εφόσον αναφέρεται 
ρητά στην διακήρυξη, πρέπει να βρίσκονται σε ομαλή 
σχέση μεταξύ τους. Γιατον έλεγχο της ομαλότητας υπο¬ 
λογίζεται για κάθε προσφορά το συνολικό ύψος προϋπο¬ 
λογισμού που διαμορφώνεται, μετά την αφαίρεση από 
κάθε ομάδα εργασιών της έκπτωσης που προσφέρθηκε. 
Με σύγκριση του προϋπολογισμού που προκύπτει προς 
τον αρχικό προϋπολογισμό της Υπηρεσίας, χωρίς να λαμ- 
βάνεται υπόψη το κονδύλι για απρόβλεπτα, συνάγεται η 
μέση έκπτωση επί τοις εκατό (Εμ). 

Ομαλή είναι η προσφορά όταν κανένα επιμέρους ποσο¬ 
στό έκπτωσης (Εί) δεν είναι μικρότερο ούτε μεγαλύτερο 
από τα όρια που έχουν καθοριστεί στην διακήρυξη και τα 
λοιπά τεύχη δημοπράτησης σε σχέση με την μέση έκπτω¬ 
ση. Τα όρια αυτά καθώς και ό,τι άλλο σχετικό με αυτά 
(απόρριψη σε περίπτωση υπέρβασής τους κ.λπ. θα καθο¬ 
ρίζονται σαφώς στη διακήρυξη). 

Γ. Σύστημα προσφοράς με συμπλήρωση τιμολογίου και 
έλεγχο ομαλότητας. 

Το σύστημα αυτό εφαρμόζεται συνήθως σε Έργα συ¬ 
νήθους ή μεγάλου προϋπολογισμού. 

Στους διαγωνιζόμενους χορηγούνται από την Υπηρεσία 
για υποβολή στον διαγωνισμό: 

(1) Τιμολόγιο όμοιο με το Τιμολόγιο της Υπηρεσίας στο 
οποίο όμως οι τιμές είναι ασυμπλήρωτες 

(2) Προϋπολογισμός όμοιος με τον προϋπολογισμό της 
Υπηρεσίας, στον οποίο όμως οιτιμές μονάδας, τα γινόμε¬ 
να και τα αθροίσματα είναι ασυμπλήρωτα. Το κονδύλι για 
απρόβλεπτες δαπάνες είναι συμπληρωμένο ίδιο ακριβώς 
με εκείνο του προϋπολογισμού της Υπηρεσίας. 

Οι διαγωνιζόμενοι προσφέρουντιμές συμπληρώνοντας 
τα ασυμπλήρωτα τιμολόγια και προϋπολογισμό με τις 
προσφερόμενες από αυτούς τιμές. 

Όλες οι τιμές στο τιμολόγιο συμπληρώνονται, με ποινή 
αποκλεισμού, ολογράφως και όπως συγκεκριμένα καθο¬ 
ρίζεται στη διακήρυξη. 

Αν υπάρχει διαφορά μεταξύ αριθμητικών τιμών του 
προϋπολογισμού και των ολόγραφων του τιμολογίου, ο 
προϋπολογισμός διορθώνεται με βάση τις ολόγραφες τι¬ 
μές του τιμολογίου. 


Επίσης διορθώνονται τυχόν σφάλματα στα γινόμενα και 
τα αθροίσματα του προϋπολογισμού ο οποίος ισχύει 
όπως διορθώθηκε. 

Αν υπάρχουν διαφορές τιμών ή λάθη σε μεγάλη κλίμα¬ 
κα μπορεί η προσφορά να κριθεί απαράδεκτη. 

Για τον έλεγχο της ομαλότητας ισχύουν κατ’ αναλογία 
τα προαναφερόμενα στο προηγούμενο εδάφιο και όπως 
καθορίζεται στην διακήρυξη του Έργου. 

Δ. Σύστημα προσφοράς με ελεύθερη συμπλήρωση τι¬ 
μολογίου. 

Το σύστημα προσφοράς με ελεύθερη συμπλήρωση τι¬ 
μολογίου εφαρμόζεται σε Έργα ανεξάρτητα από προϋ¬ 
πολογισμό, όταν οι ποσότητες των εργασιών έχουν προ- 
μετρηθεί χωρίς κίνδυνο συμβατικών σφαλμάτων και δεν 
αναμένονται κατασκευαστικές αποκλίσεις. 

Στο σύστημα αυτό οι τιμές του τιμολογίου μπορεί να εί¬ 
ναι αναλυτικές ή περιληπτικές για ολοκληρωμένα τμήμα¬ 
τα σύνθετων εργασιών ή να είναι κατ’ αποκοπή τιμές για 
ευρύτερα τμήματα του Έργου ή για όλο το Έργο. 

Στους ενδιαφερομένους χορηγούνται από την Υπηρε¬ 
σία για υποβολή στο διαγωνισμό ασυμπλήρωτατιμολόγιο 
και προϋπολογισμός όπως και στο σύστημα προσφοράς 
με συμπλήρωση τιμολογίου και έλεγχο ομαλότητας. Οι 
διαγωνιζόμενοι προσφέρουν τιμές συμπληρώνοντας το 
ασυμπλήρωτο τιμολόγιο και προϋπολογισμό, χωρίς όμως 
καμιά δέσμευση ομαλότητας. Κατάτα λοιπά ισχύουν αντί¬ 
στοιχα οι διατάξεις του προηγούμενου εδαφίου Γ. 

Οι λοιποί όροι οι σχετικοί, με αυτό το σύστημα προσφο¬ 
ράς, καθορίζονται από την διακήρυξη. 

Ε. Σύστημα μειοδοσίας στο ποσοστό οφέλους απολογι¬ 
στικών εργασιών. 

Το σύστημα μειοδοσίας στο ποσοστό οφέλους, για 
εκτέλεση απολογιστικών εργασιών, εφαρμόζεται σε Έρ¬ 
γα που είναι ιδιαίτερα δύσκολο να τιμολογηθούν, σε δοκι¬ 
μαστικές εργασίες και έρευνες, σε περιπτώσεις συνέχι¬ 
σης εργολαβιών μετά από έκπτωση του αρχικού Αναδό- 
χου ή για συγκεκριμένο τμήμα του Έργου, που έχει τις 
παραπάνω ιδιαιτερότητες. 

Η διακήρυξη προβλέπει το συνολικό ύψος προϋπολογι¬ 
σμού των δαπανών και τα τεχνικά στοιχεία (σχέδια, περι¬ 
γραφές κ.λπ.) που θα δοθούν στους ενδιαφερομένους. 

Το ποσοστό για γενικά έξοδα και όφελος του Αναδόχου 
απολογιστικών εργασιών ορίζεται σε δεκαοκτώ επί τοις 
εκατό (18%) και εφαρμόζεται στο σύνολο των δαπανών 
που πραγματοποιούνται για λογαριασμό της Εταιρείας 
όπως στις προμήθειες υλικών, μισθωμάτων μηχανημά¬ 
των, καυσίμων και λιπαντικών, αξίας μισθών και ημερομι¬ 
σθίων, λοιπών αποζημιώσεων και ασφαλιστικών εισφο¬ 
ρών των εργαζομένων και κάθε είδους κρατήσεων και 
υπόκειται στην έκπτωση της δημοπρασίας. Το ανωτέρω 
ποσοστό δύναται σε ειδικές περιπτώσεις να διαφοροποι¬ 
είται, ανάλογα με τη φύση του έργου, με απόφαση του Δι- 
οικ. Συμβουλίου της Εταιρείας ύστερα από σχετική εισή¬ 
γηση της Διευθύνουσας Υπηρεσίας. 

Οι μετέχοντες στο διαγωνισμό προσφέρουν έκπτωση 
εκφραζόμενη σε ακέραιες μονάδες επίτοις εκατό, επί του 
ποσοστού των γενικών εξόδων και οφέλους του αναδό- 
χου. 

ΣΤ. Σύστημα προσφοράς που περιλαμβάνει μελέτη και 
κατασκευή. 

Το σύστημα προσφοράς που περιλαμβάνει μελέτη και 
κατασκευή εφαρμόζεται με απόφαση της Προϊσταμένης 

Αρχής, ύστερα από εισήγηση της Διευθύνουσας Υπηρε¬ 
σίας. 

Το σύστημα αυτό εφαρμόζεται κυρίως σε έργα όπου 
κρίνεται σκόπιμος ο συνδυασμός σύνταξης ή ολοκλήρω¬ 
σης ή αναθεώρησης υπάρχουσας μελέτης με την κατα¬ 
σκευή ή αναζήτηση εναλλακτικών λύσεων και στην περί¬ 
πτωση της παραγράφου (Δ) του άρθρου 17 (δηλ. του 
«ολοκληρωμένου πακέτου» που δύναται να περιλαμβάνει 
και την αγορά οικοπέδου) και κυρίως σε Έργα που: 

• Λόγω ιδιομορφίας προϋποθέτουν διαφορετική μελέ¬ 
τη, ανάλογα με τον εξοπλισμό που απαιτείται για την υλο¬ 
ποίησή τους. 

• Λόγω τεχνικής ιδιομορφίας επιδέχονται ειδικούς τρό¬ 
πους και φάσεις κατασκευής ή μεθόδους που καλύπτο¬ 
νται από τεχνογνωσίες ή άλλα κατοχυρωμένα δικαιώμα¬ 
τα. 

• Ενσωματώνεται ειδικός εξοπλισμός με ιδιαίτερα τε¬ 
χνολογικά χαρακτηριστικά και προδιαγραφές. 

• Η υπάρχουσα μελέτη χρειάζεται συμπλήρωση ή ανα¬ 
θεώρηση ή επικαιροποίηση ή κρίνεται σκόπιμη η εξέταση 
εναλλακτικών λύσεων. 

• Οι χρονικές διαδικασίες διαδοχικών διαγωνισμών για 
εκπόνηση μελέτης και αντίστοιχα κατασκευής δεν επι¬ 
τρέπουν την έγκαιρη περάτωση του έργου στο συγκεκρι¬ 
μένο χρονικό όριο που για επιχειρηματικούς ή άλλους λό¬ 
γους καθίσταται υποχρεωτικό. 

Προϋπόθεση για την εφαρμογή του συστήματος αυτού 
είναι η ύπαρξη προμελέτης ή προδιαγραφών εγκεκριμέ¬ 
νων αρμοδίως. 

Κατά την εφαρμογή του συστήματος αυτού μπορεί με 
την διακήρυξη να ζητείται από τους διαγωνιζόμενους, 
εκτός από την οικονομική τους προσφορά, συμπλήρωση 
ή σύνταξη μελετών, προσδιορισμός τεχνολογικών χαρα¬ 
κτηριστικών και προδιαγραφών επιμέρους στοιχείων του 
Έργου ή η υποβολή προτάσεων - λύσεων σε δεδομένο τε¬ 
χνικό πρόβλημα που μπορούν να προσδώσουντο συγκρι¬ 
τικό πλεονέκτημα της κατασκευαστικής εμπειρίας ή ο κα¬ 
θορισμός της προθεσμίας για την αποπεράτωση του Έρ¬ 
γου σε συνδυασμό με τα λειτουργικά έξοδα και την 
αποδοτικότητα της επένδυσης. 

Η οικονομική προσφορά περιλαμβάνει το εργολαβικό 
αντάλλαγμα κατ’ αποκοπή για το Έργο ολόκληρο ή κατά 
τμήματα. Στο εργολαβικό αντάλλαγμα περιλαμβάνονται 
και οι αμοιβές των μελετών που θα απαιτηθεί να εκπονη¬ 
θούν για την ολοκλήρωση του έργου. Από την Εταιρεία 
χορηγούνται στους ενδιαφερομένους τα προβλεπόμενα 
στην διακήρυξη τεχνικά στοιχεία και πρότυπα για την επι¬ 
θυμητή ποιότητα των εργασιών ή για τα ελάχιστα όρια 
ανεκτής ποιότητας ή και της προθεσμίας αποπεράτωσης 
ή και υποδείγματα για την σύνταξη της οικονομικής προ¬ 
σφοράς κατά ενιαίο τρόπο. 

Για την ανάδειξη του Αναδόχου λαμβάνονται υπόψη οι 
οικονομικές προσφορές, έπειτα από αξιολόγηση των τε¬ 
χνικών προσφορών ή και της προθεσμίας για την αποπε¬ 
ράτωση. Η κρίση και αξιολόγηση αυτή γίνεται πριν ανοι¬ 
χτούν οι οικονομικές προσφορές. Τα κριτήρια της αξιο¬ 
λόγησης και οι συντελεστές επιρροής τους ορίζονται 
πάντοτε στην διακήρυξη. Οι κρινόμενες μελέτες βαθμο¬ 
λογούνται και η βαθμολογία αυτή ανακοινώνεται σε 
όλους τους ενδιαφερομένους. 

Η διακήρυξη μπορεί να προβλέπει την απόρριψη προ¬ 
σφορών που δεν συγκεντρώνουν ένα ελάχιστο όριο ανε¬ 


κτής βαθμολογίας. Η βέλτιστη προσφορά προκύπτει ως 
μαθηματική συνάρτηση της οικονομικής προσφοράς και 
της βαθμολογίας με παραμέτρους που ορίζονται επίσης 
στην διακήρυξη. Ο Ανάδοχος στον οποίο κατακυρώνεται 
ο διαγωνισμός, υπογράφει τη σύμβαση και φέρει την ευ¬ 
θύνη τόσο για τη μελέτη όσο και για την κατασκευή έναντι 
του Κυρίου του έργου. 

Όταν εφαρμόζεται το παρόν σύστημα μπορεί στη δια¬ 
κήρυξη να ορίζεται η καταβολή χρηματικού ποσού ως 
βραβείου σε ορισμένο αριθμό μελετών που θα πετύχουν 
την ανώτερη βαθμολογία στην αξιολόγηση. Το χρηματικό 
ποσό για κάθε βραβευόμενη μελέτη καθορίζεται από τη 
διακήρυξη. Δεν καταβάλλεται βραβείο στον κηρυσσόμε- 
νο Ανάδοχο του έργου διότι θεωρείται ότι συμψηφίζεται 
στο εργολαβικό αντάλλαγμα. 

Οι σχετικοί με αυτό το σύστημα προσφοράς λοιποί όροι 
καθορίζονται από την διακήρυξη. 

Ζ. Σύστημα προσφοράς για την αξιοποίηση ακινήτων με 
αντιπαροχή. 

Το σύστημα προσφοράς για την αξιοποίηση ακινήτων 
με αντιπαροχή εφαρμόζεται όταν η Εταιρεία αποφασίζει, 
με την επιφύλαξη των διατάξεων του άρθρου 25 του 
Ν. 2843/2000 την οικοδόμηση ακινήτων της με το σύστη¬ 
μα αυτό. Ο Ανάδοχος στην περίπτωση αυτή θα λάβει ως 
εργολαβικό αντάλλαγμα ποσοστά εξ αδιαιρέτου του ακι¬ 
νήτου και τις αντίστοιχες διηρημένες ιδιοκτησίες. 

Η δημοπράτηση γίνεται με βάση ιδίως τη μελέτη του 
Έργου που θα κατασκευαστεί και τα σχέδια συμβολαίου 
οροφοκτησίας, κανονισμού λειτουργίας, πινάκων ποσο¬ 
στών συνιδιοκτησίας και κατανομών των κοινοχρήστων 
δαπανών ή δαπανών για τα κοινόχρηστα πράγματα, προ¬ 
συμφώνων σταδιακής μεταβίβασης ποσοστών του οικο¬ 
πέδου ανάλογα με την πρόοδο των εργασιών και οι δια- 
γωνιζόμενοι προσφέρουν τα σχετικά ποσοστά συνιδιο- 
κτησίας και διηρημένες ιδιοκτησίες, όπως ειδικότερα 
ορίζεται με την διακήρυξη. 

Αν αποφασιστεί η εφαρμογή του συστήματος αξιοποίη¬ 
σης ακινήτου με μελέτη των διαγωνιζόμενων εφαρμόζο¬ 
νται ανάλογα οι διατάξεις του προηγούμενου εδαφίου 
1 .ΣΤτου παρόντος άρθρου. 

Η. Σύστημα προσφοράς που περιλαμβάνει άλλα ανταλ¬ 
λάγματα. 

Με την επιφύλαξη των διατάξεων του άρθρου 25 του Ν. 
2843/00, το σύστημα προσφοράς, που περιλαμβάνεται 
άλλα ανταλλάγματα, εφαρμόζεται όταν ο Κύριος του Έρ¬ 
γου, προκειμένου να πραγματοποιήσει την κατασκευή, 
κρίνει σκόπιμη την παραχώρηση άλλου εργολαβικού 
ανταλλάγματος, εκτός από πλήρη χρηματική καταβολή ή 
αντιπαροχή ακινήτων. Τέτοια ανταλλάγματα μπορεί να εί¬ 
ναι η παραχώρηση της χρήσης ή της εκμετάλλευσης του 
Έργου για ορισμένη χρονική περίοδο, η αντιπαροχή γε¬ 
ωργικών ή μεταλλευτικών ή βιομηχανικών προϊόντων ή 
υπηρεσιών και άλλα. 

Κατά την εφαρμογή του συστήματος, η διακήρυξη ορί¬ 
ζει το είδος και την έκταση των διατιθεμένων ανταλλαγ¬ 
μάτων και σε κάθε περίπτωση εξασφαλίζει την αναγωγή 
σε κοινή βάση, εξέταση και βαθμολόγηση τόσο των τεχνι¬ 
κών προσφορών όσο και των οικονομικών όπως και τον 
τρόπο αναζήτησης της πιο συμφέρουσας προσφοράς. 

Γ ια την ανάδειξη του Αναδόχου λαμβάνονται υπόψη οι 
οικονομικές προσφορές, έπειτα από αξιολόγηση των τε¬ 
χνικών προσφορών ή και της προθεσμίας για την αποπε- 

ράτωση. Η κρίση και αξιολόγηση αυτή γίνεται πριν ανοι¬ 
χτούν οι οικονομικές προσφορές. Τα κριτήρια της αξιο¬ 
λόγησης και οι συντελεστές επιρροής τους ορίζονται πά¬ 
ντοτε στην διακήρυξη. Οι κρινόμενες μελέτες βαθμολο¬ 
γούνται και η βαθμολογία αυτή ανακοινώνεται σε όλους 
τους ενδιαφερομένους. 

Η διακήρυξη μπορεί να προβλέπει την απόρριψη προ¬ 
σφορών που δεν συγκεντρώνουν ένα ελάχιστο όριο ανε¬ 
κτής βαθμολογίας. Η πιο συμφέρουσα προσφορά προκύ¬ 
πτει ως μαθηματική συνάρτηση της οικονομικής προσφο¬ 
ράς και της βαθμολογίας με παραμέτρους που ορίζονται 
επίσης στην διακήρυξη. 

Οι σχετικοί με αυτό το σύστημα προσφοράς, λοιποί 
όροι καθορίζονται από την διακήρυξη. 

Θ. Διαγωνισμός συνοπτικών διαδικασιών. 

Διαγωνισμός συνοπτικών διαδικασιών (ή πρόχειρος 
διαγωνισμός) διενεργείται για έργα με προϋπολογισμό 
κάτω του ποσού που έχει καθοριστεί με απόφαση του Δι¬ 
οικητικού Συμβουλίου για την εφαρμογή του συστήματος 
αυτού. 

Ο διαγωνισμός διενεργείται είτε με πρόσκληση περιο¬ 
ρισμένου αριθμού εργοληπτών, από το Μητρώο Εργολη- 
πτών-Κατασκευαστών Μικρών Έργων της Εταιρείας είτε, 
εφόσον τούτο δεν είναι δυνατόν π.χ. λόγω της γεωγραφι¬ 
κής θέσης του έργου, με πρόσκληση εργοληπτών κατάλ¬ 
ληλων για το συγκεκριμένο έργο. 

Οι εργολήπτες που συμμετέχουν κατά τα ανωτέρω στο 
διαγωνισμό υποβάλλουν τις κλειστές προσφορές τους 
στην Υπηρεσία που διενεργεί το διαγωνισμό ή στην επι¬ 
τροπή εφόσον έχει ήδη οριστεί. Το άνοιγμα των προσφο¬ 
ρών γίνεται από την επιτροπή μετά το πέρας της προθε¬ 
σμίας υποβολής των προσφορών. 

Η προσφορά δεσμεύει αυτόν που την υποβάλλει για 
χρονικό διάστημα από τη διεξαγωγή του διαγωνισμού, 
που ορίζεται στη διακήρυξη ή την πρόσκληση. Μέσα σε 
αυτό το χρονικό διάστημα πρέπει να γίνει η ανάθεση και η 
υπογραφή της σύμβασης. 

Για «Μικρά Έργα» χαμηλού προϋπολογισμού και πολύ 
σύντομης χρονικής προθεσμίας δύναται αντί σύμβασης 
να υπογράφεται έγγραφο ανάθεσης το οποίο θα περι¬ 
λαμβάνει τα βασικά στοιχεία της σύμβασης. 

2. Όταν εφαρμόζεται ένα από τα συστήματα των εδα¬ 
φίων ΣΤ, Ζ και Η είναι δυνατή η υποβολή από τους ενδια¬ 
φερομένους, εφόσον τούτο προβλέπεται στη διακήρυξη, 
εκτός από την κύρια προσφορά τους και εναλλακτικών 
προσφορών, που να στηρίζονται σε διαφορετικές τεχνι¬ 
κές λύσεις που προτείνονται από τον προσφέροντα. 

Αν οι εναλλακτικές λύσεις καλύπτουντις προδιαγραφές 
της διακήρυξης κρίνονται όλες ως ισοδύναμες ανεξάρτη¬ 
τες προσφορές. 

Αν οι προδιαγραφές δεν καλύπτονται αλλά οι τεχνικές 
λύσεις κρίνονται ως ικανοποιητικές, ο Κύριος του Έργου 
μπορεί -πριν ανοιχτούν οι οικονομικές προσφορές και μα¬ 
ταιώνοντας κατά τα άλλα το διαγωνισμό- να εξαγοράσει 
τις μελέτες των λύσεων αυτών και να επαναλάβει τη δη- 
μοπράτηση βάσει των εξαγορασμένων μελετών. 

3. Στις περιπτώσεις που εφαρμόζεται ένα από τα συ¬ 
στήματα των εδαφίων 1.Α, 1.Β, 1.Γ, 1.Δ, και ΙΈ, η επιλογή 
του αναδόχου, εφόσον δεν ορίζεται άλλως συγκεκριμένα 
με απόφαση της Προϊσταμένης Αρχής ενδείκνυται να γί¬ 
νεται -οπότε τούτο θα πρέπει να αναγράφεται στη Διακή¬ 
ρυξη- με την εφαρμογή του λεγάμενου «Μαθηματικού τύ¬ 


που» ήτοι των διατάξεων του άρθρου 2 (παρ. 2 και 3) του 
Ν. 2576/98 (διασφάλιση αντικειμενικότητας στη διαδικα¬ 
σία ανάθεσης έργων), όπως αυτό συμπληρώθηκε και συ¬ 
γκεκριμενοποιήθηκε με τις σχετικές Υπουργικές αποφά¬ 
σεις και όπως αυτό κάθε φορά θα ισχύει. 

Σε περίπτωση που η εφαρμογή του «Μαθηματικού τύ¬ 
που» δεν δίδει αποτέλεσμα και οδηγεί σε άγονο διαγωνι¬ 
σμό, δύναται η Διευθύνουσα Υπηρεσία, εφόσον το κρίνει 
συμφέρον, να ανακηρύξει ανάδοχοτον μειοδότη της ομά¬ 
δας των διαγωνιζομένων, που είχε προσδιορίσει στο τε¬ 
λευταίο στάδιο η εφαρμογή του Μαθηματικού τύπου. 

4. Η απόφαση για την επιλογή του συστήματος υποβο¬ 
λής προσφοράς λαμβάνεται από την Προϊσταμένη Αρχή, 
μετά από εισήγηση της Διευθύνουσας Υπηρεσίας. 

ΑΡΘΡΟ 25 

ΧΡΟΝΟΣ ΥΠΟΒΟΛΗΣ ΠΡΟΣΦΟΡΩΝ - 
ΧΡΟΝΟΣ ΙΣΧΥΟΣ ΠΡΟΣΦΟΡΩΝ 

1. Η ημερομηνία υποβολής των προσφορών θα ανα¬ 
γράφεται στην προκήρυξη, στην οποία θα αναγράφεται 
επίσης ο τόπος και ο τρόπος υποβολής. Τηρουμένωντων 
διατάξεων του παρόντος κανονισμού ως προς το ελάχι¬ 
στο χρονικό διάστημα μεταξύ της δημοσίευσης της προ¬ 
κήρυξης και της ημερομηνίας υποβολής των προσφο¬ 
ρών, το αρμόδιο όργανο προσδιορίζει αυτό το χρονικό 
διάστημα, ανάλογα με το μέγεθος, τη φύση και τις ανά¬ 
γκες του έργου. 

2. Η διακήρυξη και τα τεύχη δημοπρασίας ορίζουν τον 
χρόνο ισχύος των υποβαλλομένων προσφορών, μέσα 
στον οποίο θα πρέπει η Εταιρεία να κοινοποιήσει σε 
όλους τους διαγωνιζόμενουςτο αποτέλεσμα διαδικασίας 
ανάθεσης. Αν κριθεί απαραίτητο, παράταση του χρόνου 
ισχύος των προσφορών μπορεί να συμφωνηθεί με τους 
συμμετέχοντες στην διαδικασία καιτότε αυτή συνεχίζεται 
κανονικά με όλους όσους συμφώνησαν με έγγραφη δή¬ 
λωση, στην παράταση αυτή. 

3. Στις διαδικασίες με διαπραγμάτευση, ισχύουν γενικά 
οι προθεσμίες που προβλέπονται από τις οδηγίες της Ε. Ε. 
όπως εκάστοτε ισχύουν. Εντούτοις, η προθεσμία υποβο¬ 
λής της προσφοράς μπορεί να ορισθεί διαφορετικά, μετά 
από συμφωνία μεταξύ της Εταιρείας και των υποψηφίων, 
υπό τον όρο ότι παρέχεται σε όλους τους υποψηφίους ο 
ίδιος χρόνος για την κατάρτιση και υποβολή των προ¬ 
σφορών. 

4. Όταν πρόκειται για έργα ο προϋπολογισμός των 
οποίων -χωρίς ΦΠΑ- υπερβαίνει το όριο που προβλέπεται 
στο άρθρο 11 παρ.1 του Π.Δ. 334/2000 (ΦΕΚ 279α/2000) 
όπως αυτό τροποποιείται και ισχύει κάθε φορά ακολου¬ 
θούνται υποχρεωτικά ως προς τους χρόνους και τις δη¬ 
μοσιεύσεις όσα προβλέπονται στο διάταγμα αυτό. 

ΑΡΘΡΟ 26 

ΔΙΑΔΙΚΑΣΙΑ ΔΙΑΓΩΝΙΣΜΟΥ 

1. ΔΙΑΔΙΚΑΣΙΑ ΚΑΤΑΘΕΣΗΣ ΠΡΟΣΦΟΡΩΝ 

1.1. Η κατάθεση των προσφορών γίνεται στην έδρα της 
Υπηρεσίας σε συγκεκριμένη ημερομηνία και ώρα εκτός 
αν άλλως ορίζεται στη Διακήρυξη. Μπορεί με τη διακήρυ¬ 
ξη να ορίζονται μία ή περισσότερες έδρες για την κατά¬ 
θεση των προσφορών. Μπορεί επίσης με τη διακήρυξη να 
ορίζεται η δυνατότητα υποβολής των προσφορών και 
ηλεκτρονικά, εφόσον τούτο δε δημιουργεί προβλήματα 
εγκυρότητας του διαγωνισμού. 

Οι προσφορές συντάσσονται με βάση τα τεύχη δημο- 
πράτησης τα οποία παρέχονται από την αρμόδια υπηρε¬ 
σία της Εταιρείας, όπως καθορίζεται στη διακήρυξη, τα 
οποία διανέμονται στους ενδιαφερομένους μετά από τη 
συμπλήρωση των στοιχείωντους στη σχετική κατάσταση 
εγγραφής. 

Κάθε ενδιαφερόμενη εργοληπτική επιχείρηση ή κοινο¬ 
πραξία επιχειρήσεων δικαιούται μια μόνο αριθμημένη σειρά 
τευχών, έναντι καταβολής του κόστους παραγωγής τους. 

Τυχόν συμπληρωματικές πληροφορίες και επεξηγήσεις 
επί των τευχών και εφόσον έχουν ζητηθεί εμπρόθεσμα, 
σύμφωνα με την διακήρυξη, θα παρέχονται από την αρ¬ 
μόδια υπηρεσία της Εταιρείας με κοινοποίηση σε όλους 
τους συμμετέχοντες, μαζί με πλήρες κείμενο των αιτηθει- 
σών διευκρινήσεων, έξι (6) ημέρες το αργότερο πριν από 
την λήξη της προθεσμίας κατάθεσης των προσφορών. 

1.2. Η κατάθεση των αιτήσεων για εκδήλωση ενδιαφέ¬ 
ροντος για προεπιλογή, που συνοδεύεται από τα δικαιο- 
λογητικά που προβλέπει η διακήρυξη, γίνεται όπως και 
στο παραπάνω εδάφιο 1.1. Μπορεί με τη διακήρυξη να 
ορίζεται και άλλος τρόπος παραλαβής αιτήσεων (π.χ. 
ηλεκτρονικά), όπως και να παρέχεται η δυνατότητα απο¬ 
στολής των αιτήσεων ταχυδρομικώς ή με οποιοδήποτε 
πρόσωπο χωρίς εξουσιοδότηση. Όταν μετά την προεπι¬ 
λογή κληθούν οι επιλεγέντες να υποβάλλουν προσφορά, 
εφαρμόζεται κατ’ αναλογία η διαδικασία που προβλέπε- 
ται στα παρακάτω εδάφια. 

1.3. Οι εργοληπτικές επιχειρήσεις καταθέτουν την προ¬ 
σφορά τους στην Επιτροπή του διαγωνισμού με νόμιμο 
εκπρόσωπό τους, ή πληρεξούσιο, διορισμένο σύμφωνα 
με το καταστατικό με συμβολαιογραφικό έγγραφο, που 
κατατίθεται στην επιτροπή. 

Σε περίπτωση ατομικής επιχείρησης την προσφορά κα¬ 
ταθέτει είτε αυτοπροσώπως ο επιχειρηματίας είτε ο νόμι¬ 
μος αντιπρόσωπός του. 

Σε περίπτωση κοινοπραξίας την προσφορά καταθέτουν 
είτε όλοι οι κοινοπρακτούντες, ο καθένας νόμιμα εκπρο¬ 
σωπούμενος ή αντιπροσωπευόμενος ως ανωτέρω ή κοι¬ 
νός εκπρόσωπος διορισμένος με συμβολαιογραφικό έγ¬ 
γραφο. Δεν επιτρέπεται η εκπροσώπηση δύο ή περισσο¬ 
τέρων διαγωνιζομένων εργοληπτικών επιχειρήσεων ή 
κοινοπραξιών από τον ίδιο εκπρόσωπο. 

1.4. Οι προσφορές που κατατίθενται καταχωρούνται 
κατά τη σειρά κατάθεσής τους στο σχετικό πίνακα κατά¬ 
θεσης προσφορών που συντάσσεται από την Επιτροπή 
Διαγωνισμού, στον οποίο αναγράφονται τα στοιχεία του 
Έργου, η ημερομηνία κατάθεσης, τα στοιχεία αυτών που 
υπέβαλαν προσφορές καθώς και οποιαδήποτε παρατή¬ 
ρηση της επιτροπής. Τα μέλη της επιτροπής μονογρά- 
φουν εξωτερικά τους παραλαμβανόμενους φακέλους και 
τους αριθμούν κατά τη σειρά της κατάθεσής τους. Στο 
πάνω μέρος των φακέλλων οι διαγωνιζόμενοι θα έχουν 
αναγράψει την πλήρη επωνυμία, τον τίτλο, την επαγγελ¬ 
ματική διεύθυνση, το τηλέφωνο, το ΡΑΧ ή καιτο θ-πιεϋτου 
διαγωνιζομένου. Στο κέντρο του Φακέλλου θα αναγράφε¬ 
ται ο τίτλος του έργου και το περιεχόμενο του φακέλλου 
(δηλ. Τεχνική ή Οικονομική προσφορά). 

1.5. Κάθε υποβαλλόμενη προσφορά αποτελείται από 
τρεις το πολύ φακέλλους: 

• Τον «ΦΑΚΕΛΛΟ Α», ο οποίος περιλαμβάνει όλα τα νο¬ 
μιμοποιητικά δικαιολογητικά και λοιπά τυπικά στοιχεία 
που καθορίζονται στην διακήρυξη. 


• Τον «ΦΑΚΕΛΛΟ Β», ο οποίος περιέχειτηνΤεχνική προ¬ 
σφορά του διαγωνιζομένου εφόσον το σύστημα του δια¬ 
γωνισμού το απαιτεί και προβλέπεται από τη διακήρυξη. 

• Τον «ΦΑΚΕΛΛΟ Γ», ο οποίος περιέχει την Οικονομική 
προσφορά του διαγωνιζομένου, όπως αυτή καθορίζεται 
στη διακήρυξη. 

Οι φάκελλοι «Β» και «Γ» κατατίθενται υποχρεωτικά 
σφραγισμένοι. 

1.6. Οι οικονομικές προσφορές (τιμολόγιο - προϋπολο¬ 
γισμός -έντυπο οικονομικής προσφοράς κ.λπ.) υπογρά¬ 
φονται πάντα από τον νόμιμο εκπρόσωπο της εργοληπτι¬ 
κής επιχείρησης ή κοινοπραξίας επιχειρήσεων, ο οποίος 
μονογράφει τις προσφορές και κατά φύλλο. Μονογρα¬ 
φές που τυχόν λείπουν μπορεί να συμπληρωθούν ενώπιον 
της Επιτροπής διαγωνισμού μετά το άνοιγμα των προ¬ 
σφορών. Αν ο ενδιαφερόμενος αρνηθεί να μονογράψει, 
τότε μονογράφει η Επιτροπή τα σχετικά φύλλα και η προ¬ 
σφορά θεωρείται ισχυρή. 

1.7. Η παραλαβή των προσφορών έχει πάντα τακτή ώρα 
λήξης. Η έναρξη παραλαβής κηρύσσεται από τον Πρόε¬ 
δρο της Επιτροπής διαγωνισμού τουλάχιστον μισή ώρα 
πριν από την ώρα λήξης εκτός αν ειδικότερα προσδιορί¬ 
ζεται στη διακήρυξη. Η παραλαβή των προσφορών μπο¬ 
ρεί να συνεχιστεί και μετά την ώρα λήξης, αν η παράδοση 
των προσφορών που έχει έγκαιρα αρχίσει, συνεχίζεται 
χωρίς διακοπή λόγω του πλήθους των ενδιαφερομένων. 

Η λήξη της παραλαβής κηρύσσεται επίσης από τον 
Πρόεδρο της Επιτροπής με προειδοποίηση ολίγων λε¬ 
πτών της ώρας και μετά την κήρυξη της λήξης δε γίνεται 
δεκτή άλλη προσφορά. 

1.8. Όταν ολοκληρωθεί η παραλαβή των προσφορών η 
Επιτροπή διαγωνισμού σε μυστική συνεδρίαση αποφασί¬ 
ζει για τη νομιμότητα της συμμετοχής των διαγωνιζομέ- 
νων δηλ. αν ικανοποιούνται οι τυπικές προϋποθέσεις. Για 
όσους δεν πληρούντις τυπικές προϋποθέσεις για τη υπο¬ 
βολή προσφοράς, οι κλειστοί φάκελλοι οικονομικής ή και 
τεχνικής προσφοράς επιστρέφονται χωρίς να ανοιχτούν. 
Αν οι ενδιαφερόμενοι διαφωνούν και δηλώσουν ότι θα 
διατυπώσουν τις αντιρρήσεις τους, συμπληρώνοντας και 
τις επουσιώδεις τυπικές προϋποθέσεις που πιθανόν λεί¬ 
πουν, οι φάκελλοι κρατούνται χωρίς να ανοιχτούν μέχρι 
την έκδοση απόφασης επί των αντιρρήσεων ή την άπρα¬ 
κτη παρέλευση της προθεσμίας για υποβολή τους. Οι 
αντιρρήσεις κατατίθενται εντός της τασσόμενης προθε¬ 
σμίας στην Επιτροπή μέσω του πρωτοκόλλου της Διευ- 
θύνουσας Υπηρεσίας και διαβιβάζονται δια της Διευθύ- 
νουσας Υπηρεσίας μαζί με τη γνώμη της Επιτροπής στην 
Προϊσταμένη Αρχή προς έκδοση της σχετικής απόφα¬ 
σης. 

1.9. Αν πρόκειται για δημοπρασία με αξιολόγηση προ¬ 
σφορών, η αρμόδια Επιτροπή συνεχίζει με την αξιολόγη¬ 
ση των τεχνικών προσφορών δεδομένου ότι η τυχόν υπο¬ 
βολή των ως άνω αντιρρήσεων δεν αναστέλλει τη διαγω- 
νιστική διαδικασία. 

Στις λοιπές περιπτώσεις η Επιτροπή αποσφραγίζει σε 
δημόσια συνεδρίαση της οικονομικές προσφορές και 
ανακοινώνει συνοπτικά ανάλογα με το εφαρμοζόμενο σύ¬ 
στημα, τα σημαντικά στοιχεία των προσφορών, όπως π.χ. 
προσφερόμενα ποσοστά έκπτωσης ή συνολικό ύψος 
προϋπολογισμού προσφοράς, τα οποία καταχωρούνται 
και στα πρακτικά. Τα έγγραφα της οικονομικής προσφο¬ 
ράς μονογράφονται από τα μέλη της Επιτροπής. Το πρα- 

κτικό της Επιτροπής μαζί με την εισήγησή της υποβάλλε¬ 
ται με εισήγηση της Διευθύνουσας Υπηρεσίας στην προϊ¬ 
στάμενη αρχή για έγκριση του αποτελέσματος του δια¬ 
γωνισμού και λήψη της σχετικής απόφασης κατακύρω- 
σης και ανάθεσης του έργου. 

Σε περίπτωση πρόχειρου διαγωνισμού με πρόσκληση 
περιορισμένου αριθμού εργοληπτών ή με συλλογή προ¬ 
σφορών δεν απαιτείται η δημόσια αποσφράγιση των προ¬ 
σφορών από την Επιτροπή. 

1.10. Η αποσφράγιση των φακέλων Β' και Γ της προ¬ 
σφοράς γίνεται από την αρμόδια επιτροπή με τον τρόπο 
και την διαδικασία που ορίζεται στη διακήρυξη και σε χρό¬ 
νο που ορίζεται από την διακήρυξη ή γνωστοποιείται 
στους διαγωνιζόμενους, σύμφωνα με τον παρόντα κανο¬ 
νισμό και την διακήρυξη. 

1.11. Τα απαιτούμενα έγγραφα και πιστοποιητικά και οι 
διαδικασίες διασφάλισης της γνησιότητας και εγκυρότη- 
τας των υποβαλλομένων εγγράφων καθορίζονται στην 
διακήρυξη και τα υπόλοιπα τεύχη της δημοπρασίας. 

2. ΕΠΙΤΡΟΠΗ ΔΙΑΓΩΝΙΣΜΟΥ - ΑΞΙΟΛΟΓΗΣΗΣ ΚΑΙ 
ΕΙΣΗΓΗΣΗΣ ΓΙΑ ΑΝΑΘΕΣΗ 

2.1. Οι Επιτροπές διαγωνισμού και εισήγησης για ανά¬ 
θεση αποτελούνται από τρία τουλάχιστον τεχνικά στελέ¬ 
χη της Εταιρείας, τα οποία ορίζονται με τους αναπληρω¬ 
τές τους από την Προϊσταμένη Αρχή. 

Σε διαγωνισμούς στους οποίους δεν απαιτείται αξιολό¬ 
γηση προσφορών αλλά ο ανάδοχος προκύπτει με βάση 
τις οικονομικές προσφορές, τότε η ως άνω οριζόμενη τρι¬ 
μελής επιτροπή δύναται - και τούτο πρέπει να ορίζεται 
στην απόφαση συγκρότησης της Επιτροπής - να αποτελεί 
την «Επιτροπή Διαγωνισμού και Εισήγησης για Ανάθεση». 

2.2. Σε διαγωνισμούς στους οποίους προβλέπεται αξιο¬ 
λόγηση των προσφορών (τεχνικών, οικονομικών κ.λπ.) οι 
επιτροπές αυτές, πέραντωντριώντεχνικών στελεχώντης 
Εταιρείας ένα έκτων οποίων ορίζεται ως Πρόεδρος, μπο¬ 
ρεί να διευρύνονται και να είναι μέχρι και επταμελείς με 
τον ορισμό ως μελών έως και τριών εξωυπηρεσιακών στε¬ 
λεχών, Ειδικών Συμβούλων ή Εμπειρογνωμόνων με ειδι¬ 
κές γνώσεις και εμπειρία σχετικές με το αντικείμενο του 
δημοπρατούμενου έργου και ενδεχομένως και ενός μέ¬ 
λους από το διοικητικό προσωπικό της Εταιρείας που θα 
είναι σχετικό με το έργο ή θα ανήκει στους χρήστες του 
έργου. Σε κάθε περίπτωση τα στελέχη της Εταιρείας θα 
πρέπει να αποτελούν την πλειοψηφία των μελών της επι¬ 
τροπής. 

Η κατά τα ανωτέρω οριζόμενη διευρυμένη επιτροπή δύ- 
ναται κατά την κρίση του Αρμοδίου Οργάνου, να αποτελεί 
ενιαία Επιτροπή Διαγωνισμού - Αξιολόγησης και Εισήγη¬ 
σης για ανάθεση. Στην περίπτωση αυτή είναι δυνατόν - 
εφόσον τούτο προβλέπεται στην απόφαση συγκρότησης 
της επιτροπής - στη φάση παραλαβής των προσφορών 
και ελέγχου του ΦΑΚΕΛΟΥ Α' να συμμετέχουν μόνον τρία 
μέλη της επιτροπής από υπηρεσιακά στελέχη της Εται¬ 
ρείας αλλά στη φάση της αξιολόγησης, και εισήγησης για 
ανάθεση η επιτροπή συνεδριάζει σε πλήρη απαρτία με 
συμμετοχή και των λοιπών μελών αυτής. 

Ανάλογα με τα προβλεπόμενα κριτήρια επιλογής στην 
διακήρυξη, κατά την αξιολόγηση των υποψηφίων, η επι¬ 
τροπή αξιολόγησης συνεκτιμά τα τεχνικά προσόντα, την 
τεχνική και την οικονομική προσφορά εκάστου υποψηφί¬ 
ου και βαθμολογεί ανάλογα τα κριτήρια με τους βαθμούς 
και τους συντελεστές που προβλέπονται στην διακήρυξη. 


Οι Επιτροπές Διαγωνισμού διενεργούν το Διαγωνισμό 
και εισηγούνται στην Προϊσταμένη Αρχή για την ανάθεση 
του έργου, έγκαιρα, εντός της προθεσμίας ισχύος των 
προσφορών, άλλως ζητούν από τους διαγωνιζομένους 
παράταση της ισχύος των προσφορών τους. 

Τα μέλη των Επιτροπών Διαγωνισμού μπορεί να ορίζο¬ 
νται για τη διενέργεια περισσοτέρων του ενός διαγωνι¬ 
σμών. 

2.3 Εάν θυγατρική εταιρεία δεν διαθέτει το απαραίτητο 
ή κατάλληλο τεχνικό προσωπικό για τη στελέχωση των 
επιτροπών δύναται με απόφαση του Διοικητικού της Συμ¬ 
βουλίου ή του εξουσιοδοτημένου από αυτό οργάνου να 
χρησιμοποιεί για τις επιτροπές τεχνικά στελέχη του ΕΛΤΑ 
ή των άλλων μετόχων ή και να απευθύνεται σε τρίτους. 

2.4 Στα μικρά έργα δύναται τα μέλη της επιτροπής να 
μην είναι απαραιτήτως τεχνικοί. 

3. ΔΙΑΔΙΚΑΣΙΑ ΕΞΕΤΑΣΗΣ - ΑΞΙΟΛΟΓΗΣΗΣ ΠΡΟΣΦΟ¬ 
ΡΩΝ 

3.1 Σε όλες τις διαδικασίες η επιλογή της Αναδόχου ερ¬ 
γοληπτικής επιχείρησης γίνεται με κριτήρια που καθορί¬ 
ζονται με λεπτομέρειες στην διακήρυξη. Κατ’ αρχήν τα 
κριτήρια αυτά αφορούν: 

(α) Τα τυπικά προσόντα και την ικανότητα της εργολη¬ 
πτικής επιχείρησης να ανταποκριθεί στις απαιτήσεις της 
κατασκευής του υπόψη Έργου. 

(β) Όταν αυτό προβλέπεται από την διακήρυξη, την τε¬ 
χνική προσφορά της επιχείρησης. 

(γ) Την οικονομική προσφορά της επιχείρησης. 

3.2 Η Επιτροπή διαγωνισμού εξετάζει τις προσφορές, 
συντάσσει το σχετικό πρακτικό στο οποίο περιλαμβάνεται 
και η εισήγησή της για την ανάθεση του Έργου καιτο υπο¬ 
βάλλει στη Διευθύνουσα Υπηρεσία, η οποία με τη σειρά 
της το υποβάλλει - με σχετική εισήγησή της, στην οποία 
μπορεί να διατυπώνει και τη δική της άποψη επί του πρα¬ 
κτικού - στην Προϊσταμένη Αρχή για λήψη απόφασης. 

Στις περιπτώσεις δημοπρασιών με αξιολόγηση προ¬ 
σφορών προηγείται η αξιολόγηση των τεχνικών προσφο¬ 
ρών σύμφωνα με το εδάφιο ΣΤ' του άρθρου 24 του παρό¬ 
ντος κανονισμού. Στη συνέχεια ανοίγονται, σε δημόσια 
συνεδρίαση της Επιτροπής Διαγωνισμού οι Φάκελλοιτων 
οικονομικών προσφορών και εφαρμόζεται η οριστικοποι- 
ημένη βαθμολόγηση μετά την εξέταση των πιθανών 
αντιρρήσεων των διαγωνιζομένων, για την ανεύρεση της 
βέλτιστης προσφοράς. 

3.3 Η Εταιρεία δεν είναι υποχρεωμένη να κατακυρώσει 
το διαγωνισμό στο μειοδότη που προσφέρει τις χαμηλό¬ 
τερες τιμές, αλλά μπορεί να συνεκτιμά κατά την κρίση 
της, παράγοντες ποιοτικούς (όπως καλύτερα υλικά, κα¬ 
λύτερη τεχνολογία, ομοιομορφία υλικών κ.λπ.) ή οικονο¬ 
μικούς πέραν της τιμής (όπως περισσότερες εγγυήσεις, 
λιγότερες απαιτήσεις συντήρησης, καλύτερους όρους 
πληρωμής ή χρηματοδότησης, συντομότερους χρόνους 
παράδοσης κ.λπ.). 

3.4 Σε περίπτωση που προβλέπεται από τη Διακήρυξη 
διαδικασία διαπραγμάτευσης σύμφωνα με τα προβλεπό¬ 
μενα στην Κοινοτική οδηγία 93/37 ΕΟΚ, αυτή διενεργείται 
από την επιτροπή διαγωνισμού μετά το άνοιγμα των οικο¬ 
νομικών προσφορών εφόσον το τελικό αποτέλεσμα δεν 
κρίνεται ικανοποιητικό. 

Στη διαπραγμάτευση καλούνται όσοι διαγωνιζόμενοι 
εργολήπτες κρίνει η Επιτροπή Διαγωνισμού, πάντοτε 
όμως σύμφωνα με τη σειρά μειοδοσίας τους. 

Στη διαδικασία διαπραγμάτευσης δύναται να συμμετέ¬ 
χει και ο Διευθυντής στη δικαιοδοσία του οποίου υπάγε¬ 
ται το Έργο καθώς και ο Διευθυντής Τεχνικών Έργων του 
ΕΛΤΑ. 

3.5 Στην περίπτωση της διαδικασίας με προεπιλογή, με¬ 
τά τη λήξη της προθεσμίας που έχει ταχθεί για τη συγκέ¬ 
ντρωση των αιτήσεων για την εκδήλωση ενδιαφέροντος 
για προεπιλογή, η Διευθύνουσα Υπηρεσία στην οποία κα¬ 
τατίθενται οι αιτήσεις, διαβιβάζει το σύνολο των αιτήσεων 
με τα δικαιολογητικά που τις συνοδεύουν στην Επιτροπή 
Διαγωνισμού. 

Η επιλογή στηρίζεται στη μελέτη των φακέλλωντων εν¬ 
διαφερομένων που εκτιμώνται ειδικά για τη συγκεκριμένη 
περίπτωση. Το πρακτικό της προεπιλογής που συντάσσει 
η Επιτροπή Διαγωνισμού διαβιβάζεται στη Διευθύνουσα 
Υπηρεσία, η οποία το υποβάλλει για έγκριση και λήψη 
απόφασης στην Προϊσταμένη Αρχή με εισήγησή της, 
στην οποία μπορεί να εκφράζει την άποψή της επί του 
πρακτικού και της πρότασης της Επιτροπής Διαγωνι¬ 
σμού. 

Το πρακτικό της Επιτροπής ανακοινώνεται εγγράφως 
σε όλους όσους υπέβαλαν αίτηση είτε έχουν επιλεγεί είτε 
όχι. 

4. ΑΝΤΙΡΡΗΣΕΙΣ ΚΑΤΑ ΤΙΣ ΔΙΑΔΙΚΑΣΙΕΣ ΤΩΝ ΔΙΑΓΩ¬ 
ΝΙΣΜΩΝ 

4.1. Αντιρρήσεις (-ενστάσεις) κατά του κύρους των δια¬ 
γωνισμών (-δημοπρασιών) δύνανταινα υποβάλλουν μόνο 
οι Υποψήφιοι, που συμμετέχουν σε αυτούς ή αποκλείο¬ 
νται σε οποιοδήποτε στάδιο της διαδικασίας των και μόνο 
για τα στάδια προεπιλογής, κατάθεσης προσφορών και 
αξιολόγησης και για λόγους που ανακύπτουν κατά το 
αντίστοιχο στάδιο. 

4.2 Οι αντιρρήσεις υποβάλλονται στη Διευθύνουσα 
Υπηρεσία και απευθύνονται προς τον Πρόεδρο της Επι¬ 
τροπής Διαγωνισμού. 

Η προθεσμία υποβολής των αντιρρήσεων καθορίζεται 
στην αντίστοιχη Διακήρυξη και δεν μπορεί να είναι μικρό¬ 
τερη των δύο (2) εργάσιμων ημερών ούτε μεγαλύτερη 
των πέντε (5). Πέντε ημέρες προβλέπονται στην περίπτω¬ 
ση της διαδικασίας προεπιλογής και της διαδικασίας υπο¬ 
βολής προσφορών με το σύστημα Μελέτη - Κατασκευή. 

4.3. Οι προθεσμίες για την προβολή των αντιρρήσεων, 
όπως επίσης και η υποβολή αντιρρήσεων, δεν αναστέλλει 
τις διαγωνιστικές διαδικασίες πλην του σταδίου ανοίγμα¬ 
τος των οικονομικών προσφορών, το οποίο λαμβάνει χώ¬ 
ρα μετά την απόφαση της Προϊσταμένης Αρχής επί των 
τυχόν αντιρρήσεων, ή τη σιωπηρή απόρριψή τους. 

Οι αποφάσεις της Προϊσταμένης Αρχής επί των αντιρ¬ 
ρήσεων θεωρούνται οριστικές και ο διαγωνιζόμενος δε 
δικαιούται να προβάλλει περαιτέρω αντιρρήσεις ή ενστά¬ 
σεις. 

4.4 Η επιτροπή διαγωνισμού ή η επιτροπή αξιολόγησης, 
αντίστοιχα, αφού εξετάσει τις τυχόν υποβαλλόμενες 
αντιρρήσεις και το στάδιο του διαγωνισμού στο οποίο 
αναφέρονται, διαμορφώνει την τελική πρόταση περί απο¬ 
δοχής ή απόρριψης των αντιρρήσεων, την οποία διαβιβά¬ 
ζει αρμοδίως στην Προϊσταμένη Αρχή για τη λήψη της 
σχετικής απόφασης. 

4.5. Οι ενιστάμενοι και οι λοιποί ενδιαφερόμενοι διαγω- 
νιζόμενοι έχουν οι ίδιοι την μέριμνα ενημέρωσής τους, 
σχετικά με την τελική απόφαση των Αρμοδίων Οργάνων 
της Εταιρείας επί των αντιρρήσεων. Η Εταιρεία δύναται 


όλες τις αντιρρήσεις και την απόφαση επί αυτών να τις 
κοινοποιεί στους ενιστάμενους και στους λοιπούς μετέ- 
χοντες διαγωνιζόμενους με τηλεομοιοτυπία, θ-πιαίΙ, τηλέ¬ 
φωνο ή οποιοδήποτε ηλεκτρονικό μέσο, αλλά δεν φέρει 
καμιά ευθύνη για τυχόν απώλεια του μηνύματος. Οι ενι- 
στάμενοι, συνεπώς, έχουνπάντατην ευθύνη να ενημερώ¬ 
νονται εγκαίρως επί των αποφάσεων με δική τους πρωτο¬ 
βουλία και ευθύνη από τη Διευθύνουσα Υπηρεσία. 

5. ΕΓΚΡΙΣΗ ΑΠΟΤΕΛΕΣΜΑΤΟΣ ΔΗΜΟΠΡΑΣΙΑΣ 

5.1. Η δημοπρασία ολοκληρώνεται με την έγκριση του 
αποτελέσματος από την Προϊσταμένη Αρχή. Η εγκριτική 
απόφαση περιλαμβάνει και τυχόν βελτιώσεις της προ¬ 
σφοράς που γίνονται δεκτές από την ενδιαφερόμενη επι¬ 
χείρηση. Η βελτίωση της προσφοράς έχει την έννοια όχι 
της αντιπροσφοράς κατά την διάρκεια της διαδικασίας 
του διαγωνισμού, που απαγορεύεται, αλλά της αποδοχής 
πρόσθετων βελτιωτικών όρων εκ μέρους του υποψηφίου 
εκείνου που έχει υποβάλει την χαμηλότερη ή την πιο συμ- 
φέρουσα προσφορά, μετά την έκδοση της εγκριτικής 
απόφασης κατακύρωσης του Έργου και πριν την υπο¬ 
γραφή της Σύμβασης. 

5.2. Η έγκριση του αποτελέσματος κοινοποιείται εγ- 
γράφως έναντι αποδείξεως στον Ανάδοχο. Στους υπόλοι¬ 
πους συμμετάσχοντες στον διαγωνισμό, η γνωστοποίηση 
των αποτελεσμάτων γίνεται με τοιχοκόλληση σχετικής 
ανακοίνωσης στην έδρα της Εταιρείας. Η Εταιρεία δύνα- 
ται να γνωστοποιεί στους υπόλοιπους συμμετάσχοντες 
το αποτέλεσμα και με τηλεομοιοτυπία, Θ-πιαίΙ, τηλέφωνο 
ή οποιοδήποτε ηλεκτρονικό μέσο, αλλά δεν φέρει καμία 
ευθύνη για τυχόν απώλεια του μηνύματος. 

Σε περίπτωση διαγωνισμού, για Έργο του οποίου ο 
προϋπολογισμός είναι ίσος ή μεγαλύτερος από τα ποσά 
των ορίων που προβλέπονται στο άρθρο 6 παρ. 1 της οδη¬ 
γίας 93/37ΕΟΚ, όπως τροποποιήθηκε με το άρθρο 3 της 
οδηγίας 97/52/Ε.Κ. και όπως κάθε φορά αναπροσαρμό¬ 
ζεται, η Εταιρεία εφόσον υποβληθεί σχετική γραπτή αίτη¬ 
ση και εντός της προβλεπομένης από τη σχετική οδηγία 
προθεσμίας των 15 ημερών από της υποβολής, θα γνω¬ 
στοποιεί σε κάθε αιτούντα αποκλεισθέντα υποψήφιο ή 
Προσφέροντα τους λόγους απόρριψης της υποψηφιότη¬ 
τας ή της προσφοράς του και σε κάθε διαγωνιζόμενο, που 
υπέβαλε παραδεκτή προσφορά, τα χαρακτηριστικά και 
τα σχετικά πλεονεκτήματα της επιλεγείσας προσφοράς. 
Ωστόσο, η Εταιρεία μπορεί να μην κοινοποιεί πληροφο¬ 
ρίες που η κοινοποίησή τους θα αποτελούσε εμπόδιο για 
την εφαρμογή των νόμων ή θα ήταν αντίθετη προς το δη¬ 
μόσιο συμφέρον ή θα έθιγε έννομα εμπορικά συμφέρο¬ 
ντα άλλων δημοσίων ή ιδιωτικών επιχειρήσεων, συμπερι- 
λαμβανομένης εκείνης στην οποία ανατέθηκε το Έργο ή 
θα μπορούσε να επηρεάσει τις συνθήκες θεμιτού αντα¬ 
γωνισμού. 

5.3. Το αποτέλεσμα των δημοπρασιών μπορεί να ακυ¬ 
ρώνονται με αιτιολογημένη απόφαση στις ακόλουθες πε¬ 
ριπτώσεις: 

(α) Για παράτυπη διεξαγωγή, εφόσον από την παρατυ¬ 
πία επηρεάζεται το αποτέλεσμα της δημοπρασίας. 

(β) Αν το τελικό αποτέλεσμα της δημοπρασίας κρίνεται 
αιτιολογημένα μη ικανοποιητικό για τον Κύριοτου Έργου. 

(γ) Αν κατά την κρίση της Προϊσταμένης Αρχής, ο αντα¬ 
γωνισμός υπήρξε ανεπαρκής ή αν υπάρχουν σοβαρές εν¬ 
δείξεις ότι έγινε συνεννόηση των διαγωνιζόμενων προς 
αποφυγή πραγματικού ανταγωνισμού. Στην περίπτωση 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


16095 


αυτή, η Εταιρεία μπορεί να διενεργήσει νέο διαγωνισμό 
με τους ίδιους ή τροποποιημένους όρους ή να προχωρή¬ 
σει στην ανάθεση του Έργου κατά οποιονδήποτε άλλο 
νόμιμο τρόπο, που προβλέπεται στον παρόντα κανονι¬ 
σμό. 

5.4. Εάν διαπιστωθούν λάθη ή παραλείψεις σε οποιοδή- 
ποτε στάδιο της διαδικασίας, μπορεί, με αιτιολογημένη 
απόφαση της Προϊσταμένης Αρχής, να ακυρωθεί μερικά 
ή διαδικασία της δημοπρασίας και ή να αναμορφωθεί 
ανάλογα το αποτέλεσμα της δημοπρασίας από την Προϊ- 
σταμένη Αρχή ή να διαταχθεί η επανάληψη της δημοπρα¬ 
σίας από το σημείο που έγινε το λάθος ή η παράλειψη. 

5.5 Ακύρωση της δημοπρασίας δύναται επίσης να επέλ- 
θει αν παρέλθει άπρακτη η προθεσμία ισχύος των προ¬ 
σφορών. Διευκρινίζεται όμως ότι η έγκριση για την κατα- 
κύρωση της δημοπρασίας και η υπογραφή της Σύμβασης 
είναι δυνατόν να γίνει και μετά την λήξη της προθεσμίας 
ισχύος των προσφορών εφόσον συμφωνεί προς τούτο και 
ο διαγωνιζόμενος στον οποίο κατακυρώθηκε το Έργο. 

Η Σύμβαση δύναται επίσης να υπογράφεται εγκύρως 
και μετά την λήξη της προθεσμίας ισχύος των προσφο¬ 
ρών, εφόσον η κατακυρωτική απόφαση ελήφθη σε χρόνο 
που ίσχυαν οι προσφορές, σύμφωνα με τις διατάξεις του 
άρθρου 25 του παρόντος κανονισμού και εφόσον έχει 
έγκαιρα ενημερωθεί ο μειοδότης. 

5.6 Ακύρωση ή ματαίωση του διαγωνισμού μπορεί επί¬ 
σης να γίνει εάν υπάρξουν σοβαρές αλλαγές των ανα¬ 
γκών του Κυρίου του Έργου. Στην περίπτωση αυτή, 
όμως, δεν είναι δυνατή η διενέργεια νέου διαγωνισμού, 
εφόσον εξακολουθούν να ισχύουν οι λόγοι που επέβαλαν 
την ακύρωση ή την ματαίωσή του. 

5.7. Σε καμία περίπτωση δεν δημιουργείται υποχρέωση 
καταβολής από την Εταιρεία στους διαγωνιζόμενους 
οποιοσδήποτε αποζημίωσης για δαπάνες ή για άλλες θε¬ 
τικές ή αποθετικές ζημίες, που τυχόν υπέστησαν από την 
συμμετοχή τους στον διαγωνισμό, εκτός εάν άλλως προ- 
βλέπεται ρητώς στα συμβατικά τεύχη. 

5.8 Τα έξοδα δημοσίευσης της περιληπτικής διακήρυ¬ 
ξης, τόσο της αρχικής όσο και τυχόν επαναληπτικών βα¬ 
ρύνουν τον Ανάδοχο του Έργου, εκτός και εάν ορίζεται 
διαφορετικά στη Διακήρυξη. 

ΑΡΘΡΟ 27 

ΚΡΙΤΗΡΙΑ ΑΝΑΘΕΣΗΣ 

1. Ανάλογα με το τι ορίζει η διακήρυξη, η επιλογή για την 
ανάθεση των Έργων θα γίνεται μεταξύ των τεχνικά και οι¬ 
κονομικά αποδεκτών προσφορών με κριτήριο: το χαμη¬ 
λότερο τίμημα ή την πιο συμφέρουσα προσφορά. 

2. Για τον προσδιορισμό της πιο συμφέρουσας προ¬ 
σφοράς, εκτός από την χαμηλότερη τιμή, θα συνεκτιμώ- 
νται και διάφορα μεταβλητά κριτήρια ανάλογα μετηνεκά- 
στοτε διακήρυξη, όπως, ενδεικτικά, προθεσμία παράδο¬ 
σης ή εκτέλεσης, αποδοτικότητα, κόστος χρήσης, 
ποιότητα, αισθητική ή λειτουργική αξία, τεχνική αξία, τε¬ 
χνικό ή άλλο πλεονέκτημα, εξυπηρέτηση μετά την προ¬ 
μήθεια εξοπλισμού ή μηχανημάτων και τεχνική βοήθεια, 
ανάληψη υποχρεώσεων ως προς τα ανταλλακτικά, ασφά¬ 
λεια εφοδιασμού, τιμή κ.λπ. Η διακήρυξη θα αναφέρει λε¬ 
πτομερώς άλατα κριτήρια που θαληφθούν υπόψη, ει δυ¬ 
νατόν κατά φθίνουσα τάξη σπουδαιότητας και την μέθο¬ 
δο αξιολόγησής τους. Επίσης, η διακήρυξη θα μπορεί να 
προβλέπει την δυνατότητα υποβολής εναλλακτικών προ¬ 


σφορών, οπότε και θα αναφέρονται οι απαιτήσεις που θα 
πρέπει να πληρούν οι εναλλακτικές προσφορές και τυχόν 
ειδικές απαιτήσεις σχετικά με την υποβολή τους. Σε ειδι¬ 
κές περιπτώσεις μπορεί η διακήρυξη να προβλέπει την 
υποχρέωση των διαγωνιζόμενων να υποβάλλουν, μαζί με 
την προσφορά τους, τεύχος παρατηρήσεων για την τε¬ 
χνική μελέτη και τα τεύχη, οικονομικά και συμβατικά, με 
τα οποία δημοπρατείται το Έργο. Με το τεύχος παρατη¬ 
ρήσεων θα σχολιάζεται η ορθότητα της λύσης, το εφικτό 
της κατασκευής, θα επισημαίνονται τυχόν σφάλματα στο 
τεχνικοοικονομικό ή συμβατικό μέρος ή θ’ αναφέρεται ότι 
διαπιστώθηκε το εφαρμόσιμο της μελέτης και δεν υπάρ¬ 
χουν παρατηρήσεις. 

3. Η Εταιρεία μπορεί, κατά την κρίση της, μετά από αι¬ 
τιολογημένη απόφαση των Αρμοδίων Οργάνων της, να 
εφαρμόζει κυρώσεις σε εργοληπτικές επιχειρήσεις που 
κατ’ επανάληψη κρίθηκαν κατά τα ανωτέρω ότι αδυνα¬ 
τούν να δικαιολογήσουν τις χαμηλές προσφορές τους ή 
κατ’ επανάληψη δεν έχουν επιδείξειτην απαιτούμενη κα¬ 
λή πίστη ή συναλλακτική ευθύτητα ή είναι κατ’ εξακολού¬ 
θηση ασυνεπείς στην τήρηση των συμβατικών τους υπο¬ 
χρεώσεων απέναντι στην Εταιρεία. Οι κυρώσεις αυτές 
μπορεί να είναι: 

(α) Για επιχειρήσεις που είναι καταχωρημένες στο Μη¬ 
τρώο Κατασκευαστών Συνήθων Έργων της Εταιρείας, 
κατά περίπτωση: 

• Δυσμενή εγγραφή στο μητρώο. 

• Προσωρινή διαγραφή της εργοληπτικής επιχείρησης 
τουλάχιστον για έξι (6) μήνες από το μητρώο. 

• Οριστική διαγραφή της εργοληπτικής επιχείρησης 
από το μητρώο. 

(β) Γιατις άλλες επιχειρήσεις, κατά περίπτωση, προσω¬ 
ρινός ή μόνιμος αποκλεισμός από την προκήρυξη διαγω¬ 
νισμών ανοιχτής ή κλειστής διαδικασίας. 

ΑΡΘΡΟ 28 

ΜΗΤΡΩΑ ΜΕΛΕΤΗΤΩΝ ΚΑΙ ΚΑΤΑΣΚΕΥΑΣΤΩΝ 
ΕΙΔΙΚΩΝ Ή ΣΥΝΗΘΩΝ ΕΡΓΩΝ ΤΗΣ ΕΤΑΙΡΕΙΑΣ 

1. Για την σύνταξη Μητρώου Μελετητών (Μ.Μ.Ε) και 
Μητρώου Κατασκευαστών Ειδικών ή Συνήθων Έργων 
(Μ.Κ.Ε.Σ.Ε.) της Εταιρείας, δημοσιεύεται πρόσκληση 
κατ’ αναλογία με την δημοσίευση προκήρυξης διαγωνι¬ 
σμού, σύμφωνα με τα οριζόμενα στον παρόντα κανονι¬ 
σμό, που απευθύνεται προς κάθε ενδιαφερόμενο Μελε¬ 
τητή ή Εργοληπτική επιχείρηση αντίστοιχα, που διαθέ¬ 
τουν τα ειδικά προσόντα που απαιτούνται και που 
ενδιαφέρονται να εγγραφούν στα Μητρώα αυτά. Η σχετι¬ 
κή διακήρυξη εγκρίνεται με απόφαση του Διοικητικού 
Συμβουλίου, με την οποία προβλέπεται και ο χρόνος διάρ¬ 
κειας των Μητρώων. Με απόφαση της Προϊσταμένης Αρ¬ 
χής γίνεται η συγκρότηση της Επιτροπής Διαγωνισμού 
και της Επιτροπής Αξιολόγησης. Είναι δυνατόν, κατά την 
κρίση της Προϊσταμένης Αρχής, να ορίζεται κοινή επιτρο¬ 
πή διαγωνισμού και αξιολόγησης. 

2. Οι ενδιαφερόμενοι καλούνται να προσέλθουν και να 
καταθέσουν σχετική αίτηση, να συμπληρώσουν τα στοι¬ 
χεία τους στο Πρωτόκολλο Εγγραφής των Υποψηφίων 
και να παραλάβουν την διακήρυξη για τον διαγωνισμό κα¬ 
τάταξης στο μητρώο. Όσοι από τους ενδιαφερομένους 
θεωρούν ότι διαθέτουν τα απαιτούμενα προσόντα, θα 
πρέπει να προσέλθουν και να καταθέσουν, μέσα σε εύλο¬ 
γο χρονικό διάστημα που θα ορίζεται στην διακήρυξη, πά- 

ντως όχι μικρότερο των 10 ημερών, τα δικαιολογητικά 
που ζητούνται για την τεκμηρίωσή τους. Αναλυτικά, τα 
απαιτούμενα προσόντα και τα αντίστοιχα δικαιολογητικά 
για την πιστοποίησή τους, οι κανόνες που θα διέπουν το 
σύστημα αυτό προεπιλογής, οι λεπτομέρειες συμμόρφω¬ 
σης προς αυτούς κ.λπ. θα δίνονται λεπτομερώς στην δια¬ 
κήρυξη και θα βασίζονται σε αντικειμενικά κριτήρια. 

3. Τα εν λόγω απαιτούμενα προσόντα και οι κανόνες που 
διέπουν το σύστημα είναι δυνατόν να αναπροσαρμόζο¬ 
νται, εάν παρίσταται ανάγκη, με απόφαση της Προϊστα- 
μένης Αρχής. Στην περίπτωση αυτή η εν λόγω αναπρο¬ 
σαρμογή ανακοινώνεται εγγράφως στους ενδιαφερομέ¬ 
νους εργολήπτες. 

4. Η Εταιρεία γνωστοποιεί στους αιτούντεςτην απόφα¬ 
ση που λαμβάνει η Προϊσταμένη Αρχή για την προεπιλο¬ 
γή τους ή μη εντός της προθεσμίας που προβλέπει η δια¬ 
κήρυξη και σε κάθε περίπτωση εντός εύλογης προθε¬ 
σμίας. Οι αιτούντες των οποίων η αίτηση προεπιλογής 
απορρίπτεται πρέπει να ενημερώνονται για την απόφαση 
αυτή και τους λόγους απόρριψης. Η προθεσμία και η δια¬ 
δικασία των σχετικών αντιρρήσεων / ενστάσεων θα προ- 
βλέπονται στην διακήρυξη. 

5. Τα Μητρώα εγκρίνονται με απόφαση της Προϊσταμέ- 
νης Αρχής και περιλαμβάνουν Μελετητές και Εργοληπτι¬ 
κές επιχειρήσεις αντίστοιχα που θα κατατάσσονται σε κα¬ 
τηγορίες, σύμφωνα με την ειδικότητά τους και με τα αντί¬ 
στοιχα πτυχία εγγραφής τους στα Μητρώα της 
Πολιτείας. Σε περίπτωση αλλοδαπών εργοληπτικών επι¬ 
χειρήσεων, που έχουν συσταθεί σύμφωνα με την νομοθε¬ 
σία κράτους μέλουςτης Ε.Ε. ή του Ε.Ο.Χ., αυτές θα κατα¬ 
τάσσονται σε αντίστοιχες κατηγορίες όπως οι ελληνικές, 
σύμφωνα με την εγγραφή τους στα αντίστοιχα επαγγελ¬ 
ματικά μητρώα του κράτους που είναι εγκατεστημένες. 

6. Τα μητρώα επικαιροποιούνται ως προς την σύνθεσή 
τους ετησίως, εφόσον η διάρκειά τους υπερβαίνει την 
τριετία (3ετία), με δημοσίευση αντίστοιχης πρόσκλησης. 
Οι εγγεγραμμένοι στα μητρώα, προκειμένου να παραμέ¬ 
νει σε ισχύ η εγγραφή τους, θα υποχρεούνται ανά χρονι¬ 
κά διαστήματα που θα οριστούν έκτων προτέρων και που 
δεν θα είναι μεγαλύτερα των έξι (6) μηνών, να προσκομί¬ 
ζουν τα απαραίτητα ανανεωμένα πιστοποιητικά σχετικά 
με τα τυπικά και ποιοτικά προσόντα και αντικειμενικά κρι¬ 
τήρια που ορίζονται στην αρχική διακήρυξη. 

7. Η τήρηση και επικαιροποίηση των Μητρώων (Μ.Μ.Ε) 
και (Μ.Κ.Ε.Σ.Ε). γίνεται από τη Διευθύνουσα Υπηρεσία. 

8. Η Εταιρεία ανακαλεί την προεπιλογή ενός μελετητή ή 
εργολήπτη με απόφαση της Προϊσταμένης Αρχής, εφό¬ 
σον εκείνος έπαψε να πληροί οποιαδήποτε από τα τυπικά 
ή ποιοτικά προσόντα και αντικειμενικά κριτήρια βάσειτων 
οποίων επελέγη κατά τα ανωτέρω ή δεν προσκομίζει το 
σχετικό ανανεωμένο πιστοποιητικό. Η πρόθεση ανάκλη¬ 
σης της προεπιλογής θα κοινοποιείται προηγουμένως 
γραπτώς στον ενδιαφερόμενο και θ’ αναφέρεται ο λόγος 
που οδήγησε σε αυτήν. Κατά τα λοιπά εφαρμόζονται οι 
διατάξεις της παρ. 4 ανωτέρω. 

9. Η Εταιρεία δύναται επίσης να καταρτίσει και Μητρώο 
Εργοληπτών-Κατασκευαστών Μικρών Έργων, στο οποίο 
θα συμπεριλαμβάνονται και εμπειροτέχνες για τα αντί¬ 
στοιχης κατηγορίας έργα, από το οποίο θα καλούνται να 
δώσουν προσφορά στις περιπτώσεις κατά τις οποίες θα 
χρησιμοποιείται σύμφωνα με τις διατάξεις του παρόντος 
κανονισμού η διαδικασία της Απευθείας Ανάθεσης ή του 


πρόχειρου Διαγωνισμού μεταξύ περιορισμένου αριθμού 
προσκαλουμένων εργοληπτών για τα «Μικρά έργα της 
Εταιρείας. 

Το Μητρώο αυτό καταρτίζεται από Εργολήπτες και 
εμπειροτέχνες για τα αντίστοιχης κατηγορίας έργα, οι 
οποίοι πληρούν τις προϋποθέσεις της πραγρ.1 άρθρου 
21 του παρόντος κανονισμού. 

ΚΕΦΑΛΑΙΟ Δ' - ΣΥΜΒΑΣΗ ΚΑΤΑΣΚΕΥΗΣ ΕΡΓΩΝ 
ΑΡΘΡΟ 29 

ΚΑΤΑΡΤΙΣΗ ΚΑΙ ΥΠΟΓΡΑΦΗ ΤΗΣ ΣΥΜΒΑΣΗΣ 

1. Για την κατασκευή του Έργου υπογράφεται σχετική 
Σύμβαση. 

Η Σύμβαση υπογράφεται από τα εξουσιοδοτημένα όρ¬ 
γανα της Εταιρείας και τον Ανάδοχο και από την υπογρα¬ 
φή της αρχίζουν οι προβλεπόμενες προθεσμίες του Έρ¬ 
γου. 

Η Σύμβαση καταρτίζεται με βάση την εγκριτική απόφα¬ 
ση, τους όρους της διακήρυξης, τις επιστολές που τυχόν 
αντηλλάγησαν μεταξύ των συμβαλλομένων και προσδιο¬ 
ρίζουν το συμβατικό αντικείμενο, των μελετών σχεδίων 
και τευχών, με τα οποία διενεργήθηκε η δημοπρασία, ή 
αυτά που αναφέρονται στην εγκριτική απόφαση και την 
προσφορά του Αναδόχου, όπως ενδεχομένως διαμορ¬ 
φώθηκαν και τελικώς εγκρίθηκαν από το Αρμόδιο Όργα¬ 
νο της Εταιρείας 

2. Η συμμετοχή στον διαγωνισμό, η υποβολή προσφο¬ 
ράς και η αποδοχή της πρόσκλησης για την κατάρτιση 
Σύμβασης έχει την έννοια ότι ο συμμετέχων αποδέχεται 
πλήρως τους όρους που περιλαμβάνονται στην διακήρυ¬ 
ξη, τα συμβατικά τεύχη και τον παρόντα κανονισμό. 

3. Για την υπογραφή της Σύμβασης καλείται ο Ανάδο- 
χος σε ορισμένο τόπο και σε τακτή προθεσμία, που δεν 
μπορεί να είναι μικρότερη από πέντε (5) εργάσιμες ημέ¬ 
ρες, ναπροσέλθει στα γραφεία της Εταιρείας, προσκομί¬ 
ζοντας τις σχετικές εγγυήσεις που προβλέπονται στα 
συμβατικά τεύχη. Η πρόσκληση γίνεται μαζί με την κοινο¬ 
ποίηση της εγκριτικής απόφασης. 

4. Αν ο Ανάδοχος δεν προσέλθει για την υπογραφή της 
Σύμβασης στον χρόνο καιτοντόπο που έχει οριστεί ή δεν 
προσκομίσει τις απαιτούμενες εγγυήσεις για την καλή 
εκτέλεση της Σύμβασης, κηρύσσεται έκπτωτος χωρίς την 
ανάγκη κοινοποίησης ειδικής πρόσκλησης και η εγγύηση 
συμμετοχής, στην περίπτωση αυτή, καταπίπτει υπέρ του 
Κυρίου του Έργου ως ειδική ποινή. Η έκπτωση κηρύσσε¬ 
ται με απόφαση του Προϊσταμένου της Διευθύνουσας 
Υπηρεσίας και κοινοποιείται εγγράφως έναντι αποδείξε- 
ως στον Ανάδοχο. 

5. Κατά της απόφασης έκπτωσής του, ο Ανάδοχος δι¬ 
καιούται να υποβάλλει ένσταση σε ανατρεπτική προθε¬ 
σμία πέντε (5) ημερών από την ημερομηνία της ως άνω 
κοινοποίησης της απόφασης. Η υποβολή εμπρόθεσμης 
ένστασης αναστέλλει την έκπτωση. Στην ένσταση απο¬ 
φασίζει οριστικά η Προϊσταμένη Αρχή. 

ΑΡΘΡΟ 30 

ΕΓΓΥΗΣΕΙΣ ΚΑΛΗΣ ΕΚΤΕΛΕΣΗΣ 

1. Κατά την υπογραφή της Σύμβασης, ο Ανάδοχος υπο- 
χρεούται να καταθέσει την εγγύηση καλής εκτέλεσης που 
ορίζεται τουλάχιστον ίση με το 5% επί του προϋπολογι¬ 
σμού της Υπηρεσίας. 

Στις περιπτώσεις ειδικών ή σημαντικών έργων ή αν ο 
χρόνος κατασκευής έχει ιδιαίτερη σημασία η διακήρυξη 
μπορεί να ορίζει μεγαλύτερο ποσοστό εγγύησης μέχρι 
και 10% επί του προϋπολογισμού της Υπηρεσίας.Το ίδιο 
εφαρμόζεται ανάλογα και σε περίπτωση ανάθεσης χωρίς 
διαγωνισμό όταν επιτρέπεται η ανάθεση αυτή. 

Διευκρινίζεται ότι ο Προϋπολογισμός της Υπηρεσίας 
επί του οποίου λογίζεται το ποσοστό της εγγύησης περι¬ 
λαμβάνει τα απρόβλεπτα. 

2. Συμπληρωματική εγγύηση ίδιου ποσοστού με την αρ¬ 
χική πρέπει να κατατίθεται και σε κάθε μεταγενέστερη 
επαύξηση της αξίας της Σύμβασης. Αν δεν κατατεθούν 
σχετικές εγγυητικές επιστολές για την επαύξηση της 
αξίας της Σύμβασης γίνεται παρακράτηση των αντίστοι¬ 
χων ποσών μέχρι την κατάθεση των εγγυητικών επιστο¬ 
λών. Αν εγκριθεί μείωση της συμβατικής αξίας μπορεί να 
γίνει ανάλογη μείωση της εγγύησης, μετά από αίτηση του 
Αναδόχου και απόφαση της Διευθύνουσας Υπηρεσίας. 

3. Την εγγύηση καλής εκτέλεσης συμπληρώνουν κρα¬ 
τήσεις που γίνονται από κάθε πληρωμή προς τον Ανάδο- 
χο, σύμφωνα με τα οριζόμενα περί πληρωμών και κρατή¬ 
σεων στον παρόντα κανονισμό. Ως εγγύηση επιβάλλονται 
κρατήσεις επί των πληρωμών εργασιών που ανέρχονται 
σε 5% και κρατήσεις επί των πληρωμών υλικών που ανέρ¬ 
χονται 10%. Οι κρατήσεις αυτές μπορούν να αντικατα- 
σταθούν από τον Ανάδοχο, μερικά ή ολικά, με εγγυητική 
επιστολή. 

4. Οι εγγυήσεις που προβλέπονται στις προηγούμενες 
παραγράφους καλύπτουν στο σύνολό τους και χωρίς κα¬ 
μία διάκριση την πιστή εφαρμογή από μέρους του Ανα¬ 
δόχου όλων των όρων της σύμβασης και κάθε απαίτηση 
του Κυρίου του Έργου κατάτου Αναδόχου που προκύπτει 
ένεκα του Έργου. 

5. Οι εγγυήσεις των παραγράφων 1 έως 3 περιορίζονται 
στο ήμισυ μετά την έγκριση του πρωτοκόλλου προσωρι¬ 
νής παραλαβής. Το τελευταίο μέρος των εγγυήσεων απο¬ 
δίδεται στον Ανάδοχο, μετά την έγκριση του πρωτοκόλ¬ 
λου οριστικής παραλαβής και την σύνταξη του Τελικού 
Λογαριασμού. 

6. Με την επιφύλαξη διαφορετικών ή ειδικότερων δια¬ 
τάξεων της διακήρυξης, όλες οι εγγυήσεις που προβλέ- 
πονται στο παρόν άρθρο παρέχονται με την μορφή εγ¬ 
γυητικών επιστολών σε πρώτη ζήτηση (οη ίίΓεΙ άοπιαπά), 
που εκδίδονται από το Τ.Σ.Μ.Ε.Δ.Ε. ή τράπεζες που λει¬ 
τουργούν νόμιμα στην Ελλάδα ή οποιαδήποτε άλλη χώρα 
μέλος της Ευρωπαϊκής Ένωσης ή του Ευρωπαϊκού Οικο¬ 
νομικού Χώρου (ΕΟΧ), συνοδευόμενες από επίσημη με¬ 
τάφραση στην ελληνική. Μπορεί επίσης να παρέχονται 
και με γραμμάτιο του Ταμείου Παρακαταθηκών και Δανεί¬ 
ων για παρακατάθεση σε αυτό του αντίστοιχου χρηματι¬ 
κού ποσού ή χρεωγράφων που προβλέπεται η τέτοια χρή¬ 
ση τους και με τιμή που προβλέπουν γι’ αυτά οι σχετικές 
διατάξεις. Οι σχετικές εγγυητικές επιστολές πρέπει απα- 
ραιτήτως να απευθύνονται στον Κύριο του Έργου όπως 
καθορίζεται στην διακήρυξη, να έχουν τα στοιχεία της 
Επιχείρησης, τον τίτλο του Έργου, το ποσό και να περι¬ 
λαμβάνουν τον όρο ότι ο εγγυητής παραιτείται από το δι¬ 
καίωμα διζήσεως και αναγνωρίζει την υποχρέωσή του να 
καταβάλει το ποσό της εγγύησης χωρίς καμία ένσταση ή 
αντίρρηση, μέσα σε πέντε ημέρες από την σχετική ειδο¬ 
ποίηση. 

7. Προς μεγαλύτερη διασφάλιση της Εταιρείας, σε Έρ¬ 


γα μεγάλου προϋπολογισμού οι εγγυητικές επιστολές 
ύψους ποσού πάνω από ένα εκατομμύριο (1.000.000) ΕΨ- 
ΒΟ, όπως το ποσό αυτό αναπροσαρμόζεται εκάστοτε με 
απόφαση του Διοικητικού Συμβουλίου της Εταιρείας ή 
του εξουσιοδοτημένου από αυτό οργάνου, πρέπει να εκ- 
δίδονται από περισσότερα του ενός πιστωτικά ιδρύματα, 
δηλαδή οι εγγυητικές επιστολές καλής εκτέλεσης ύψους 
άνω του ποσού του ενός εκατομμυρίου (1.000.000) ΕΨΗΟ 
θα παρέχονται από δύο πιστωτικά ιδρύματα, άνω των δύο 
εκατομμυρίων (2.000.000) ΕΨΒΟ από τρία πιστωτικά 
ιδρύματα κ.ο.κ. 

8. Είναι δυνατόν να απαιτηθεί από τον Ανάδοχο του Έρ¬ 
γου να ασφαλίσει το Έργο κατά παντός κινδύνου για την 
συνολική αξία του προκειμένου να παρέχεται ασφαλιστι¬ 
κή κάλυψη, 

- Έναντι οποιοσδήποτε ζημιάς που μπορεί να συμβεί 
στο Έργο. 

- Για την μεταφορά υλικών και εξοπλισμού που πρόκει¬ 
ται να ενσωματωθεί στο Έργο. 

Επίσης μπορεί να απαιτηθεί από τον Ανάδοχο να ασφα¬ 
λίσει όλο το προσωπικό του που ασχολείται με το Έργο 
έναντι σωματικών βλαβών και θανάτου που μπορεί να 
προέλθουν από την εργασιακή τους σχέση με το Έργο 
αυτό. 

Η απαιτούμενη ασφαλιστική κάλυψη κατά παντός κιν¬ 
δύνου εργολαβίας καθώς και τυχόν απαιτούμενες συ¬ 
μπληρωματικές καλύψεις ορίζονται στα Συμβατικά τεύχη 
Διακήρυξης και Συγγραφής Υποχρεώσεων. 

9. Για τις περιπτώσεις των «Μικρών έργων» δεν απαιτεί¬ 
ται τέτοιου είδους ασφάλιση. 

ΚΕΦΑΛΑΙΟ Έ - ΔΙΑΔΙΚΑΣΙΕΣ ΕΚΤΕΛΕΣΗΣ ΕΡΓΩΝ 
ΑΡΘΡΟ 31 

ΔΙΟΙΚΗΣΗ ΤΟΥ ΕΡΓΟΥ - ΕΠΙΒΛΕΨΗ 

1. Η Διευθύνουσα Υπηρεσία ασκεί τον προγραμματι¬ 
σμό, την παρακολούθηση, τον έλεγχο και γενικώς την Δι¬ 
οίκηση των έργων της Εταιρείας, ενεργώντας όπως απαι¬ 
τείται για την καλή και έγκαιρη εκτέλεσή τους. 

2. Η Διευθύνουσα Υπηρεσία ορίζει ως επιβλέποντες για 
το έργο ή τμήματά του ή για κάποια είδη εργασιών μηχα¬ 
νικούς και γενικά τεχνικούς υπαλλήλους, που έχουν την 
αντίστοιχη δυνατότητα ανάλογα με τα στελέχη που δια¬ 
θέτει, τις υπηρεσιακές ανάγκες και την αξιολόγηση του 
έργου και του προσωπικού. Δεν αποκλείεται η άσκηση 
της επίβλεψης από τον Προϊστάμενο της Διευθύνουσας 
Υπηρεσίας. Δύναται επίσης να ορίζει και άλλο προσωπικό 
ως βοηθούς των επιβλεπόντων για την πληρέστερη εκτέ¬ 
λεση των καθηκόντων τους. Στα καθήκοντα των Επιβλε- 
πόντων περιλαμβάνονται η παρακολούθηση και ο έλεγ¬ 
χος της ποιότητας και ποσότητας των εργασιών και γενι¬ 
κά η τήρηση των όρων της Σύμβασης από τον Ανάδοχο. 
Οι βοηθοί των Επιβλεπόντων ασκούν τα καθήκοντα που 
τους ανατίθενται και έχουν ανάλογες υποχρεώσεις. Σε 
περίπτωση περισσότερων Επιβλεπόντων μηχανικών για 
το ίδιο Έργο, ορίζονται τα καθήκοντα του καθενός από 
την Διευθύνουσα Υπηρεσία, η οποία ασκεί την διοίκηση 
του Έργου. Στην περίπτωση αυτή δύναται να ορίζεται 
από τη Διευθύνουσα Υπηρεσία ένας εκπρόσωπος της, ο 
οποίος θα έχει την ευθύνη του συντονισμού των επιβλε- 
πόντων και γενικά της επίβλεψης, παρακολούθησης και 
διοίκησης του Έργου. Ως τέτοιος εκπρόσωπος μπορεί να 

ορίζεται και ένας εκ των επιβλεπόντων, που θα έχει την 
αντίστοιχη δυνατότητα, ονομαζόμενος γενικός επιβλέ- 
πων. 

3. Σε περιπτώσεις ειδικών ή σημαντικών Έργων η επί¬ 
βλεψη μπορεί να γίνει με κλιμάκιο της Διευθύνουσας Υπη¬ 
ρεσίας, που έχει επικεφαλής τεχνικούς ΑΤ και τον απαι- 
τούμενο αριθμό βοηθών και άλλου τεχνικού και διοικητι¬ 
κού προσωπικού. Το κλιμάκιο επίβλεψης μπορεί να 
εγκατασταθεί στην έδρα της Διευθύνουσας Υπηρεσίας ή 
στον τόπο των έργων. Για πολύ σημαντικά έργα είναι δυ¬ 
νατόν να συγκροτείται Επιτροπή Παρακολούθησης Έρ¬ 
γου, συμβουλευτικού χαρακτήρα με σκοπό την παρακο¬ 
λούθηση της εφαρμογής της μελέτης, την τήρηση του 
χρονοδιαγράμματος και την διαμόρφωση του κόστους. 

4. Ο έλεγχος και η παρακολούθηση μπορούν να ασκη¬ 
θούν εκτός από τον τόπο των Έργων και σε όλους τους 
χώρους που κατασκευάζονται τμήματα ή στοιχεία του 
Έργου. Ο Ανάδοχος είναι υποχρεωμένος να εξασφαλίσει 
την απρόσκοπτη άσκηση του ελέγχου στα εργοστάσια και 
εργοτάξια που τυχόν κατασκευάζονται τμήματα του Έρ¬ 
γου και γενικά σε όλους τους χώρους που κρίνει απαραί¬ 
τητο η επίβλεψη. 

5. Η επίβλεψη αποσκοπεί στη πιστή εκπλήρωση από τον 
Ανάδοχο των όρων της σύμβασης και στην κατασκευή 
του Έργου κατά τους κανόνες της τέχνης, ώστε να αντα- 
ποκρίνεται στον προορισμό του. 

6. Στην περίπτωση κατασκευής έργου με αυτεπιστασία, 
η επίβλεψη οργανώνει και διευθύνει τα μέσα που έχει 
στην διάθεσή της κατά τον οικονομοτεχνικά προσφορό¬ 
τερο τρόπο για να επιτύχει την κατασκευή του Έργου 
σύμφωνα με τις προδιαγραφές και τους κανόνες της τέ¬ 
χνης, ώστε να ανταποκρίνεται στον προορισμό του. 

7. Γ ια έργα για τα οποία κατά την κρίση της Προϊσταμέ- 
νης αρχής υπάρχει γενικά ανάγκη υποστήριξης του έρ¬ 
γου της επίβλεψης από τη Διευθύνουσα Υπηρεσία, δύνα- 
ται η Εταιρεία να αναθέτει με απόφαση της Π ροϊσταμένης 
Αρχής καθήκοντα τεχνικού συμβούλου σε ημεδαπό ή αλ¬ 
λοδαπό οίκο ή ιδιώτη τεχνικό, για το σχεδίασμά ή τη με¬ 
λέτη ή τον έλεγχο μελέτης ή την επίβλεψη ή τη διεύθυνση, 
ολικά ή μερικά, συγκεκριμένου Έργου ή τμήματος ή ομά¬ 
δας ομοειδών Έργων. Με την ως άνω απόφαση της Προϊ- 
σταμένης Αρχής καθορίζεται και η διαδικασία επιλογής 
του τεχνικού συμβούλου σύμφωνα με τις διατάξεις του 
παρόντος κανονισμού. Η ανάθεση γίνεται με Σύμβαση 
που προσδιορίζει και την σχετική αμοιβή, χωρίς δέσμευ¬ 
ση από τις διατάξεις για τις αμοιβές μηχανικών ή άλλες 
σχετικές, γενικές ή ειδικές, διατάξεις. Ο τεχνικός σύμ- 
βουλοςπου αναλαμβάνει καθήκοντα, σύμφωνα μετηνπα- 
ράγραφο αυτή και τα πρόσωπα που χρησιμοποιεί για την 
εκπλήρωση των υποχρεώσεώντου, σύμφωνα με την Σύμ¬ 
βαση, υπέχουν τις ευθύνες που προβλέπονται από την 
Σύμβαση και τον νόμο. Αντίστοιχα, επιτρέπεται η ανάθε¬ 
ση καθηκόντων συμβούλου άλλης ειδικότητας (οικονομι¬ 
κού, νομικού, περιβάλλοντος κ.λπ.) σε πρόσωπα που δια¬ 
θέτουν ανάλογα προσόντα. 

8. Η διεύθυνση των Έργων (επίβλεψη κ.λπ.) από την 
πλευράτου Αναδόχουστουςτόπουςκατασκευήςτους γί¬ 
νεται από τεχνικούς που έχουν τα κατάλληλα προσόντα 
και είναι αποδεκτοί από την Διευθύνουσα Υπηρεσία. 

9. Ο μελετητής του Έργου είναι υποχρεωμένος να συ¬ 
μπράττει μετά αρμόδια όργανα του κυρίου του έργου για 
την επίλυση των προβλημάτων που δημιουργούνται κατά 


την εφαρμογή της μελέτης του και να προβαίνει στις τυ¬ 
χόν αναγκαίες συμπληρώσεις. Όταν η μελέτη του έργου 
έχει εκπονηθεί από ιδιωτικό μελετητικό γραφείο, η Διευ- 
θύνουσα Υπηρεσία ειδοποιεί εγγράφως τον μελετητή για 
την έναρξη κατασκευής του Έργου, που έχει μελετήσει. 
Κατά τα λοιπά εφαρμόζονται, ενπροκειμένω, οι διατάξεις 
της κείμενης νομοθεσίας - όπως εκάστοτε ισχύει - και του 
παρόντος κανονισμού ανάθεσης μελετών. 

10. Η άσκηση της επίβλεψης από πλευράς της Εταιρεί¬ 
ας ως προς την εκτέλεση της Σύμβασης δεν μειώνει σε κα¬ 
μιά περίπτωση τις ευθύνες του Αναδόχου, που απορρέ¬ 
ουν από την Σύμβαση και τον νόμο. 

11. Η Διευθύνουσα Υπηρεσία, κατά την διάρκεια της κα¬ 
τασκευής του Έργου, συντάσσει και υποβάλλει στην 
Προϊσταμένη Αρχή τουλάχιστον ανά δίμηνο, εκτός εάν ζη¬ 
τηθεί διαφορετικά από τα αρμόδια όργανα της Εταιρείας, 
συνοπτικές εκθέσεις για την πορεία του Έργου και τα ση¬ 
μαντικά προβλήματα που σχετίζονται με την κατασκευή 
του. 

ΑΡΘΡΟ 32 

ΕΚΠΡΟΣΩΠΗΣΗ ΑΝΑΔΟΧΟΥ 

Ο Ανάδοχος γνωστοποιεί εγγράφως στη Διευθύνουσα 
Υπηρεσία την έδρα του και την ακριβή διεύθυνσήτου, την 
νόμιμη εκπροσώπησή του ή τους τυχόν πληρεξούσιούς 
του και τον αντίκλητό του καθώς και δήλωση αποδοχής 
των τυχόν πληρεξουσίων και του αντικλήτου. Κάθε μετα¬ 
βολή γνωστοποιείται εγγράφως στη Διευθύνουσα Υπηρε¬ 
σία, διαφορετικά κάθε κοινοποίηση βάσει των προηγού¬ 
μενων στοιχείων παράγει όλα τα έννομα αποτελέσματά 
της. Όταν πρόκειται για υπογραφή του χρονοδιαγράμμα¬ 
τος, των επιμετρήσεων, των πρωτοκόλλων αφανών εργα¬ 
σιών, των πρωτοκόλλων κανονισμού τιμών μονάδας νέων 
εργασιών (ΠΚΤΜΝΕ) και των πιστοποιήσεων με τα στοι¬ 
χεία που τις συνοδεύουν, ο Ανάδοχος μπορεί να αντιπρο- 
σωπευθεί μόνον από τεχνικό που έχει τις σχετικές επιστη¬ 
μονικές γνώσεις. Ο ανωτέρω τεχνικός πρέπει να είναι και 
πληρεξούσιος ή εκπρόσωπος του Αναδόχου. 

ΑΡΘΡΟ 33 

ΧΡΟΝΟΔΙΑΓΡΑΜΜΑ ΚΑΤΑΣΚΕΥΗΣ 

1. Ο Ανάδοχος, με βάση την ολική ή τις τμηματικές προ¬ 
θεσμίες και μέσα στην προθεσμία που προβλέπεται στα 
συμβατικά τεύχη, συντάσσει και υποβάλλει στηνΔιευθύ- 
νουσα Υπηρεσία το χρονοδιάγραμμα κατασκευής του 
Έργου καθώς και οργανόγραμμα, στο οποίο θα περιγρά- 
φονται λεπτομερώς τα πλήρη στοιχεία στελεχών, εξοπλι¬ 
σμού και μηχανημάτων του Αναδόχου ή τυχόν υπεργολά- 
βων του (συ μπεριλαμβανομένων των στοιχείων των υπερ- 
γολάβων), εφόσον προβλέπεται η δυνατότητα 
υπεργολαβικής ανάθεσης εργασιών, σύμφωνα με το άρ¬ 
θρο 21 παρ. 4 του παρόντος, που θα περιλαμβάνει η ερ- 
γοταξιακή ανάπτυξη για την εκτέλεση του Έργου. 

Το χρονοδιάγραμμα κατασκευής συντάσσεται με την 
μορφή τετραγωνικού πίνακα και αναλύει ανά μονάδα χρό¬ 
νου καιπάντως ανά ημερολογιακό εξάμηνο ή όπως άλλως 
ορίζεται στα συμβατικά τεύχη, τις εργασίες που προβλέ- 
πεται να εκτελεσθούν. Σε σημαντικά Έργα μπορεί να προ- 
βλέπεται η σύνταξη τευχών ή διαγραμμάτων με την μέθο¬ 
δο της δικτυωτής ανάλυσης ή άλλων συστημάτων λογι¬ 
κών διαγραμμάτων (ΘΡΜ, ΡΕΗΤ, κ.λπ.) με τη βοήθεια 
Ηλεκτρονικού υπολογιστή. 

2. Η Διευθύνουσα Υπηρεσία ελέγχει το χρονοδιάγραμ¬ 
μα και μπορεί να τροποποιήσει τις προτάσεις του Αναδό- 
χου, σχετικά με την σειρά και την διάρκεια κατασκευής 
των Έργων, ανάλογα με τις δυνατότητες χρονικής κλιμά¬ 
κωσης των πιστώσεων, μέσα στα όρια των συμβατικών 
προθεσμιών. Αν δεν ορίζεται διαφορετικά στα συμβατικά 
τεύχη, η Διευθύνουσα Υπηρεσία εγκρίνει το χρονοδιά¬ 
γραμμα μέσα σε είκοσι (20) ημέρες από την υποβολή του. 
Αν η έγκριση δεν γίνει μέσα στην προθεσμία αυτή ή αν μέ¬ 
σα στην πιο πάνω προθεσμία η Διευθύνουσα Υπηρεσία δε 
ζητήσει γραπτά αναμορφώσεις, διευκρινήσεις ή συμπλη¬ 
ρώσεις το χρονοδιάγραμμα θεωρείται ότι έχει εγκριθεί. 
Το εγκεκριμένο χρονοδιάγραμμα αποτελείτο αναλυτικό 
πρόγραμμα κατασκευής του Έργου. 

3. Το χρονοδιάγραμμα δύναται να τροποποιηθεί μόνο 
κατόπιν σχετικής έγκρισης από το αρμόδιο κατά περί¬ 
πτωση όργανο της Εταιρείας και μόνο στις περιπτώσεις 
μεταβολής των ποσοτήτων του είδους των εργασιών ή 
στις περιπτώσεις που υπαίτιος της καθυστέρησης δεν εί¬ 
ναι ο Ανάδοχος. 

ΑΡΘΡΟ 34 

ΗΜΕΡΟΛΟΓΙΟ ΤΟΥ ΕΡΓΟΥ 

1. Για κάθε Έργο, με μέριμνα και ευθύνη του Αναδόχου 
και υπό την εποπτεία της Διευθύνουσας Υπηρεσίας τη¬ 
ρείται ημερολόγιο σε βιβλιοδετημένα διπλότυπα αριθμη- 
μένα φύλλα. Το ημερολόγιο συμπληρώνεται καθημερινά 
και αναγράφονται σε αυτό στοιχεία για τις καιρικές συν¬ 
θήκες, που επικρατούν, αριθμητικά στοιχεία για το απα¬ 
σχολούμενο προσωπικό κατά κατηγορίες, τα χρησιμο¬ 
ποιούμενα μηχανήματα με τα τεχνικά στοιχεία της ταυτό¬ 
τητάς τους, τα προσκομιζόμενα υλικά κατ’ είδος και 
ποσότητες, οι εκτελούμενες εργασίες με συνοπτικό τρό¬ 
πο, οι εργαστηριακές εξετάσεις. Αναγράφονται επίσης οι 
εντολές και παρατηρήσεις των οργάνων παρακολούθη¬ 
σης και επίβλεψης, τυχόν έκτακτα περιστατικά και κάθε 
άλλο σχετικό με το Έργο σημαντικό πληροφοριακό στοι¬ 
χείο. 

2. Το ημερολόγιο υπογράφεται καθημερινά από τον εκ¬ 
πρόσωπο του Αναδόχου ή τον Ανάδοχο και από τον Επι- 
βλέποντα μηχανικό ή τον βοηθό του ή εντεταλμένο όργα¬ 
νο της επίβλεψης. Το ένα αποκοπτόμενο φύλλο περιέρ¬ 
χεται στην Διευθύνουσα Υπηρεσία, με μέριμνα και ευθύνη 
του Αναδόχου. Οι εγγραφές στο ημερολόγιο αποτελούν 
πληροφοριακά στοιχεία για τις καιρικές συνθήκες, την 
δύναμη απασχολούμενου προσωπικού και μηχανημάτων 
και γενικά για την παροχή εικόνας προόδου του Έργου. 

3. Η Διευθύνουσα Υπηρεσία μπορεί πάντα να ορίσει την 
καταχώρηση στο ημερολόγιο συμπληρωματικών πληρο¬ 
φοριών ή άλλων στοιχείων όπως φωτογραφιών που χα¬ 
ρακτηρίζουν το Εργο και αποδεικνύουν την πρόοδο αυ¬ 
τού ή να ζητήσει από τον Ανάδοχο την τήρηση και άλλων 
στοιχείων. 

Σε περιπτώσεις μικρών έργων ή μη σημαντικών έργων 
μπορεί η Διευθύνουσα Υπηρεσία να ορίσει την τήρηση 
του ημερολογίου κατά άλλο συνοπτικότερο τρόπο,ή και 
μη τήρηση ημερολογίου. 

ΑΡΘΡΟ 35 

ΓΕΝΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ 

1.0 Ανάδοχος είναι υποχρεωμένος να τηρεί με ακρίβεια 
τα στοιχεία της μελέτης, τα σχέδια, τις τεχνικές προδια¬ 


γραφές και όλους εν γένει τους όρους της Σύμβασης και 
των συμβατικών τευχών. 

2. Οι έγγραφες εντολές για συμπληρώσεις ή τροποποι¬ 
ήσεις των στοιχείων της μελέτης που δίδονται από την Δι- 
ευθύνουσα Υπηρεσία είναι υποχρεωτικές για τον Ανάδο¬ 
χο. Ο Ανάδοχος δεν δικαιούται σε αποζημίωση ή αύξηση 
τιμών για μεταβολές στα Έργα που έγιναν χωρίς έγγρα¬ 
φη εντολή της Υπηρεσίας έστω και αν αυτές βελτιώνουν 
το έργο. Αν η χωρίς έγκριση μεταβολή επιφέρει μείωση 
ποσοτήτων ή διαστάσεων καταβάλλεται μόνο η αξία των 
ποσοτήτων των εργασιών που έχουν πράγματι εκτελε- 
σθεί χωρίς να αποκλείεται εφαρμογή των διατάξεων για 
κακοτεχνία. Σε επείγουσες περιπτώσεις, η εντολή μπορεί 
να δοθεί από τον εκπρόσωπο της Διευθύνουσας Υπηρε¬ 
σίας προφορικά και να καταχωρηθεί στο ημερολόγιο του 
Έργου, στην συνέχεια δε, να εκδοθεί η σχετική εντολή. 

3. Αν δεν ορίζεται διαφορετικά από την Σύμβαση, ο Ανά¬ 
δοχος είναι υποχρεωμένος να διαθέτει όλο το απαιτούμε- 
νο προσωπικό, υλικά, μηχανήματα, οχήματα, χώρους και 
εργαλεία και οποιαδήποτε άλλα μέσα. Ο Ανάδοχος, σε 
κάθε περίπτωση, βαρύνεται με όλες τις απαιτούμενες δα¬ 
πάνες για την ολοκλήρωση του Έργου όπως, ενδεικτικά, 
είναι οι δαπάνες όλων των εργοδοτικών επιβαρύνσεων, 
των μισθών και ημερομισθίων του προσωπικού, οι δαπά¬ 
νες για την μετακίνηση του προσωπικού, οι δαπάνες των 
υλικών και της μεταφοράς, διαλογής, φύλαξης, φθοράς 
τους κ.λπ., οι δαπάνες λειτουργίας, συντήρησης, από¬ 
σβεσης, μίσθωσης μηχανημάτων και οχημάτων, οι φόροι, 
τέλη, δασμοί, ασφαλιστικές κρατήσεις ή επιβαρύνσεις, οι 
δαπάνες εφαρμογής των σχεδίων, κατασκευής των στα¬ 
θερών σημείων, καταμετρήσεων, δοκιμών, προσπελάσε¬ 
ων προς το Έργο και στις θέσεις για την λήψη υλικών, σύ¬ 
στασης και διάλυσης εργοταξίων, οι δαπάνες αποζημιώ¬ 
σεων ζημιών στο προσωπικό του, στον κύριο του Έργου 
ή σε οποιονδήποτε τρίτο, δαπάνες για την προστασία του 
περιβάλλοντος, έξοδα αποκατάστασης του φυσικού το¬ 
πίου μετά την αποξήλωση και απομάκρυνση των εργοτα- 
ξιακών εγκαταστάσεων, δαπάνες για τα προβλεπόμενα 
από την κείμενη νομοθεσία μέτρα ασφαλείας, τις πινακί¬ 
δες του Έργου, τον έλεγχο και διασφάλιση της ποιότη¬ 
τας, την συντήρηση του Έργου, το μητρώο του Έργου και 
γενικά κάθε είδους δαπάνη απαραίτητη για την καλή και 
έντεχνη εκτέλεση του Έργου. 

4. Ο Ανάδοχος έχει την υποχρέωση για την τήρηση των 
διατάξεων της εργατικής νομοθεσίας, των διατάξεων και 
κανονισμών για την πρόληψη ατυχημάτων στο προσωπι¬ 
κό του ή στο προσωπικό της Εταιρείας ή στον οποιονδή- 
ποτε τρίτο και την λήψη των απαραίτητων μέτρων προ¬ 
στασίας του περιβάλλοντος και μη πρόκλησης ζημιάς 
στις εγκαταστάσεις του κυρίου του έργου ή τρίτων, προ¬ 
σκομίζοντας και σχετικά ασφαλιστήρια συμβόλαια, σύμ¬ 
φωνα με την διακήρυξη. Σχετικά με την λήψη μέτρων 
ασφαλείας, είναι υποχρεωμένος να εκπονεί με ευθύνη 
του κάθε σχετική μελέτη (στατική ικριωμάτων, μελέτη 
προσωρινής σύμβασης έργων, πυρόσβεσης κ.λπ.) και να 
λαμβάνει όλα τα σχετικά μέτρα, πέραν των οριζομένων 
στις υπάρχουσες διατάξεις περί λήψης μέτρων ασφαλεί¬ 
ας. 

5. Τον Ανάδοχο βαρύνουν οι φόροι, τέλη, κρατήσεις και 
οποιεσδήποτε άλλες νόμιμες επιβαρύνσεις, όπως ισχύ¬ 
ουν κατά τον χρόνο που δημιουργείται η υποχρέωση κα¬ 
ταβολής τους. Κατ’ εξαίρεση, αυξομειώσεις στο χαρτό- 

σημο τιμολογίων ή άλλοι φόροι του δημοσίου, που βαρύ¬ 
νουν άμεσα το εργολαβικό αντάλλαγμα, βαρύνουν τον 
Ανάδοχο μόνο στο μέτρο που ίσχυαν κατά τον χρόνο υπο¬ 
βολής της προσφοράς. Τυχόν μεταγενέστερες αυξομει¬ 
ώσεις, αυξομειώνουν αντίστοιχα το οφειλόμενο εργολα¬ 
βικό αντάλλαγμα. Τα δύο προηγούμενα εδάφια δεν ισχύ¬ 
ουν για τον φόρο εισοδήματος ή τις τυχόν 
παρακρατήσεις έναντι του φόρου αυτού. 

6. Άσχετα από την υποχρέωση του Αναδόχου να διαθέ¬ 
τει όλο το προσωπικό που απαιτείται για την διεύθυνση 
της κατασκευής και την επίβλεψη του Έργου, η σύμβαση 
μπορεί να ορίζει κατ’ εκτίμηση τον αριθμό τεχνικού προ¬ 
σωπικού κατά ειδικότητα και βαθμίδα εκπαίδευσης, που 
πρέπει να διαθέτει ο Ανάδοχος κατά την εκτέλεση της 
σύμβασής του. Ο αριθμός αυτός προσαρμόζεται σύμφω¬ 
να με τις απαιτήσεις του Έργου με βάση το χρονοδιά¬ 
γραμμα κατασκευής του. Η Διευθύνουσα Υπηρεσία μπο¬ 
ρεί πάντα να διατάσσει την απομάκρυνση προσωπικού 
που κρίνεται δικαιολογημένα ακατάλληλο ή την ενίσχυση 
των συνεργείων του Αναδόχου. 

7. Αν ο Ανάδοχος καθυστερεί τις πληρωμές των αποδο¬ 
χών του προσωπικού, που χρησιμοποιεί στο Έργο, η Δι- 
ευθύνουσα Υπηρεσία, μετά από γραπτή όχληση των εν¬ 
διαφερομένων, καλεί τον Ανάδοχο να εξοφλήσει τους δι¬ 
καιούχους μέσα σε δεκαπέντε (15) ημέρες. Αν ο 
Ανάδοχος δεν εξοφλήσει τους δικαιούχους, τότε η Διευ- 
θύνουσα Υπηρεσία συντάσσει καταστάσεις πληρωμής 
των οφειλόμενων και πληρώνει απευθείας τους δικαιού¬ 
χους από τις πιστώσεις του Έργου, για λογαριασμό του 
Αναδόχου και έναντι του λαβείντου. Σε εφαρμογή της πα¬ 
ραγράφου αυτής μπορεί να πληρωθούν οι δεδουλευμέ¬ 
νες αποδοχές που οφείλονται γιατο χρονικό διάστημα μέ¬ 
χρι το πολύ τριών (3) μηνών, πριν απάτην έγγραφη όχλη¬ 
ση των ενδιαφερομένων. 

8.0 Ανάδοχος έχει όλη την ευθύνη για την ανεύρεση και 
χρησιμοποίηση πηγών αδρανών υλικών ή άλλων υλικών, 
που δεν προέρχονται από το εμπόριο, εκτός εάν ορίζεται 
διαφορετικά από την Σύμβαση. Οι πηγές αυτές, πριν από 
την χρησιμοποίησή τους, πρέπει να εγκριθούν από την Δι- 
ευθύνουσα Υπηρεσία, που μπορεί να απαγορεύσει την 
χρήση ακατάλληλων ή απρόσφορων για τα Έργα πηγών. 

9. Τα υλικά που χρησιμοποιούνται κατά την κατασκευή 
του Έργου ή προέρχονται από καθαίρεση παλιών έργων, 
με την επιφύλαξη της κείμενης νομοθεσίας, ανήκουν στον 
κύριο του έργου. Ο Ανάδοχος αποζημιώνεται για τις δα¬ 
πάνες εξαγωγής ή διαφύλαξής τους, αν η Σύμβαση δεν 
ορίζει διαφορετικά και οφείλει να παίρνει τα κατάλληλα 
μέτρα, για να αποτραπεί ή να είναι όσο το δυνατόν μικρό¬ 
τερη η βλάβη των υλικών κατά την εξαγωγή τους. Η χρη¬ 
σιμοποίηση των υλικών από τον Ανάδοχο γίνεται μετά από 
εντολή της Διευθύνουσας Υπηρεσίας και σύνταξη σχετι¬ 
κού πρωτοκόλλου. 

10. Ο Ανάδοχος είναι υποχρεωμένος να ειδοποιήσει 
αμέσως την Διευθύνουσα Υπηρεσία αν τυχόν, κατά την 
κατασκευή των Έργων, βρεθούν αρχαιότητες ή οποιαδή¬ 
ποτε έργα τέχνης. Οι διατάξεις για τις αρχαιότητες εφαρ¬ 
μόζονται και στην περίπτωση αυτή. Για την καθυστέρηση 
των έργων ή τυχόν διακοπή απ’ αυτήν την αιτία έχουν 
εφαρμογή οι διατάξεις της ισχύουσας νομοθεσίας. 

11.0 Ανάδοχος έχει την υποχρέωση να μην παρεμποδί¬ 
ζει την εκτέλεση οποιονδήποτε έργων ή εργασιών φορέ¬ 
ων του ευρύτερου δημόσιου τομέα και κοινωφελών ορ¬ 


γανισμών, που είναι δυνατόν να επηρεάζονται από τις ερ¬ 
γασίες της εργολαβίας του, να προστατεύει τις υπάρχου- 
σες κατασκευές και εκμεταλλεύσεις από κάθε βλάβη ή 
διακοπή λειτουργίας τους και, χωρίς μείωση της ευθύνης 
του, να αποκαθιστά ή να συμβάλλει στην άμεση αποκατά¬ 
σταση των τυχόν βλαβών ή διακοπών. 

12. Στην φάση της περάτωσης και πάντως πριν την προ¬ 
σωρινή παραλαβή, ο Ανάδοχος είναι υποχρεωμένος: 

(α) Να παραδώσει, σύμφωνα με τις οδηγίες της Διευθύ- 
νουσας Υπηρεσίας, τα κατασκευαστικά και τα λοιπά σχέ¬ 
δια και στοιχεία του Έργου, σε κλίμακα που θα προσδιο¬ 
ρίσει η Διευθύνουσα Υπηρεσία, όπως αυτά έχουν προκύ- 
ψει από τυχόν αλλαγές κατά την εφαρμογή της μελέτης, 
τόσο σε μορφή σχεδιαγραμμάτων όσο και σε μορφή ηλε¬ 
κτρονικών αρχείων συμβατών με τους Η/Υτης Εταιρείας. 

(β) Να παραδώσει τις προδιαγραφές χρήσης και συντή¬ 
ρησης του εξοπλισμού, κατάλογο ανταλλακτικών, τα χρο¬ 
νοδιαγράμματα και τις εργασίες συντήρησής του. 

(γ) Να εκτελέσει, εφόσοντούτο ορίζεται ρητά στη σύμ¬ 
βαση, το πρόγραμμα της εκπαίδευσης του προσωπικού 
της Υπηρεσίας ή του φορέα που θ’ αναλάβει την χρήση 
του Έργου, επί των νέων εγκαταστάσεων. 

(δ) Να εκτελέσει, εφόσοντούτο ορίζεται ρητά στη σύμ¬ 
βαση, τις δοκιμές, σε εργαστήρια που θα τύχουν της 
προηγούμενης έγγραφης έγκρισης της Διευθύνουσας 
Υπηρεσίας και να εκδώσειτα αντίστοιχα πιστοποιητικά. 

ΑΡΘΡΟ 36 

ΥΠΟΧΡΕΩΣΕΙΣ ΜΕΛΩΝ ΑΝΑΔΟΧΟΥ ΚΟΙΝΟΠΡΑΞΙΑΣ 

1. Αν η εκτέλεση του Έργου αναληφθεί από κοινοπρα¬ 
ξία, ισχύουν για την ανάληψη και εκτέλεση του Έργου οι 
ειδικές ρυθμίσεις των επόμενων παραγράφων. 

2. Οι εγγυήσεις καλής εκτέλεσης του Έργου πρέπει αν 
είναι κοινές υπέρ όλων των μελώντης κοινοπραξίας και να 
καλύπτουν την αλληλέγγυα και εις ολόκληρον ευθύνη 
τους. 

3. Όλα τα μέλη της Αναδόχου κοινοπραξίας ευθύνονται 
ατομικώς και εις ολόκληρον απέναντι στην Εταιρεία, στο 
σύνολο, για κάθε υποχρέωση που απορρέει από την Σύμ¬ 
βαση. 

4. Τα μέλη της κοινοπραξίας οφείλουν, κατά την κατάρ¬ 
τιση και υπογραφή της Σύμβασης, να καταθέσουν συμ¬ 
βολαιογραφική πράξη διορισμού, από όλους, κοινού εκ¬ 
προσώπου της κοινοπραξίας καθώς και αντικλήτου απέ¬ 
ναντι στον κύριο του έργου και των υπηρεσιών. Με την 
ίδια πράξη ορίζεται υποχρεωτικά και ο αναπληρωτής του. 
Κατά την υπογραφή της Σύμβασης, προσκομίζονται επί¬ 
σης συμβολαιογραφικές δηλώσεις αποδοχής του εκπρο¬ 
σώπου και του αναπληρωτή του. Ο αναπληρωτής εκπρο¬ 
σωπεί την κοινοπραξία σε κάθε περίπτωση απουσίας ή 
κωλύματος του εκπροσώπου καθώς και σε περιπτώσεις 
θανάτου ή ανικανότητας αυτού. Η διενέργεια πράξεων 
εκπροσώπησης εκ μέρους του αναπληρωτή αποτελεί για 
την Υπηρεσία τεκμήριο περί της απουσίας ή κωλύματος 
του εκπροσώπου. Ο εκπρόσωπος και ο αναπληρωτής του 
πρέπει να είναι φυσικό πρόσωπο από τα μέλη της κοινο¬ 
πραξίας ή από τους νόμιμους εκπροσώπους των εταιρει¬ 
ών που κοινοπρακτούν. 

5. Αντικατάσταση του εκπροσώπου ή του αναπληρωτή 
του ή και των δύο καθώς και του αντικλήτου γίνεται μόνο 
από κοινού από όλα τα μέλη της κοινοπραξίας με συμβο¬ 
λαιογραφική πράξη. Μόνο μετά την κοινοποίηση της πρά- 

ξης αυτής και των δηλώσεων αποδοχής του διορισμού 
τους, από τους διοριζόμενους, παύει η εξουσία εκπρο¬ 
σώπησης αυτών που είχαν διορισθεί πριν. Η ως άνω κοι¬ 
νοποίηση προς την Εταιρεία θα γίνεται με δικαστικό επι¬ 
μελητή. 

6. Σε περίπτωση θανάτου ενός ή περισσότερων φυσι¬ 
κών προσώπων, όχι όλων όμως, που μετείχαν στην κοινο¬ 
πραξία με τις ατομικές τους επιχειρήσεις, δεν εφαρμόζε¬ 
ται το άρθρο 49 παρ. 5 του κανονισμού αυτού. Αν τα μέλη 
της κοινοπραξίας ήταν δύο φυσικά πρόσωπα, που μετεί¬ 
χαν σε αυτήν με τις ατομικές τους επιχειρήσεις και πεθά- 
νει ο ένας, η κοινοπραξία θεωρείται διαλυμένη και η ερ¬ 
γολαβία μπορεί, κατά την κρίση και με απόφαση της Προϊ- 
σταμένης Αρχής, να συνεχίζεται για το σύνολο του Εργου 
από το άλλο μέλος, που αναλαμβάνει υποχρεωτικά απέ¬ 
ναντι στην Εταιρεία όλα τα δικαιώματα και τις υποχρεώ¬ 
σεις αυτού που πέθανε, άλλως η Σύμβαση διαλύεται αζη- 
μίως για την Εταιρεία. Οι σχέσεις που προκύπτουν από 
την εργολαβία, μεταξύ των κληρονόμωντου θανόντος και 
του άλλου μέλους της κοινοπραξίας, αποτελούν εσωτερι¬ 
κό θέμα της κοινοπραξίας, ρυθμίζονται κατά τις διατάξεις 
του Αστικού κώδικα και δεν δεσμεύουντην Εταιρεία. Αντα 
μέλη της κοινοπραξίας ήταν περισσότερα από δύο, η κοι¬ 
νοπραξία συνεχίζεται μεταξύ των λοιπών που αναλαμβά¬ 
νουν απέναντι στην Εταιρεία όλα τα δικαιώματα και τις 
υποχρεώσεις του θανόντα που προκύπτουν από την ερ¬ 
γολαβική Σύμβαση, ενώ κατά τα λοιπά εφαρμόζονται 
ανάλογα οι διατάξεις των προηγούμενων εδαφίων. 

7. Σε περίπτωση πτώχευσης ενός ή μερικών από τα μέλη 
της κοινοπραξίας δενεφαρμόζεταιτο άρθρο 49 παρ. 5του 
παρόντος κανονισμού. Αν τα μέλη της κοινοπραξίας ήταν 
δύο και πτωχεύσει το ένα, η κοινοπραξία θεωρείται διαλυ¬ 
μένη ως προς την Εταιρεία και η εργολαβία, με την επιφύ¬ 
λαξη του τελευταίου εδαφίου της παρούσας παραγρά¬ 
φου, συνεχίζεται για το σύνολο του Έργου από το άλλο μέ¬ 
λος που αναλαμβάνει υποχρεωτικά απέναντι στην 
Εταιρεία όλα τα δικαιώματα και τις υποχρεώσεις του μέ¬ 
λους που πτώχευσε και που απορρέουν από την εργολα¬ 
βική Σύμβαση. Αν τα μέλη της κοινοπραξίας ήταν περισ¬ 
σότερα από δύο, η κοινοπραξία συνεχίζεται απέναντι στην 
Εταιρεία μεταξύ των λοιπών. Τυχόν απαιτήσεις ή υποχρε¬ 
ώσεις του μέλους ή της κοινοπραξίας, που συνεχίζει το 
Εργο, απέναντι του μέλους που πτώχευσε κρίνονται κατά 
τις διατάξειςτου πτωχευτικού δικαίου. Η παράγραφος αυ¬ 
τή εφαρμόζεται ανάλογα και σε περίπτωση πτώχευσης 
δύο ή περισσότερων μελών της κοινοπραξίας. Αν κηρυ¬ 
χθούν σε πτώχευση ένα ή περισσότερα από τα μέλη της 
κοινοπραξίας και από την αιτία αυτή εκτίθεται σε κίνδυνο 
η εκτέλεση της εργολαβικής Σύμβασης, Η Εταιρεία μπο¬ 
ρεί κατά την κρίση της με απόφαση της Προϊσταμένης Αρ¬ 
χής να διαλύσει την Σύμβαση, αζημίως γι’ αυτήν. 

ΑΡΘΡΟ 37 

ΠΡΟΘΕΣΜΙΕΣ - ΠΟΙΝΙΚΕΣ ΡΗΤΡΕΣ 

1. Σε κάθε Σύμβαση κατασκευής Έργου, εκτός από την 
προθεσμία για την περάτωση του συνόλου του Έργου 
(συνολική προθεσμία), μπορεί να ορίζονται και προθε¬ 
σμίες για την συμπλήρωση ορισμένων τμημάτων του Έρ¬ 
γου (τμηματικές προθεσμίες). 

2. Όλες οι προθεσμίες αρχίζουν από την ημερομηνία 
υπογραφής της Σύμβασης, εκτός αν ορίζεται διαφορετι¬ 
κά σε αυτήν. 


3. Μέσα στη συνολική προθεσμία πρέπει να έχουν τε¬ 
λειώσει όλες οι εργασίες κατασκευής και να έχουν γίνει 
και οι δοκιμές του Έργου, αν προβλέπονται δοκιμές από 
την Σύμβαση. Το προηγούμενο εδάφιο εφαρμόζεται ανά¬ 
λογα και για τις τμηματικές προθεσμίες. 

4. Οι τμηματικές προθεσμίες ορίζονται: 

4.1 Είτε για παράδοση τμημάτων του Έργου που η 
έγκαιρη αποπεράτωσή τους έχει ιδιαίτερη σημασία για 
την Εταιρεία (αποκλειστικές τμηματικές προθεσμίες), 
όπως είναι ενδεικτικά: 

(α) Κατασκευή τμημάτων του Έργου που μπορεί να 
χρησιμοποιηθούν αυτοτελώς. 

(β) Συμπλήρωση εργασιών που αποτελούν προϋπόθε¬ 
ση ή συνδυάζονται με τις εργασίες άλλου Έργου ή την 
λειτουργία εγκαταστάσεων εκτός της εργολαβίας, στην 
οποία αναφέρεται η συγκεκριμένη Σύμβαση. 

(γ) Εκτέλεση εργασιών για εξασφάλιση του Έργου από 
καιρικές ή άλλες έκτακτες συνθήκες. 

4.2 Είτε ως σταθμοί ενδιάμεσου ελέγχου της προόδου 
του Έργου (ενδεικτικές τμηματικές προθεσμίες). 

5. Η Σύμβαση ορίζει ρητά τις αποκλειστικές τμηματικές 
προθεσμίες, που γι’ αυτές οι προβλεπόμενες ποινικές ρή¬ 
τρες είναι καταρχήν ανέκκλητες. Σε εξαιρετικές περιπτώ¬ 
σεις, με ειδικώς αιτιολογημένη απόφαση της Προϊσταμέ- 
νης Αρχής, που λαμβάνεται μετά από εισήγηση της Διευ- 
θύνουσας Υπηρεσίας, είναι δυνατόν να ανακαλούνται εν 
όλω ή εν μέρει οι εν λόγω ποινικές ρήτρες. Όλες οι άλλες 
τμηματικές προθεσμίες είναι ενδεικτικές και οι προβλε¬ 
πόμενες γι’ αυτές ποινικές ρήτρες ανακαλούνται, όπως 
ειδικότερα ορίζεται στην παρ. 11 του παρόντος άρθρου. 

6. Παράταση της συνολικής ή των τμηματικών προθε¬ 
σμιών εγκρίνεται απάτην Προϊσταμένη Αρχή, ύστερα από 
αίτηση του Αναδόχου και εισήγηση της Διευθύνουσας 
Υπηρεσίας, όταν η καθυστέρηση του συνόλου των εργα¬ 
σιών του Έργου ή του αντίστοιχου τμήματος δεν οφείλε¬ 
ται σε υπαιτιότητα του Αναδόχου ή όταν υπάρχει αύξηση 
του αρχικού συμβατικού αντικειμένου. Παράταση προθε¬ 
σμίας μπορεί να εγκριθεί και χωρίς αίτηση του Αναδόχου, 
όταν κρίνεται σκόπιμη για το συμφέροντου Έργου. Σε κά¬ 
θε περίπτωση, ο Ανάδοχος είναι υποχρεωμένος να συνε¬ 
χίσει την κατασκευή του Έργου για επιπλέον χρονικό διά¬ 
στημα ίσο προς το 1/3 της συνολικής προθεσμίας και πά¬ 
ντως όχι μικρότερο των τριών (3) μηνών. Η συνολική 
προθεσμία υπολογίζεται με βάση την αρχική συμβατική 
προθεσμία και τις τυχόν παρατάσεις που εγκρίθηκαν κα¬ 
τά τα ανωτέρω. Σε κάθε περίπτωση, η Διευθύνουσα Υπη¬ 
ρεσία μπορεί για την κάλυψη ή των περιορισμό των καθυ- 
στερήσεωντου Έργου, στηνπερίπτωση που ευθύνεται γι’ 
αυτές ο Ανάδοχος, να δώσει εντολή σε αυτόν να επιταχύ¬ 
νει τις εργασίες, εκτελώντας τις απαραίτητες πρόσθετες 
εργασίες και παίρνοντας τα απαραίτητα πρόσθετα μέ¬ 
τρα, χωρίς καμιά πρόσθετη αποζημίωση. 

7. Σύμφωνα με τις ειδικότερες προβλέψεις της διακή¬ 
ρυξης, η ποινική ρήτρα, που επιβάλλεται στον Ανάδοχο 
για υπέρβαση της συνολικής προθεσμίας αποπεράτωσης 
του Έργου εξ υπαιτιότητάς του, μπορεί να καθορίζεται 
μέχρι 1%του συμβατικού τιμήματος για κάθε πλήρη ημε¬ 
ρολογιακή εβδομάδα και μέχρι συνολικού ποσοστού 
10%. Τα παραπάνω ανώτατα ποσοστά δύνανται να αυξο- 
μειώνονται με απόφαση του Διοικητικού Συμβουλίου της 
Εταιρείας ή του εξουσιοδοτημένου από αυτό οργάνου. 
Για Έργα μικρής διάρκειας, η διακήρυξη μπορεί να προ- 

βλέπει ποινική ρήτρα ανά ημέρα καθυστέρησης. Μετά 
την παρέλευση του χρόνου που ορίζεται στα συμβατικά 
τεύχη, η Διευθύνουσα Υπηρεσία κηρύσσει έκπτωτο τον 
Ανάδοχο. 

8. Ποινικές ρήτρες για υπέρβαση των τμηματικών προ¬ 
θεσμιών ορίζονται από τα συμβατικά τεύχη και δεν μπορεί 
να υπερβαίνει η καθεμιά το 15% του συμβατικού ποσού 
του αντίστοιχου τμήματος του Έργου, αθροιστικά δε το 
10%του όλου συμβατικού ποσού. 

9. Σε Έργα, που ο χρόνος αποπεράτωσης έχει ιδιαίτερη 
σημασία για την Εταιρεία και αυτό έχειπροβλεφθεί ειδικά 
στα συμβατικά τεύχη, οι ειδικοί όροι μπορούν να καθορί¬ 
ζουν μεγαλύτερο ποσοστό ποινικής ρήτρας ανά ημερο¬ 
λογιακή εβδομάδα υπέρβασης και μικρότερο χρόνο ανώ¬ 
τατου ορίου υπέρβασης, τόσο για το σύνολο του Έργου 
όσο και για τυχόν τμηματικές αποπερατώσεις. 

10. Οι ποινικές ρήτρες επιβάλλονται με απόφαση της Δι- 
ευθύνουσας Υπηρεσίας και παρακρατούνται από τον 
αμέσως επόμενο λογαριασμό του Έργου ή από τις εγ¬ 
γυητικές επιστολές καλής εκτέλεσης. Κατά της απόφα¬ 
σης αυτής, ο Ανάδοχος δικαιούται να υποβάλλει ένσταση, 
σύμφωνα με τα οριζόμενα στο άρθρο 55 του παρόντος 
κανονισμού. 

11. Άρση ποινικών ρητρών για υπέρβαση ενδεικτικών 
τμηματικών προθεσμιών μπορεί να γίνει ύστερα από αίτη¬ 
ση του Αναδόχου και απόφαση της Διευθύνουσας Υπη¬ 
ρεσίας, μόνον εφόσον ο Ανάδοχος ολοκληρώσει το Έργο 
στην προβλεπόμενη συνολική προθεσμία και τις εγκεκρι¬ 
μένες γενικές παραστάσεις της. 

ΑΡΘΡΟ 38 

ΡΗΤΡΑ ΠΡΟΣΘΕΤΗΣ ΚΑΤΑΒΟΛΗΣ (ΠΡΙΜ) 

1. Όταν η ταχύτερη εκτέλεση του Έργου έχει ιδιαίτερη 
σημασία και εφόσον έχει αυτό προβλεφθεί στην διακήρυ¬ 
ξη ή στην απόφαση ανάθεσης χωρίς διαγωνισμό, μπορεί 
η Σύμβαση να προβλέπει την καταβολή πρόσθετης παρο¬ 
χής για την ταχύτερη από τον Ανάδοχο περάτωση του 
Έργου ή του τμήματος που έχει την κρίσιμη σημασία. 

2. Το συνολικό ύψος της πρόσθετης καταβολής δεν 
μπορεί να υπερβαίνει το 5% της προϋπολογιζόμενης δα- 
πάνηςτου Έργου και η Σύμβαση μπορεί να προβλέπειτην 
κατανομή των σχετικών ποσών κατά χρονική μονάδα τα¬ 
χύτερης παράδοσης του Έργου ή του κρίσιμου τμήματος 
αυτού όπως και κάθε θέμα που σχετίζεται με την αναγνώ¬ 
ριση των προϋποθέσεων για την πραγματοποίηση της 
πρόσθετης καταβολής. Η πρόσθετη καταβολή θεωρείται 
συμπληρωματικό εργολαβικό αντάλλαγμα και περιλαμ¬ 
βάνεται στις σχετικές πιστοποιήσεις του Έργου. 

3. Στις περιπτώσεις που η Σύμβαση προβλέπει καταβο¬ 
λή πρόσθετης παροχής για ταχύτερη περάτωση του Έρ¬ 
γου, οι αποφάσεις για μεταβολή των συμβατικών προθε¬ 
σμιών ρυθμίζουν πάντοτε κάθε θέμα που σχετίζεται με την 
καταβολή της πρόσθετης αυτής παροχής και ιδιαίτερα αν 
μετατίθεται μερικά ή ολικά ο κρίσιμος χρόνος για την πρό¬ 
σθετη καταβολή. 

ΑΡΘΡΟ 39 
ΕΠΙΜΕΤΡΗΣΕΙΣ 

1. Οι επιμετρήσεις γίνονται κατά τη διάρκεια κατασκευ¬ 
ής του έργου οπότε παίρνονται όλα τα απαραίτητα στοι¬ 
χεία και συντάσσονται κατά διακριτά ή αυτοτελή τμήματα 


του Έργου, τουλάχιστον στο τέλος κάθε μήνα, με μέριμνα 
και δαπάνη του Αναδόχου και υπόκεινται στον έλεγχο της 
Διευθύνουσας Υπηρεσίας. Τα επιμετρητικά στοιχεία λαμ- 
βάνονται από κοινού από τους Επιβλέποντα και εκπρό¬ 
σωπο του Αναδόχου, καταχωρούνται σε επιμετρητικά 
φύλλα εις διπλούν, που υπογράφονται από τα δύο μέρη 
και καθένα παίρνει από ένα αντίγραφο. 

2. Μαζί με κάθε πιστοποίηση, ο Ανάδοχος συντάσσειτις 
επιμετρήσεις για τις εργασίες που αναφέρονται στην πι¬ 
στοποίηση, με την ένδειξη «όπως συντάχθηκε από τον 
Ανάδοχο». Οι επιμετρήσεις αυτές περιέχουν για κάθε ερ¬ 
γασία: 

2.1 Συνοπτική περιγραφή (ένδειξη αντίστοιχου τιμολο¬ 
γίου ή πρωτόκολλο κανονισμού τιμών μονάδων νέων ερ¬ 
γασιών). 

2.2 Αναλυτικούς υπολογισμούς. 

2.3 Επιμετρητικά σχέδια και διαγράμματα. 

Η Διευθύνουσα Υπηρεσία, μετά τον έλεγχο και τυχόν 
διορθώσεις, εγκρίνει τις επιμετρήσεις και τις κοινοποιεί 
στον Ανάδοχο. Κατά της απόφασης της Διευθύνουσας 
Υπηρεσίας, ο Ανάδοχος δικαιούται να υποβάλλει ένστα¬ 
ση, σύμφωνα με τα οριζόμενα στο άρθρο 46 του παρό¬ 
ντος κανονισμού. 

3. Μέσα σε δύο (2) μήνες από τη βεβαιωμένη περάτωση 
του Έργου καιπριντην υπογραφή του πρωτοκόλλου προ¬ 
σωρινής παραλαβής, ο Ανάδοχος είναι υποχρεωμένος να 
υποβάλει στην Διευθύνουσα Υπηρεσία επιμέρους επιμε¬ 
τρήσεις που πιθανόν λείπουν και την τελική επιμέτρηση, 
δηλαδή τελικό συνοπτικό πίνακα που ανακεφαλαιώνει 
όλες τις επιμετρήσεις. Η Διευθύνουσα Υπηρεσία έχει 
υποχρέωση να προβεί στον έλεγχο της τελικής επιμέτρη¬ 
σης του Αναδόχου και να του επιστρέφει τυχόν διορθω¬ 
μένη επιμέτρηση μέσα σε δύο (2) μήνες. Εάν ο Ανάδοχος 
δεν ανταποκριθεί στην σύνταξη και υποβολή των τελικών 
επιμετρήσεων εντός των δύο (2) μηνών, η Διευθύνουσα 
Υπηρεσία, με απόφασή της, δύναται να επιβάλλει στον 
ανάδοχο ειδική ποινική ρήτρα ποσοστού μέχρι δύο χιλιο¬ 
στών (2%ο) επί του συνολικού ποσού που έχει καταβληθεί 
στον ανάδοχο μέχρι τότε για την όλη σύμβαση και για έξι 
μήνες το πολύ καθυστέρηση. Ανεξάρτητα από την επιβο¬ 
λή της ποινικής ρήτρας και μετά την πάροδο του χρόνου 
επιβολής της, η Διευθύνουσα Υπηρεσία πρέπει να προ¬ 
χωρήσει είτε με δικό της προσωπικό είτε προσλαμβάνο¬ 
ντας ιδιώτες στην σύνταξη της τελικής επιμέτρησης των 
εργασιών, χρεώνοντας την σχετική δαπάνη στον Ανάδο¬ 
χο. Στις παραπάνω περιπτώσεις, κατά της απόφασης της 
Διευθύνουσας Υπηρεσίας, ο Ανάδοχος δικαιούται να υπο¬ 
βάλει ένσταση, σύμφωνα με τα οριζόμενα στο άρθρο 46 
του παρόντος κανονισμού. 

4. Με την τελική επιμέτρηση, ο Ανάδοχος μπορεί να 
υποβάλει και οιοδήποτε άλλο αίτημα σχετιζόμενο με την 
εκτέλεση του Έργου για το οποίο δεν έχει χάσει το δικαί¬ 
ωμα από κάποια άλλη αιτία 

5. Σε περίπτωση Συμβάσεων, σύμφωνα με τις οποίες ο 
Ανάδοχος προβλέπεται να πληρωθεί με κατ’ αποκοπή τί¬ 
μημα, η τελική επιμέτρηση είναι η επιβεβαίωση της κατα¬ 
σκευής των επιμέρους εργασιών ποιοτικά και ποσοτικά, 
όπως προβλέπεται στην Σύμβαση. Για την πραγματοποί¬ 
ηση τμηματικών πληρωμών, εφόσον αυτό προβλέπεται 
από τη σύμβαση, εφαρμόζονται επί μέρους ποσοστά 
εκτέλεσης εργασιών κατά τμήματα του έργου. 

ΑΡΘΡΟ 40 
ΠΡΟΚΑΤΑΒΟΛΕΣ 

1. Η προκαταβολή, αν προβλέπεται από την διακήρυξη 
ή την απόφαση ανάθεσης χωρίς διαγωνισμό, καταβάλλε¬ 
ται στον Ανάδοχο, ύστερα από αίτησή του, στο σύνολο ή 
τμηματικά, μετά την εγκατάσταση από τον Ανάδοχο ερ¬ 
γοταξίου επιτόπου του Έργου. 

2. Το ποσό της προκαταβολής δεν μπορεί, κατά κανόνα, 
να υπερβαίνει το 15% του συμβατικού τιμήματος του Έρ¬ 
γου, όπως ειδικότερα θα ορίζεται από την διακήρυξη. Σε 
ειδικές περιπτώσεις Έργων με σημαντικές μελέτες ή ση¬ 
μαντικές εγκαταστάσεις ή όπου η αξία του ενσωματούμε- 
νου εξοπλισμού ή και υλικών είναι ιδιαιτέρως υψηλή σε 
σχέση με τον συνολικό προϋπολογισμό του Έργου και σε 
άλλες παρόμοιες περιπτώσεις μεγάλων αρχικών δαπα¬ 
νών, η διακήρυξη μπορεί να προβλέπει χορήγηση προκα¬ 
ταβολής συνολικά μέχρι 20% του συμβατικού τιμήματος. 
Η προκαταβολή είναι έντοκη με επιτόκιο το κυμαινόμενο 
επιτόκιο των εντόκων γραμματίων του δημοσίου, ετήσιας 
διάρκειας, προσαυξημένο κατά 0,25 ποσοστιαίες μονά¬ 
δες, όπως το ποσοστό της εν λόγω προσαύξησης αυξο- 
μειώνεται εκάστοτε, με απόφαση του Διοικητικού Συμ¬ 
βουλίου της Εταιρείας. 

3. Για την λήψη προκαταβολής εκ μέρους του Αναδό- 
χου, θα πρέπει αυτός να καταθέσει εγγυητική επιστολή 
που να καλύπτει το ποσό της προκαταβολής προσαυξη¬ 
μένο κατά τους τόκους της προκαταβολής, υπολογισμέ¬ 
νων για χρονικό διάστημα ίσο με το μισό της συνολικής 
προθεσμίας του Έργου. Με την πρόοδο της απόσβεσης 
της προκαταβολής, η εγγυητική επιστολή αποδεσμεύεται 
τμηματικά. 

4. Η απόσβεση της προκαταβολής γίνεταιτμηματικά, με 
παρακράτηση από κάθε πληρωμή προς τον Ανάδοχο με¬ 
ταγενέστερη του χρόνου λήψης της προκαταβολής, εκα¬ 
τοστιαίου ποσοστού (%), που εφαρμόζεται στο ποσό της 
πληρωμής και προκύπτει από την σχέση: Π = (Ρ/Σ)χ100 
χ 1,10 (όπου: Ρ = ποσό της προκαταβολής σε δραχμές, Σ 
= μέρος του συμβατικού ποσού που δεν έχει πληρωθεί 
στον Ανάδοχο κατά την χορήγηση προκαταβολής σε 
δραχμές). 

Αν έχουν χορηγηθεί διάφορα ποσά τμηματικών προκα¬ 
ταβολών (Ρ1, Ρ2, Ρ3 κ.λπ.) τότε το ποσοστό παρακράτη¬ 
σης είναι: Π = 100 χ 1,10 χ (Ρ1/Σ1 + Ρ2/Σ2 + Ρ3/Σ3 +...) 
όπου ΣΙ, Σ2, Σ3 κ.λπ. είναι τα αντίστοιχα με το Σ ποσά, 
όταν χορηγήθηκαν οι προκαταβολές Ρ1, Ρ2, Ρ3 κ.λπ.). 

5. Ο Ανάδοχος μπορεί πάντα να ζητήσει ταχύτερη από¬ 
σβεση της προκαταβολής, από αυτήν που προβλέπεται 
στην παρ. 4του άρθρου αυτού. 

6. Γ ια Έργα που ο προϋπολογισμός είναι πάνω από ένα 
όριο που καθορίζει με απόφασή του το Διοικητικό Συμ¬ 
βούλιο της Εταιρείας, τα 2/3 ή τα 3/4 του συνόλου της χο- 
ρηγηθείσας προκαταβολής, εφόσον προβλέπεται προκα¬ 
ταβολή μέχρι 15% ή μέχρι 20% αντίστοιχα, κατατίθεται 
υποχρεωτικά σε δεσμευμένο τραπεζικό λογαριασμό και 
χρησιμοποιείται μόνο για την πληρωμή των μελετών, των 
εγκαταστάσεων, της προμήθειας των υλικών ή εξοπλι¬ 
σμού, για τα οποία έχει χορηγηθεί και για τα οποία έχουν 
κατατεθεί πριν από την χορήγησή της σχετικά προτιμο¬ 
λόγια. Οιπληρωμές απότο δεσμευμένο αυτό λογαριασμό 
γίνονται με επιταγές του Αναδόχου, θεωρημένες από την 
Διευθύνουσα Υπηρεσία. Η θεώρηση των επιταγών γίνεται 


με βάση τα προσκομιζόμενα οριστικά τιμολόγια ή άλλα 
έγγραφα και αποδεικτικά στοιχεία δαπανών (φορτωτικές, 
εκκαθαρίσεις δασμών κ.λπ.) ή για την επιστροφή της προ¬ 
καταβολής ή μέρους της που δεν χρησιμοποιήθηκε. Η 
Σύμβαση μπορεί να ορίζει στην περίπτωση της προκατα¬ 
βολής αυτής και άλλους συμπληρωματικούς όρους για 
την παρακολούθηση της διάθεσης των υλικών και εξοπλι¬ 
σμού που αγοράστηκαν με αυτήν. 

7. Εάν η Σύμβαση διαλυθεί με υπαιτιότητα του Αναδό¬ 
χου, το τυχόν αναπόσβεστο μέρος της προκαταβολής 
πρέπει να επιστραφεί το αργότερο σε τρεις (3) μήνες από 
την διάλυση της Σύμβασης. Μετά την προθεσμία αυτή, 
στο αναπόσβεστο μέρος της προκαταβολής οφείλεται ο 
νόμιμος τόκος υπερημερίας. Αν η Σύμβαση διαλυθεί ή πε¬ 
ριοριστεί με υπαιτιότητα της Εταιρείας, το τυχόν αναπό¬ 
σβεστο μέρος της προκαταβολής που δεν συμψηφίζεται 
προς εκκαθαρισμένες απαιτήσεις του Αναδόχου κατά της 
Εταιρείας, επιστρέφεται μέσα σε τέσσερις (4) μήνες από 
την διάλυση ή την λήξη των εργασιών, στην περίπτωση 
περιορισμού του Έργου. Μετά την παρέλευση του τετρα- 
μήνου αυτού, όμως, οφείλεται ο νόμιμος τόκος υπερημε¬ 
ρίας. Στις παραπάνω περιπτώσεις, μετά παρέλευση μηνάς 
από την ειδοποίηση του Αναδόχου για την επιστροφή του 
αναπόσβεστου μέρους της προκαταβολής, καταπίπτει 
υπέρ της Εταιρείας η αντίστοιχη εγγυητική επιστολή. 

ΑΡΘΡΟ 41 

ΛΟΓΑΡΙΑΣΜΟΙ - ΠΙΣΤΟΠΟΙΗΣΕΙΣ 

1. Η πραγματοποίηση των τμηματικών πληρωμών ή της 
οριστικής πληρωμής του εργολαβικού ανταλλάγματος 
και η εκκαθάριση όλων των αμοιβαίων απαιτήσεων από 
την εκτέλεση της εργολαβικής Σύμβασης γίνεται με βάση 
τους λογαριασμούς και τις πιστοποιήσεις που συντάσσο- 
νται, σύμφωνα με τις επόμενες παραγράφους. 

2. Μετά την λήξη κάθε μήνα ή άλλης χρονικής περιόδου 
που τυχόν ορίζουν τα συμβατικά τεύχη για τις τμηματικές 
πληρωμές, ο Ανάδοχος συντάσσει λογαριασμό των οφει- 
λομένων σε αυτόν ποσών από εργασίες που εκτελέσθη- 
καν. Οι λογαριασμοί αυτοί στηρίζονται στις επιμετρήσεις 
των εργασιών και στα πρωτόκολλα παραλαβής αφανών 
εργασιών. Καταρχήν απαγορεύεται να περιλαμβάνονται 
στο λογαριασμό εργασίες που δεν έχουν επιμετρηθεί. Γ ια 
τμήματα του Έργου που, κατά την κρίση της Διευθύνου- 
σας Υπηρεσίας, δεν ήταν δυνατή η σύνταξη επιμετρήσε¬ 
ων κατά διακριτά και αυτοτελώς επιμετρήσιμα τμήματα 
του Έργου, επιτρέπεται να περιλαμβάνονται στο λογα¬ 
ριασμό εργασίες βάσει προσωρινών επιμετρήσεων, για 
τις οποίες όμως έχουν ληφθεί επιμετρητικά στοιχεία. 

3. Στον λογαριασμό μπορεί να περιληφθεί επίσης η αξία 
μέχρι ποσοστού 70% των υλικών που εισκομίσθηκαν, με 
έγκριση της Διευθύνουσας Υπηρεσίας, στα εργοτάξια ή 
σε αποθήκες που δηλώθηκαν και εγκρίθηκανγια τις ανά¬ 
γκες του Έργου. Οι ποσότητες των υλικών αυτών δεν 
μπορεί να υπερβαίνουν αυτές που απαιτούνται για την 
εκτέλεση των προσεχών εργασιών του Έργου, σύμφωνα 
με το εγκεκριμένο χρονοδιάγραμμα, εκτός αν ορίζεται 
διαφορετικά στην Σύμβαση. Οι ποσότητες των υλικών πε¬ 
ριλαμβάνονται χωριστά στο συνοπτικό πίνακα εργασιών 
που συνοδεύει το λογαριασμό, στον οποίο αναφέρονται 
επίσης και οι θέσεις αποθήκευσης των υλικών. Γιατο σύ¬ 
νολο των εισκομιζομένων κατά τα ανωτέρω υλικών ο Ανά¬ 
δοχος έχει ακέραιη την ευθύνη μέχρι την ενσωμάτωσή 

τους και την παραλαβή του Έργου και υπέχει θέση θεμα- 
τοφύλακα έναντι της Εταιρείας. 

4. Στους λογαριασμούς περιλαμβάνονται επίσης αποζη¬ 
μιώσεις κάθε είδους, που έχουν εγκριθεί, αντίτιμο απολο¬ 
γιστικών εργασιών που εκτελέσθηκαν μέσω της εργολα¬ 
βίας και κάθε άλλη εγκεκριμένη δαπάνη που καταβάλλεται 
στον Ανάδοχο. Από τους λογαριασμούς αφαιρούνται όλες 
οι απαιτήσεις του εργοδότη όπως ποινικές ρήτρες, συ¬ 
μπληρωματική κράτηση εγγύησης, αν γι’ αυτήν δεν έχουν 
κατατεθεί εγγυητικές επιστολές οπότε γίνεται σχετική 
μνεία, απόσβεση προκαταβολών, παρακράτηση αξίας τυ¬ 
χόν χορηγουμένων υλικών, πληρωμές που έγιναν σε βάρος 
και για λογαριασμό του Αναδόχου και γενικά κάθε απαίτη¬ 
ση του Εργοδότη που δεν έχει ικανοποιηθεί με άλλον τρό¬ 
πο. Στον λογαριασμό περιλαμβάνεται ακόμη και το ποσο¬ 
στό γενικών εξόδων και οφέλους του Αναδόχου, αν αυτό 
δεν περιλαμβάνεται στις συμβατικές τιμές και το σύνολο 
μειώνεται κατά το ποσοστό έκπτωσης της δημοπρασίας, 
εφόσον συντρέχει περίπτωση. Αν δεν προβλέπεται διαφο¬ 
ρετικά στην Σύμβαση, ημιτελείς εργασίες μπορεί να περι- 
ληφθούν στον λογαριασμό με έγκριση της Διευθύνουσας 
Υπηρεσίας, αν η φύση τους είναι τέτοια που τυχόν διακοπή 
του Έργου δεν θα κατέστρεφε την ημιτελή εργασία. Οι ερ¬ 
γασίες αυτές καταχωρούνται σε χωριστό μέρος του λογα¬ 
ριασμού και περιλαμβάνονται με προσωρινή τιμή μειωμέ¬ 
νη, ώστε να είναι δυνατή η αυτοτελής αποπεράτωση της 
εργασίας με το υπόλοιπο της προβλεπόμενης τιμής. 

5. Οι λογαριασμοί συντάσσονται πάντοτε ανακεφαλαιω¬ 
τικοί και για την πληρωμή συνοδεύονται μόνο από ανακε¬ 
φαλαιωτικό συνοπτικό πίνακα των εργασιών που εκτελέ- 
στηκαν απάτην αρχή του Έργου, τα παραστατικά στοιχεία 
των τυχόν απολογιστικών εργασιών και από τις αποφάσεις 
που αναγνωρίζουν αποζημιώσεις ή επιβάλουν ποινικές ρή¬ 
τρες ή περικοπές ή άλλες απαιτήσεις του εργοδότη. Από 
κάθε νεώτερο λογαριασμό αφαιρούνται τα ποσά που πλη¬ 
ρώθηκαν με τους προηγούμενους λογαριασμούς. 

6. Οι λογαριασμοί υποβάλλονται στην Διευθύνουσα 
Υπηρεσία, που τους ελέγχει και τους διορθώνει, μέσα σε 
τριάντα (30) ημέρες από την υποβολή τους. Αν ο λογα¬ 
ριασμός, που έχει υποβληθεί, έχει ασάφειες ή ανακρίβει¬ 
ες σε βαθμό που να είναι δυσχερής η διόρθωσή του, η Δι- 
ευθύνουσα Υπηρεσία επιστρέφει μέσα σε τριάντα (30) 
ημέρες, με έγγραφό της, την πιστοποίηση για ανασύντα¬ 
ξη και εκ νέου υποβολή του. Στην περίπτωση αυτή, η προ¬ 
θεσμία για τον επανέλεγχο από την εκ νέου υποβολή του 
λογαριασμού από τον Ανάδοχο είναι είκοσι (20) ημέρες. 
Οι ανωτέρω προθεσμίες ισχύουν εφόσον δεν ορίζονται 
διαφορετικές στη Σύμβαση. 

Ο ως άνω έλεγχος του λογαριασμού γίνεται από τον 
Επιβλέποντα μηχανικό, ή τους Επιβλέποντες μηχανικούς 
που έχει ορίσει η Εταιρεία στο Έργο, ο οποίος υπογράφει 
τον λογαριασμό, βεβαιώνοντας έτσι ότι οι ποσότητες εί¬ 
ναι σύμφωνες με τις επιμετρήσεις και τα επιμετρητικά 
στοιχεία, οι τιμές σύμφωνες με την Σύμβαση και τις σχετι¬ 
κές διατάξεις και, γενικά, ότι έχουν διενεργηθεί στον λο¬ 
γαριασμό όλες οι περικοπές ή εκπτώσεις ποσών που προ¬ 
κύπτουν από τον νόμο και την εφαρμογή της Σύμβασης. 
Ο λογαριασμός, μετά τον ως άνω έλεγχο, εγκρίνεται από 
την Διευθύνουσα Υπηρεσία και έτσι εγκεκριμένος, αποτε¬ 
λεί την πιστοποίηση για την πληρωμή του Αναδόχου. Η 
έγκριση λογαριασμού από τη Διευθύνουσα Υπηρεσία εί¬ 
ναι δυνατή και χωρίς την υπογραφή του επιβλέποντος. 


7. Όλες οι πληρωμές που γίνονται στον Ανάδοχο, κατά 
την διάρκεια της κατασκευής του Έργου, με βάση τις πι¬ 
στοποιήσεις, αποτελούν πάντοτε καταβολές έναντι του 
εργολαβικού ανταλλάγματος, που εκκαθαρίζεται μετά 
την οριστική παραλαβή. 

8. Μετά την διενέργεια της προσωρινής παραλαβής, ο 
Ανάδοχος συντάσσει και υποβάλει «προτελικό λογαρια¬ 
σμό», με βάση τις ποσότητες που περιλαμβάνονται στο 
σχετικό πρωτόκολλο. Μετά την διενέργεια της οριστικής 
παραλαβής και την έγκριση του πρωτοκόλλου, ο Ανάδο¬ 
χος συντάσσει και υποβάλει «τελικό λογαριασμό». Γιατον 
προτελικό και τελικό λογαριασμό εφαρμόζονται ανάλογα 
οι διατάξεις του άρθρου αυτού. Με τον τελικό λογαρια¬ 
σμό γίνεται εκκαθάριση του εργολαβικού ανταλλάγματος 
και όλων των αμοιβαίων απαιτήσεων, που έχουν σχέση με 
την εκτέλεση της Σύμβασης. 

9. Με την υποβολή του τελικού λογαριασμού, ο Ανάδο¬ 
χος δηλώνει ότι δεν έχει άλλες απαιτήσεις από την εκτέ¬ 
λεση του Έργου. 

10. Σε κάθε λογαριασμό ο Ανάδοχος υποχρεούται να 
προσκομίζει βεβαίωση του Ασφαλιστικού Φορέα ότι έχει 
εκπληρώσει τις υποχρεώσεις του έναντι αυτού για το 
ύψος του αντίστοιχου εκτελεσθέντος έργου. Αν ο Ανάδο¬ 
χος δεν συμμορφωθεί με τα ανωτέρω τότε η Εταιρεία δι¬ 
καιούται να αναστείλει κάθε πληρωμή προς τον Ανάδοχο 
μέχρι αυτός να συμμορφωθεί πλήρως και χωρίς ο Ανάδο¬ 
χος να δικαιούται να αναστείλει ή να διακόψει την εκτέλε¬ 
σή των εργασιών. 

Τον Ανάδοχο βαρύνουν αποκλειστικά οι εκάστοτε επι¬ 
βαρύνσεις υπέρ του ΙΚΑ και λοιπών ασφαλιστικών οργα¬ 
νισμών (Επικουρικά Ταμεία κ.λπ.) οι ισχύουσες εκάστοτε 
νόμιμες εισφορές, οι κρατήσεις, οι φόροι και οι δασμοί και 
οι οποιεσδήποτε άλλες νόμιμες επιβαρύνσεις. 

ΑΡΘΡΟ 42 

ΑΠΟΛΟΓΙΣΤΙΚΕΣ ΕΡΓΑΣΙΕΣ 

1. Στις περιπτώσεις συμβάσεων με Ανάδοχο για την κα¬ 
τασκευή, εν μέρει ή εν όλω, Έργου, με το απολογιστικό 
σύστημα, εφαρμόζονται οι παρακάτω παράγραφοι. 

2. Η Διευθύνουσα Υπηρεσία μπορεί να ορίζει τον αριθ¬ 
μό του απαιτούμενου προσωπικού κατά την ειδικότητα, 
τον αριθμό και είδος μηχανημάτων ή άλλων μέσων και να 
διατάσσει την αντικατάσταση τυχόν ακατάλληλων. Μπο¬ 
ρεί, επίσης, να ορίζει το είδος και την ποσότητα των απαι- 
τούμενων υλικών. Η Διευθύνουσα Υπηρεσία εγκρίνει τα 
ανώτατα όρια αμοιβής του προσωπικού του Ανάδοχου 
κατά ειδικότητα με την δυνατότητα να ορίσει διάφορα 
όρια για ορισμένο αριθμό εργαζομένων κάθε ειδικότητας 
ανάλογα με την απόδοσή τους. 

3. Η παρακολούθηση της δαπάνης και ο απολογισμός 
της χρήσης των υλικών ή άλλων μέσων που αγοράζονται 
με δαπάνη της Εταιρείας, γίνεται όπως ορίζεται με την 
Σύμβαση. Στην δαπάνη αυτή προστίθεται το εργολαβικό 
ποσοστό μειωμένο κατά την έκπτωση της σχετικής δημο¬ 
πρασίας. 

4. Οι εργοδοτικές επιβαρύνσεις και όλες οι τυχόν ισχύ- 
ουσες κρατήσεις ή εισφορές υπέρ τρίτων στην δαπάνη 
του Έργου, εκτός φόρου εισοδήματος και τέλους χαρτο¬ 
σήμου, καταβάλλονται από τον Ανάδοχο και αποδίδονται 
σε αυτόν και με το εργολαβικό ποσοστό μειωμένο, κατά 
την έκπτωση της δημοπρασίας. 

5. Αποζημιώσεις προσωπικού των απολογιστικών εργα¬ 
σιών βαρύνουν την Εταιρεία μόνο για το διάστημα που το 
προσωπικό ασχολήθηκε στις απολογιστικές εργασίες και 
αν η λύση της Σύμβασής του γίνεται με την βούληση της 
Εταιρείας και κατά την διάρκεια κατασκευής του Έργου. 

6. Για τις απολογιστικές εργασίες συντάσσεται από τον 
Ανάδοχο επιμέτρηση και απολογισμός της δαπάνης και 
για την παραλαβή τους εφαρμόζονται ανάλογα οι διατά¬ 
ξεις των άρθρων 51 και 53 του παρόντος κανονισμού. Ο 
χρόνος εγγύησης και τυχόν υποχρεωτικής συντήρησης 
και οι υποχρεώσεις του Αναδόχου κατά τον χρόνο αυτό 
ορίζονται στην Σύμβαση. 

7. Σε κάθε περίπτωση απολογιστικής εκτέλεσης εργα¬ 
σιών τηρείται ειδικό ημερολόγιο, στο οποίο καταγράφο¬ 
νται, καθημερινά ή και ανά ώρα εργασίας, το απασχολού¬ 
μενο προσωπικό κατά ειδικότητα, τα μηχανήματα ή άλλα 
μέσα, τα χρησιμοποιηθέντα υλικά, οι εκτελούμενες εργα¬ 
σίες περιγραφικά και κατά θέση του Έργου και κάθε άλ¬ 
λο στοιχείο για την τεκμηρίωση της ορθολογιστικής δια¬ 
χείρισης των μέσων, των υλικών και της αξιοποίησης του 
ανθρώπινου δυναμικού. Τα φύλλα του ημερολογίου αυ¬ 
τού συνοδεύουν τους απολογισμούς των Έργων καιτίθε- 
νται υπόψη της επιτροπής προσωρινής παραλαβής. Μετά 
την έναρξη της καθημερινής εργασίας ειδικό δελτίο, που 
περιλαμβάνει ονομαστική κατάσταση του απασχολούμε¬ 
νου προσωπικού και κατάσταση των μηχανημάτων παρα- 
δίδεται στον εκπρόσωπο της Διευθύνουσας Υπηρεσίας. 

8. Κατά την εκτέλεση οποιοσδήποτε Σύμβασης κατα¬ 
σκευής Έργου με άλλο σύστημα εκτός από το απολογι¬ 
στικό σύστημα, ο Ανάδοχος είναι υποχρεωμένος να εκτε- 
λέσει και αναγκαίες απολογιστικές εργασίες όταν του δο¬ 
θεί ειδική εντολή από την Διευθύνουσα Υπηρεσία. Στην 
περίπτωση αυτή καταβάλλεται στον Ανάδοχο και περι¬ 
λαμβάνεται στην πιστοποίηση η πραγματική δαπάνη που 
προκύπτει, σύμφωνα μετά νόμιμα αποδεικτικά πληρωμής 
για την εκτέλεση των εργασιών, προσαυξημένη κατά το 
ποσοστό γενικών εξόδων και εργολαβικού οφέλους που 
προβλέπεται από το άρθρο 24 παρ. 1Ε του παρόντος κα¬ 
νονισμού. Στηνπερίπτωσητηςπαρούσαςπαραγράφου, η 
προκύπτουσα ούτω πραγματική δαπάνη δεν υπόκειται 
στην έκπτωση της εργολαβίας. 

ΑΡΘΡΟ 43 

ΑΠΟΚΛΕΙΣΜΟΣ ΑΝΑΘΕΩΡΗΣΗΣ ΤΙΜΩΝ 

Στις συμβάσεις των έργων της Εταιρείας δεν προβλέ- 
πεται αναθεώρηση των τιμών του συμβατικού τιμήματος. 
Ο Ανάδοχος κατά την υπογραφή της Σύμβασης αναλαμ¬ 
βάνει την ευθύνη της έγκαιρης αποπεράτωσης του Έρ¬ 
γου με το συμβατικό τίμημα. Δεν αποτελεί ανωτέρα βία, η 
μετά την υπογραφή της Σύμβασης μεταβολή της τιμής 
των υλικών που θα χρησιμοποιηθούν, του ύψους των ημε¬ 
ρομισθίων, των φόρων προς το δημόσιο και των εισφο¬ 
ρών σε ασφαλιστικούς οργανισμούς και γενικά των στοι¬ 
χείων που επηρεάζουν το κόστος κατασκευής και επομέ¬ 
νως δεν αποτελούν λόγους αναθεώρησης των τιμών του 
συμβατικού τιμήματος. 

ΑΡΘΡΟ 44 

ΑΥΞΟΜΕΙΩΣΕΙΣ ΕΡΓΑΣΙΩΝ - ΣΥΜΠΛΗΡΩΜΑΤΙΚΕΣ 
ΕΡΓΑΣΙΕΣ - ΝΕΕΣ ΤΙΜΕΣ - ΑΠΡΟΒΛΕΠΤΑ 

Υπέρβαση του αρχικού συμβατικού ποσού καταρχήν 
δεν επιτρέπεται. 


1. Αυξομειώσεις εργασιών 

Εάν η άρτια, λειτουργική και σύμφωνη με την μελέτη 
εκτέλεση του Έργου επιβάλλει την αύξηση κατά οποιο- 
δήποτε ποσοστό, οποιωνδήποτε και οσωνδήποτε έκτων 
συμβατικών ποσοτήτων του προϋπολογισμού, ούτε ο 
Ανάδοχος ούτε η Εταιρεία δικαιούνται να απαιτήσουν με¬ 
ταβολή των συμβατικών τιμών μονάδος εφόσον οι αυξή¬ 
σεις αυτές δεν επιφέρουν αύξηση της συμβατικής δαπά¬ 
νης καμιάς επί μέρους ομάδας εργασιών πλέοντου 100% 
(Νέες- συμπληρωματικές εργασίες που δυνατόν να έχουν 
ενταχθεί στην υπόψη ομάδα, δεν λαμβάνονται υπόψη 
στην παραπάνω συμβατική δαπάνη της ομάδας αυτής). 

Σε περίπτωση υπέρβασηςτου πιο πάνω ορίου σε κάποια 
ομάδα τότε δικαιούνται και οι δύο συμβαλλόμενοι να ζη¬ 
τήσουν την μεταβολή, περιοριστικά, των συμβατικών τι¬ 
μών μονάδος εκείνων μόνο των εργασιών, οι οποίες περι¬ 
λαμβάνονται στην υπόψη ομάδα και γιατις οποίες έχουμε 
υπέρβαση της συμβατικής ποσότητας πέραν του διπλά¬ 
σιου. 

Η διαφορετική της συμβατικής νέα τιμή μονάδος, κάθε 
μίας από τις παραπάνω εργασίες, εφαρμόζεται μόνο για 
το τμήμα το πέραν του διπλάσιου της συμβατικής ποσό¬ 
τητας εργασίας που εκτελείται. Η νέα αυτή τιμή καθορί¬ 
ζεται κατόπιν συμφωνίας μεταξύ Εργοδότη και Αναδόχου 
σε Πρωτόκολλο Κανονισμού Τιμών Μονάδος Νέων Εργα¬ 
σιών (Π ΚΤΝ ΜΕ). 

Για τη μεταβολή της συμβατικής δαπάνης που επέρχε¬ 
ται λόγω των ανωτέρω μεταβολών συντάσσεται από τη Δι- 
ευθύνουσα Υπηρεσία Συγκριτικός Πίνακας (Σ.Π), ο οποί¬ 
ος εγκρίνεται από την Προϊσταμένη Αρχή. 

Συγκριτικοί Πίνακες δύνανται να εγκριθούν περισσότε¬ 
ροι του ενός κατά τη διάρκεια ενός έργου. 

Ο Συγκριτικός Πίνακας (Σ.Π) περιλαμβάνει τις ενδείξεις 
εργασιών, τις τιμές μονάδας, τα μεγέθη των ποσοτήτων 
και τις δαπάνες του αρχικού συμβατικού προϋπολογι¬ 
σμού, του προϋπολογισμού που έχει διαμορφωθεί με τον 
τελευταίο εγκεκριμένο συγκριτικό πίνακα - εφόσον έχει 
υπάρξει προηγούμενος - καθώς επίσης και τις διαφορές 
δαπανών που προκύπτουν από την σύγκριση των κονδυ- 
λίωντου προϋπολογισμού που ισχύει και του προτεινόμε- 
νου συγκριτικού πίνακα. 

2. Νέες - Συμπληρωματικές Εργασίες 

2.1 Αν προκύψει ανάγκη εκτέλεσης νέων - συμπληρω¬ 
ματικών εργασιών που δεν περιλαμβάνονται στο αρχικώς 
ανατεθέν Έργο και οι οποίες κατέστησαν κατά την εκτέ¬ 
λεση του Έργου αναγκαίες είτε λόγω μερικής τροποποί¬ 
ησης από πλευράς του εργοδότη των σχεδίων και του 
αντικειμένου του έργου είτε λόγω απρόβλεπτων περιστά¬ 
σεων, όπως π.χ. όταν οι εργασίες αυτές δεν μπορούν να 
διαχωριστούν τεχνικά ή οικονομικά από την κύρια Σύμβα¬ 
ση, ή όταν, παρότι μπορούν να διαχωριστούν, είναι από¬ 
λυτα αναγκαίες για την βελτίωση της, η Διευθύνουσα 
Υπηρεσία δύναται, μετά από προηγούμενη εγκριτική από¬ 
φαση της Προϊσταμένης Αρχής, να δώσει στον Ανάδοχο 
εντολή εκτέλεσης των συμπληρωματικών εργασιών που 
εγκρίθηκαν. Ο Ανάδοχος είναι υποχρεωμένος να εκτελέ- 
σειτις συμπληρωματικές αυτές εργασίες με τις συμβατι¬ 
κές τιμές ή με τις κανονιζόμενες, σύμφωνα με τις διατά¬ 
ξεις του παρόντος κανονισμού, τιμές μονάδας νέων ερ¬ 
γασιών, με την επιφύλαξη των ορίων που προβλέπονται 
στην παρ.5 του παρόντος άρθρου. 

2.2 Γ ια τις πιο πάνω συμπληρωματικές εργασίες συ- 

ντάσσεται Συγκριτικός Πίνακας (Σ.Π), συνοδευόμενος με 
το απαιτούμενο Πρωτόκολλο Κανονισμού Τιμών Μονά- 
δος Νέων Εργασιών (ΠΚΤΝΜΕ) και για την εκτέλεσή τους 
δύναται να υπογράφεται συμπληρωματική σύμβαση. 

Ο κανονισμός τιμών μονάδων νέων εργασιών γίνεται 
σύμφωνα με τα οριζόμενα στην παράγρ.9 του παρόντος 
άρθρου. 

Οι Συγκριτικοί Πίνακες και τα Πρωτόκολλα Κανονισμού 
Τιμών Μονάδος Νέων Εργασιών (ΠΚΤΜΝΕ) που τους συ¬ 
νοδεύουν υπογράφονται και από τον Εργολάβο και εγκρί- 
νονται από την Προϊσταμένη Αρχή. Αν ο Εργολάβος αρ- 
νηθείτην υπογραφή, του κοινοποιείται ο Συγκριτικός Πί¬ 
νακας και τα Πρωτόκολλα. 

Οι Συγκριτικοί Πίνακες μπορούν να περιλαμβάνουν αύ¬ 
ξηση εργασιών και νέες εργασίες συγχρόνως. 

2.3 Σε περίπτωση κατά την οποία υπάρχει ανάγκη εκτέ¬ 
λεσης επειγουσών συμπληρωματικών εργασιών για την 
ομαλή εξέλιξη ή για να αντιμετωπιστούν έκτακτες ανά¬ 
γκες του έργου, δύναται η Προϊσταμένη Αρχή να δώσει 
έγκριση για την εκτέλεση των εργασιών αυτών πριν από 
τη σύνταξη του Συγκρ. Πίνακα μετά από σχετική εισήγη¬ 
ση της Διευθύνουσας Υπηρεσίας, στην οποία θα περι- 
γράφονται περιληπτικά οι εργασίες, θα αναφέρεται η 
προεκτιμώμενη δαπάνη των και θα αιτιολογείται η ανάγκη 
εκτέλεσής των. 

Ο Ανάδοχος είναι υποχρεωμένος να εκτελέσειτις εργα¬ 
σίες αυτές, που επιτρέπεται να περιλαμβάνονται στις σχε¬ 
τικές πιστοποιήσεις και πριν από την έγκριση του Συγκρι¬ 
τικού Πίνακα και που ενσωματώνονται στον επόμενο Συ¬ 
γκριτικό Πίνακα. Οι εργασίες για τις οποίες δεν υπάρχει 
εγκεκριμένη νέα τιμή, περιλαμβάνονται στους σχετικούς 
λογαριασμούς με τις ενδεικτικές τιμές μειωμένες κατά 
20 %. 

3. Σε περιπτώσεις που οι αυξομειώσεις των ποσοτήτων 
των Συμβατικών εργασιών και η ανάγκη νέων εργασιών 
δεν προκύπτουν από τροποποίηση των σχεδίων και της 
μορφής του Έργου αλλά από προφανείς παραλείψεις ή 
σφάλματα της προμέτρησης της Μελέτης και για την 
εκτέλεση των εργασιών αυτών δεν απαιτείται αύξηση της 
εγκεκριμένης για το έργο πίστωσης, ο Συγκριτικός Πίνα¬ 
κας και τα συνοδευτικά πρωτόκολλα θα εγκρίνονται από 
την Διευθύνουσα Υπηρεσία. 

4. Κάθε επί πλέον δαπάνη που προκύπτει από τους συ¬ 
γκριτικούς πίνακες και προκαλεί υπέρβαση της εγκεκρι¬ 
μένης πίστωσης, εγκρίνεται από την Προϊσταμένη Αρχή, 
στα πλαίσια των σχετικών εξουσιοδοτήσεων. 

5. Αν η αύξηση των απαραίτητων, για την αρτιότητα ή 
λειτουργικότητα του Έργου, εργασιών συνεπάγεται αύ¬ 
ξηση μεγαλύτερη του 100% της συμβατικής δαπάνης κά¬ 
θε ομάδας ομοειδών εργασιών, αφού συνυπολογισθούν 
και οι εργασίες που τιμολογούνται με νέες τιμές μονάδας 
και από την φύση τους εντάσσονται στην αντίστοιχη ομά¬ 
δα, όπως οι ομάδες αυτές προσδιορίζονται με την σύμ¬ 
βαση, ο Ανάδοχος μπορεί να αρνηθεί την εκτέλεση των 
επιπλέον ποσοτήτων. Στην περίπτωση αυτή, οι επιπλέον 
εργασίες μπορεί να εκτελεστούν ή με τον ίδιο Ανάδοχο, 
αν μετά από διαπραγμάτευση οι τιμές τους πριν από την 
εκτέλεση των επιπλέον εργασιών, ή με άλλον ανάδοχο ή 
απολογιστικά με αυτεπιστασία ή με υπεργολαβίες υπο¬ 
χρεωτικές για τον Ανάδοχο. 

6. Η Εταιρεία δικαιούται κατά την διάρκεια κατασκευής 
του Έργου, να επιφέρει τροποποιήσεις μικρής σχετικά 


κλίμακας στην μορφή του Έργου, την ποιότητα, το είδος 
ή την ποσότητα των εργασιών που επιβάλλονται για την 
αρτιότητα ή την λειτουργικότητα του Έργου και γενικώς 
να περιορίσει τα Έργα που εκτελούνται από τον Ανάδοχο 
μέχρι του ποσοστού 25% της αρχικής συμβατικής δαπά¬ 
νης χωρίς καμία απαίτηση εκ μέρους του Αναδόχου για 
αποζημίωση. 

Ο περιορισμός μπορεί να γίνει είτε με πλήρη περικοπή 
ορισμένων ειδών εργασίας (κονδυλίων) είτε και με περιο¬ 
ρισμό των ποσοτήτων διαφόρων ειδών εργασίας, ασχέ¬ 
τως και αν με το γενόμενο περιορισμό δεν ολοκληρώνεται 
το Έργο που ανατέθηκε ή τμήμα αυτού. 

Ο Ανάδοχος δεν μπορεί να προβεί σε καμία αντίστοιχη 
τροποποίηση χωρίς έγγραφη εντολή. Για την πραγματο¬ 
ποίηση των μεταβολών αυτών συντάσσεται συγκριτικός 
πίνακας που περιλαμβάνει τις εργασίες, τις τιμές μονά¬ 
δος και ποσότητες του αρχικού προϋπολογισμού και του 
προτεινόμενου. 

Η τυχόν επιβράδυνση του Έργου που μπορεί να προκό¬ 
ψει από τις ως άνω τροποποιήσεις επιμηκύνει, αναλόγως 
την συμβατική προθεσμία, χωρίς καμία άλλη απαίτηση 
του Αναδόχου ιδιαίτερα δε για αποζημίωση για τον λόγο 
αυτό. Την παράταση αυτή της συμβατικής προθεσμίας 
πρέπει να ζητήσει ο Ανάδοχος μέσα σε ανατρεπτική προ¬ 
θεσμία δέκα (10) ημερών, η οποία αρχίζει από την γνω¬ 
στοποίηση σ’ αυτόν της τροποποίησης, σε περίπτωση δε 
που η Εταιρεία αμφισβητήσει την ανάγκη της παράτασης 
αυτής καιτου χρόνου αυτής, δύναται αυτός να υποβάλλει 
ένσταση. 

Κάθε τυχόν τροποποίηση των Έργων, χωρίς την προη¬ 
γούμενη εντολή του Εργοδότη βαρύνει αποκλειστικά τον 
Ανάδοχο, ο οποίος δεν δικαιούται καμιάς αποζημίωσης 
και σ’ αυτήν ακόμα την περίπτωση που η τροποποίηση γί¬ 
νεται κατόπιν αποδεκτή. 

Σε κάθε περίπτωση κατά την οποία επέρχεται κατά τα 
ανωτέρω οιαδήποτε μεταβολή στο έργο, που επιφέρει 
αντίστοιχη μεταβολή στη συμβατική δαπάνη απαιτείται 
σύνταξη Συγκριτικού Πίνακα, έστω και αν δεν προκύπτει 
αύξηση της συμβατικής δαπάνης του έργου. 

7. Ο Ανάδοχος έχει δικαίωμα να υποβάλει ένσταση, για 
κάθε προκύπτουσα διαφορά ή για οποιαδήποτε αντίρρη¬ 
σή του σύμφωνα με τα οριζόμενα στον παρόντα κανονι¬ 
σμού Η προθεσμία υποβολής της ένστασης και έκδοσης 
της απόφασης δεν αναστέλλει την υποχρέωση του Ανα¬ 
δόχου να εκτελείτις συμπληρωματικές εργασίες. 

8. Σε περίπτωση Έργου, με προϋπολογισμό - χωρίς το 
ΦΠΑ - ίσο ή μεγαλύτερο του ορίου που προβλέπεται από 
το άρθρο 8 παράγρ. 1 και 2 της οδηγίας 93/37 ΕΟΚ, όπως 
τροποποιήθηκε με το άρθρο 3 της οδηγίας 97/52 ΕΚ και 
όπως κάθε φορά ισχύει, αν προκύψει ανάγκη συμπληρω¬ 
ματικών εργασιών, συνάπτεται συμπληρωματική σύμβα¬ 
ση μεταξύ της Εταιρείας καιτου Αναδόχου, σύμφωνα με 
την διαδικασία και τους όρους που προβλέπονται στις 
ανωτέρω οδηγίες. 

9. Κανονισμός Τιμών Μονάδος Νέων Εργασιών. 

Ο κανονισμός τιμών μονάδος νέων εργασιών γίνεται με 
ένα εκ των κατωτέρω τρόπων: 

9.1 Για εργασίες για τις οποίες υπάρχουν συμβατικές τι¬ 
μές για παρόμοιες ή ανάλογες εργασίες, οι τιμές καθορί¬ 
ζονται ανάλογα προς αυτές. 

9.2 Γ ια εργασίες για τις οποίες δεν υπάρχουν παρόμοι¬ 
ες ή ανάλογες συμβατικές τιμές, αλλά περιλαμβάνονται 

ατόφιες σε εγκεκριμένα ή συμβατικά αναλυτικά τιμολόγια 
(αναλύσεις τιμών) του ΥΠΕΧΩΔΕ, δύνανται οιτιμές να κα¬ 
θορίζονται με βάση τα εν λόγω τιμολόγια. 

9.3 Για εργασίες που δεν περιλαμβάνονται στις προη¬ 
γούμενες περιπτώσεις, οι τιμές καθορίζονται με βάση τα 
πραγματικά στοιχεία κόστους, τα οποία προσδιορίζονται 
από επιτροπή, την οποία ορίζει με απόφασή του ο Προϊ¬ 
στάμενος της Διευθύνουσας Υπηρεσίας. 

Η περίπτωση (9.3) εφαρμόζεται στις τιμές που δεν μπο¬ 
ρεί να εφαρμοστεί μια από τις δύο προηγούμενες περι¬ 
πτώσεις (9.1) και (9.2) ή σε εξειδικευμένες εργασίες ή και 
σε εργασίες με δυσεύρετα ή σπανίζοντα υλικά. 

Η τιμή μονάδος νέας εργασίας, που κανονίζεται σύμ¬ 
φωνα με την περίπτωση (2), ανάγεται στο επίπεδο των τι¬ 
μών της προσφοράς, πολλαπλασιαζόμενη με σταθερό 
συντελεστή ο οποίος καθορίζεται στη διακήρυξη και που 
προσδιορίζεται με βάση τις γενικές αρχές τιμολόγησης 
των εργασιών στους προϋπολογισμούς της Υπηρεσίας 
και ο οποίος σε καμιά περίπτωση δε μπορεί να είναι μεγα¬ 
λύτερος του 0,90. 

Οι τιμές, που κανονίζονται με οποιαδήποτε από τις ανω¬ 
τέρω (1), (2) ή (3) περιπτώσεις εμπεριέχουν και το ποσο¬ 
στό Γ ενικών Εξόδων (ΓΕ) και Εργολαβικού Οφέλους (ΕΟ) 
εάν αυτό περιεχόταν και στις συμβατικές τιμές αντίστοιχα 
και υπόκεινται στην σχετική έκπτωση, προσδιορισμένη ή 
τεκμαρτή, της εργολαβίας που προέκυψε κατά τη δημο- 
πράτηση του έργου. 

10 Απρόβλεπτες Δαπάνες (Απρόβλεπτα) 

10.1 Οι απρόβλεπτες δαπάνες (απρόβλεπτα) έχουν 
διορθωτικό χαρακτήρα και αφορούντοτεχνικό αντικείμε¬ 
νο της συγκεκριμένης Σύμβασης ή συγκριτικού πίνακα 
κάθε φορά. Με τις δαπάνες αυτές μπορούν ενδεικτικά να 
καλυφθούν εργασίες από αλλαγές της μελέτης, εργασίες 
εξαιτίας «απρόβλεπτων περιστάσεων», εργασίες για την 
βελτίωση της πληρότητας και λειτουργικότητας του Έρ¬ 
γου, δαπάνες που προκύπτουν από την εφαρμογή νέων 
κανονισμών ή κανόνων που καθιερώθηκαν ως υποχρεωτι¬ 
κοί μετά την ανάθεση του Έργου καθώς και από προφα¬ 
νείς παραλείψεις ή σφάλματα της μελέτης. Οι εργασίες 
που η δαπάνη τους καλύπτεται από τα απρόβλεπτα της 
Σύμβασης δεν είναι «συμπληρωματικές εργασίες» και τι¬ 
μολογούνται χωρίς καμιά προσαύξηση, με τις συμβατικές 
ή τις νόμιμα κανονιζόμενες τιμές μονάδας νέων εργασιών 
(Τ.Μ.Ν.Ε.). Η έγκριση του συγκριτικού πίνακα ή του τμή¬ 
ματος του συγκριτικού πίνακα, που αφορά στην απορρό¬ 
φηση των απρόβλεπτων, γίνεται από την Προϊσταμένη 
Αρχή, μετά από εισήγηση της Διευθύνουσας Υπηρεσίας. 

Το υπόλοιπο του ποσού των απροβλέπτων, το οποίο δεν 
χρειάστηκε να χρησιμοποιηθεί καθώς και το υπόλοιπο 
του ποσού που περισσεύει μετά τον συμψηφισμό των συν 
και πλην από τις αυξομειώσεις των συμβατικών ποσοτή¬ 
των δύναται να χρησιμοποιηθεί με απόφαση της Διευθύ- 
νουσας Υπηρεσίας για την κάλυψη δαπανών νέων εργα¬ 
σιών και ΦΠΑ, υπό την προϋπόθεση ότι το τελικό ποσό εί¬ 
ναι εντός της εγκεκριμένης δαπάνης. Εάν προκύπτει 
υπέρβαση της εγκεκριμένης δαπάνης τότε η απόφαση 
λαμβάνεται από την Προϊσταμένη Αρχή. 

10.2. Σε κάθε Σύμβαση καθώς και σε κάθε συγκριτικό πί¬ 
νακα, περιλαμβάνεται και ποσό για απρόβλεπτες δαπά¬ 
νες ίσο με το 15% του αντίστοιχου προϋπολογισμού (χω¬ 
ρίς το ΦΠΑ) 

Γ ια έργα προϋπολογισμού ίσου ή μεγαλυτέρου από το 


όριο που προβλέπεται από το άρθρο 11 παράγρ.1 του 
Π.Δ. 334/2000 (ΦΕΚ 279Α/2000) όπως κάθε φορά ισχύει, 
το ποσό των απροβλέπτων είναι ίσο με το 9%, ή όπως 
εκάστοτε ισχύει, του αντίστοιχου προϋπολογισμού. 

Τα ποσά αυτά μπορούν να μεταβληθούν με απόφαση 
του Διοικητικού Συμβουλίου της Εταιρείας. 

10.3 Στα έργα στα οποία λόγω προϋπολογισμού έχουν 
υποχρεωτική εφαρμογή οι διατάξεις των οδηγιώντης Ε.Ε 
για την εκτέλεση συμπληρωματικών εργασιών συνάπτο- 
νται συμπληρωματικές συμβάσεις σύμφωνα με τα προ- 
βλεπόμενα στις διατάξεις του Π.Δ. 334/2000 (ΦΕΚ 
279Α/2000), όπως αυτές κάθε φορά ισχύουν. 

ΑΡΘΡΟ 45 

ΒΛΑΒΕΣ ΣΤΑ ΕΡΓΑ - ΑΝΑΓΝΩΡΙΣΗ ΑΠΟΖΗΜΙΩΣΕΩΝ 

1. Ο Ανάδοχος δεν δικαιούται καμιά αποζημίωση από 
την Εταιρεία για οποιαδήποτε βλάβη επέρχεται στα Έρ¬ 
γα, για οποιαδήποτε φθορά ή απώλεια υλικών και γενικά, 
για οποιαδήποτε ζημιά του που οφείλεται σε αμέλεια, 
απρονοησία ή ανεπιτηδειότητα αυτού ή του προσωπικού 
του ή σε μη χρήση των κατάλληλων μέσων ή σε οποιαδή¬ 
ποτε άλλη αιτία, εκτός από τις περιπτώσεις υπαιτιότητας 
της Εταιρείας ή ανωτέρας βίας. 

2. Για να αναγνωρισθεί η αποζημίωση των βλαβών που 
προξενήθηκαν από ανωτέρα βία, ο Ανάδοχος πρέπει να 
δηλώσει γραπτώς στην Διευθύνουσα Υπηρεσία το είδος 
και την έκταση των βλαβών καθώς και την δαπάνη για την 
επανόρθωσή της, κατά το μέτρο που μπορεί αυτή να εκτι- 
μηθεί. Η δήλωση περιλαμβάνει επίσης υποχρεωτικά περι¬ 
γραφή της αιτίας των βλαβών που χαρακτηρίζεται ως 
ανωτέρα βία και αίτημα αποζημίωσης για αποκατάστασή 
τους. 

3. Η δήλωση υποβάλλεται σε ανατρεπτική προθεσμία 
πέντε (10) ημερών από την επέλευση της βλάβης. Αν πρό¬ 
κειται για Έργο που έχει περατωθεί και δεν έχει ακόμα πα- 
ραληφθεί οριστικά, η προθεσμία αυτή ορίζεται σε δέκα 
(20) ημέρες. Η Διευθύνουσα Υπηρεσία προβαίνει αμέσως 
σε αυτοψία για την εξακρίβωση του περιεχομένου της δή¬ 
λωσης και ιδιαίτερα του είδους και της έκτασης των βλα¬ 
βών, του χρόνου και των συνθηκών που τις προκάλεσαν 
και, μέσα σε πέντε (5) ημέρες από την υποβολή της δή¬ 
λωσης του Αναδόχου, ορίζει επιτροπή που οφείλει να 
προβεί σε επιτόπια εξέταση και σε σύνταξη πρωτοκόλλου 
διαπίστωσης των βλαβών, μέσα σε δέκα (10) ημέρες από 
την σύσταση της επιτροπής. Στο πρωτόκολλο εκτίθενται 
τα αίτια, ο χρόνος και οι ειδικές συνθήκες από τις οποίες 
επήλθαν οι βλάβες με περιγραφή όλων των στοιχείων που 
έχουν εξακριβωθεί. Επίσης εξετάζεται η ύπαρξη ή όχι της 
ευθύνης του Αναδόχου, προσδιορίζεται με λεπτομέρεια 
το είδος και η έκταση των βλαβών και προτείνεται ο τρό¬ 
πος και η δαπάνη που απαιτείται για την επανόρθωσή 
τους. Αντο έργο χρησιμοποιείται, η υπηρεσία που το χρη¬ 
σιμοποιεί ειδοποιεί τη Διευθύνουσα Υπηρεσία για τις βλά¬ 
βες. 

4. Το πρωτόκολλο της προηγούμενης παραγράφου 
υπογράφεται από την επιτροπή της προηγούμενης παρα¬ 
γράφου και τον Ανάδοχο. Αν ο Ανάδοχος δεν παραστεί ή 
αρνηθεί να υπογράψει το πρωτόκολλο, ο Προϊστάμενος 
της Διευθύνουσας Υπηρεσίας του το κοινοποιεί. Η τυχόν 
αποζημίωση προσδιορίζεται από τη Διευθύνουσα Υπηρε¬ 
σία, πάντοτε, με βάση τους συμβατικούς όρους και τιμές 

και εγκρίνεται από την Προϊστάμενη Αρχή. Όταν η απο¬ 
κατάσταση των βλαβών διατάσσεται αφού έχει τελειώσει 
το Έργο και έχουν απομακρυνθεί οι εργοταξιακές εγκα¬ 
ταστάσεις του Αναδόχου, κανονίζονται εύλογες τιμές μο¬ 
νάδας για την εκτέλεση εργασιών αποκατάστασης ή εκτε- 
λούνται απολογιστικά. 

5. Ο Ανάδοχος είναι υποχρεωμένος να εκτελέσειτις ερ¬ 
γασίες που έχουν διαταχθεί για την αποκατάσταση της 
βλάβης. Αν από τις βλάβες που προξενήθηκαν στα Έργα, 
δημιουργείται κίνδυνος για την ασφάλεια προσώπων ή 
σημαντικών ζημιών τρίτων ή περαιτέρω σημαντικής βλά¬ 
βης των Έργων, ο Προϊστάμενος της Διευθύνουσας Υπη¬ 
ρεσίας μπορεί να εγκρίνει και πριν από την επίδοση της 
δήλωσης του Αναδόχου, σύμφωνα με την παρ. 2, την κα¬ 
τασκευή αναγκαίων επειγόντων Έργων, στο μέτρο του 
δυνατού, έστω καιαναυτά δεν αποτελούν αντικείμενο της 
Σύμβασης που καταρτίστηκε με τον Ανάδοχο. Η διαταγή 
γι’ αυτά μνημονεύει απαραίτητα τις διατάξεις της παρα¬ 
γράφου αυτής και κοινοποιείται στην Προϊσταμένη Αρχή. 
Ο Ανάδοχος είναι υποχρεωμένος να προβεί στην κατα¬ 
σκευή των διατασσόμενων εργασιών, χωρίς χρονοτριβή, 
διαθέτοντας γι’ αυτό όλο το δυναμικό της οργάνωσής 
του. 

Η Διευθύνουσα Υπηρεσία μπορεί, όταν διαπιστώσει 
ανεπάρκεια της οργάνωσης του Αναδόχου, για την απο¬ 
τελεσματική αντιμετώπιση των κινδύνων, να εγκρίνει την 
κατασκευή μέρους ή και του συνόλου των διατασσόμε- 
νων εργασιών με οποιονδήποτε άλλο πρόσφορο τρόπο. 
Όλες οι δαπάνες για την εκτέλεση των ανωτέρω εργα¬ 
σιών βαρύνουν την Εταιρεία, εκτός εάν με την απόφαση 
της Προϊσταμένης Αρχής, με την οποία εγκρίνεται το 
πρωτόκολλο, καταλογισθεί η δαπάνη συνολικά ή μερικά 
σε βάρος του Αναδόχου, ως υπαίτιου για βλάβη που προ- 
ξενήθηκε στα Έργα. 

6. Η εκτέλεση των εργασιών για την αποκατάσταση των 
βλαβών από ανωτέρα βία μπορεί να δικαιολογήσει παρά¬ 
ταση των προθεσμιών εκτέλεσης των εργασιών για εύλο¬ 
γο χρονικό διάστημα. 

7. Η διαδικασία των παρ. 2 &3του άρθρου αυτού εφαρ¬ 
μόζεται ανάλογα και για τον καθορισμό τυχόν αποζημίω¬ 
σης του Αναδόχου για τυχόν εργασίες αποκατάστασης ή 
πρόληψης κινδύνων σε Έργα που εκτελέσθηκαν καθώς 
και σε περιπτώσεις κατά τις οποίες οι βλάβες οφείλονται 
σε υπαιτιότητα του κυρίου του Έργου ή σε ανωτέρα βία. 

8. Εργασίες για αποκατάσταση βλαβών, που οφείλονται 
σε χρήση Έργου, που παραδόθηκε σε χρήση πριν από την 
παραλαβή του, εκτελούνται μόνο μετά από έγγραφη 
εντολή της Διευθύνουσας Υπηρεσίας, η οποία κοινοποιεί¬ 
ται απαραίτητα στην Προϊσταμένη Αρχή. Για διαπίστωση 
της εκτέλεσης των εργασιών αυτών συντάσσεται ειδικό 
πρωτόκολλο μεταξύ του Προϊσταμένου της Διευθύνου- 
σας Υπηρεσίας και του Αναδόχου. Στις περιπτώσεις της 
παραγράφου αυτής εφαρμόζεται ανάλογα, κατά τα λοι¬ 
πά, η παρ. 5 του άρθρου αυτού. 

ΑΡΘΡΟ 46 

ΑΚΑΤΑΛΛΗΛΟΤΗΤΑ ΥΛΙΚΩΝ - ΕΛΑΤΤΩΜΑΤΑ - 
ΠΑΡΑΛΕΙΨΗ ΣΥΝΤΗΡΗΣΗΣ 

1. Αν, κατά την κατασκευή των Έργων, η Διευθύνουσα 
Υπηρεσία θεωρεί ότι τα προς χρησιμοποίηση υλικά δεν 
πληρούν τις απαιτήσεις των προδιαγραφών ή γενικά είναι 


ακατάλληλα, διατάσσεται από αυτήν η μη χρησιμοποίηση 
των υλικών. Αν ο Ανάδοχος διαφωνεί, τα υλικά δεν χρησι¬ 
μοποιούνται αν δεν κριθεί η καταλληλότητά τους από ερ¬ 
γαστηριακό έλεγχο, που γίνεται από εργαστήρια της υπο- 
δείξεως ή αποδοχής της Διευθύνουσας Υπηρεσίας κατά 
την κρίση της. Οι δαπάνες για τις εργαστηριακές έρευνες 
προκαταβάλλονται από τον Ανάδοχο καιτον βαρύνουντε- 
λικά, αν αποδειχθεί η ακαταλληλότητα των υλικών. Στην 
αντίθετη περίπτωση η δαπάνη βαρύνει τον Εργοδότη και 
αποδίδεται στον Ανάδοχο από τις πιστώσεις του έργου. 

2. Η Εταιρεία, σε κάθε περίπτωση, διατηρείτο δικαίωμα 
να αναστέλλει εξ ολοκλήρου την πληρωμή των εργασιών 
για τις οποίες, κατά την κρίση της, χρησιμοποιήθηκαν υλι¬ 
κά ακατάλληλα ή εκτός των απαιτήσεων των προδιαγρα¬ 
φών. Η αναστολή αυτή μπορεί να γίνει έως και οριστική, 
εάν ο Ανάδοχος δεν συμμορφωθεί με τις υποδείξεις της 
Εταιρείας. 

3. Αν, κατά την διάρκεια κατασκευής των Έργων μέχρι 
την οριστική παραλαβή οποιαδήποτε εργασία παρουσιά¬ 
ζει ελαττώματα που δεν αποκαθίστανται από τον Ανάδο¬ 
χο, κοινοποιείται σε αυτόν ειδική διαταγή της Διευθύνου- 
σας Υπηρεσίας. Η ειδική διαταγή προσδιορίζει τα ελατ¬ 
τώματα και τάσσει εύλογη προθεσμία για την 
αποκατάστασή τους, αν αυτό επιβάλλεται από τα πράγ¬ 
ματα. Αν το ελάττωμα δεν είναι ουσιώδες και η αποκατά¬ 
στασή του απαιτεί δυσανάλογες δαπάνες, με την ειδική 
διαταγή καθορίζεται ποσοστό μείωσης της αμοιβής του 
Αναδόχου για τις αντίστοιχες εργασίες. Στην τελευταία 
αυτή περίπτωση, η διαταγή μπορεί να περιλαμβάνει και 
την εκτέλεση ορισμένων εργασιών για τον περιορισμό 
του ελαττώματος. 

4. Σε περίπτωση που ο Ανάδοχος δεν αποκαταστήσειτα 
ελαττώματα, μέσα στην προθεσμία που τάσσεται σε αυ¬ 
τόν με την ειδική διαταγή, τότε οι εργασίες αποκατάστα¬ 
σης των ελαττωμάτων μπορούν να εκτελεσθούν με μέρι¬ 
μνα της Διευθύνουσας Υπηρεσίας με οποιονδήποτε τρό¬ 
πο σε βάρος και για λογαριασμό του Αναδόχου, με την 
επιφύλαξη των δικαιωμάτων του Εργοδότη ως προς την 
εφαρμογή των λοιπών κυρώσεων κατά του Αναδόχου. 

5. Τα παραπάνω εφαρμόζονται ανάλογα και για την πε¬ 
ρίπτωση που ο Ανάδοχος παραλείπει τις υποχρεώσεις 
του για την αποκατάσταση βλαβών ή συντήρηση των Έρ¬ 
γων, για την περίοδο ισχύος της εγγύησης καλής λει¬ 
τουργίας ή συντήρησης του Έργου. 

6. Οι εργασίες που παρουσιάζουν ουσιώδη ελαττώματα 
δεν περιλαμβάνονται στην πιστοποίηση. Οι εργασίες που 
παρουσιάζουν επουσιώδη ελαττώματα περιλαμβάνονται 
με μειωμένη τιμή, όπως καθορίζεται στην ειδική διαταγή, 
μέχρι την αποκατάσταση του ελαττώματος. Αν το ελάτ¬ 
τωμα αποκαλυφθεί αφού έχουν πιστοποιηθεί οι εργασίες, 
μπορεί η περικοπή να γίνει στην επόμενη ή σταδιακά σε 
περισσότερες επόμενες πιστοποιήσεις, σύμφωνα με την 
σχετική απόφαση της Διευθύνουσας Υπηρεσίας. 

7. Αντο ελάττωμα αποκαλυφθεί κατά την παραλαβή των 
Έργων, εφαρμόζονται οι διατάξεις του άρθρου 53 και η 
διαπίστωση της αποκατάστασης των ελαττωμάτων γίνε¬ 
ται από την Διευθύνουσα Υπηρεσία. 

8.0 Ανάδοχος έχει δικαίωμα να υποβάλει ένσταση, σύμ¬ 
φωνα με τα οριζόμενα στο άρθρο 55 του παρόντος κανο¬ 
νισμού, για οποιεσδήποτε αντιρρήσεις του σχετικές με 
την υλοποίηση των διατάξεων του παρόντος άρθρου. Η 
προθεσμία υποβολής της ένστασης και έκδοσης της από- 

φάσης δεν αναστέλλει την υποχρέωση του Αναδόχου να 
εκτελεί τις εργασίες για την άρση ή τον περιορισμό των 
ελαττωμάτων ή για την αποτροπή κινδύνων, σύμφωνα με 
τα οριζόμενα στην ειδική διαταγή, εκτός εάν στην διατα¬ 
γή ορίζεται ρητώς διαφορετικά. 

ΑΡΘΡΟ 47 

ΕΚΠΤΩΣΗ ΤΟΥ ΑΝΑΔΟΧΟΥ 

1. Αν ο Ανάδοχος δεν εκπληρώνει τις συμβατικές του 
υποχρεώσεις ή δεν συμμορφώνεται με τις γραπτές εντο¬ 
λές της Διευθύνουσας Υπηρεσίας που του δίνονται σύμ¬ 
φωνα μετά συμβατικά τεύχη και τον παρόντα κανονισμό, 
μπορεί να κηρυχθεί έκπτωτος από την εργολαβία. Ιδιαίτε¬ 
ρα, ενδεικτικά, ο Ανάδοχος μπορεί να κηρυχθεί έκπτωτος 
αν καθυστερήσει την υποβολή του χρονοδιαγράμματος 
και του οργανογράμματος ή την έναρξη των εργασιών πέ- 
ραντης προθεσμίας που προβλέπεται στα συμβατικά τεύ¬ 
χη ή καθυστερεί την πρόοδο των εργασιών ώστε να είναι 
προφανώς αδύνατη η εμπρόθεσμη εκτέλεση του Έργου 
ή αν υπερβεί με υπαιτιότητά του οποιαδήποτε αποκλει¬ 
στική προθεσμία του εγκεκριμένου χρονοδιαγράμματος 
κατά τρίμηνο ή αν οι εργασίες του είναι κατά σύστημα κα¬ 
κότεχνες ή τα υλικά που χρησιμοποιεί δεν ανταποκρίνο- 
νται στις προδιαγραφές, αν δεν εφαρμόζει τα εγκεκριμέ¬ 
να σχέδια ή αν συστηματικά παραλείπει την τήρηση των 
κανόνων ασφαλείας ή προστασίας του περιβάλλοντος ή 
αν έληξε η ολική προθεσμία του Έργου χωρίς αυτό να 
έχει αποπερατωθεί. Ο Ανάδοχος κηρύσσεται έκπτωτος 
και στις περιπτώσεις που διαπιστωθεί καθ’ οιονδήποτε 
τρόπο ότι έχει γίνει άμεση ή έμμεση υποκατάσταση του 
Αναδόχου από άλλη εργοληπτική επιχείρηση, χωρίς 
προηγούμενη έγκριση του κυρίου του Έργου. 

2. Πριν από την έκπτωση, κοινοποιείται στον Ανάδοχο 
ειδική πρόσκληση της Διευθύνουσας Υπηρεσίας, η οποία 
μνημονεύει απαραίτητα τις διατάξεις του άρθρου αυτού 
και περιλαμβάνει συγκεκριμένη περιγραφή ενεργειών ή 
εργασιών που πρέπει να εκτελεσθούν από τον Ανάδοχο, 
μέσα σε προθεσμία που τάσσει η ίδια ειδική πρόσκληση. 
Η προθεσμία πρέπει να είναι εύλογη σχετικά με αυτά που 
ζητούνται να εκτελεσθούν και πάντως όχι μικρότερη από 
δέκα (10) ημέρες. Σε περίπτωση που ζητείται η λήψη μέ¬ 
τρων για αποτροπή προφανών κινδύνων, όπως αναφέρε- 
ται στο άρθρο 45του παρόντος κανονισμού, η προθεσμία 
που τάσσεται μπορεί να είναι και μικρότερη των δέκα (10) 
ημερών. 

3. Η ειδική πρόσκληση και οι προθεσμίες που τάσσονται 
με αυτήν δεν ανατρέπουν τις υποχρεώσεις του Αναδόχου 
που απορρέουν από την Σύμβαση για την εμπρόθεσμη 
εκτέλεση των Έργων ή τμημάτων τους και τις συνέπειες 
από την υπέρβαση των συμβατικών προθεσμιών. 

4. Η έκπτωση κηρύσσεται με απόφαση του Προϊσταμέ¬ 
νου της Διευθύνουσας Υπηρεσίας, μετά την εκπνοή της 
προθεσμίας που ορίζεται στην ειδική πρόσκληση και εφό¬ 
σον ο Ανάδοχος δεν συμμορφώθηκε προς όσα διατάσσο- 
νται σε αυτήν. 

5. Η έκπτωση γίνεται οριστική (επικύρωση της έκπτω¬ 
σης) αν δεν ασκηθεί από τον Ανάδοχο ένσταση, εντός πέ¬ 
ντε (5) εργάσιμων ημερών από την με απόδειξη κοινοποί¬ 
ηση της απόφασης έκπτωσης σε αυτόν, ή εάν απορριφθεί 
η ένσταση. Η ένσταση που ασκείται εμπρόθεσμα ανα¬ 
στέλλει την απόφαση έκπτωσης μέχρι να εκδοθεί η από¬ 


φαση επί της ένστασης. Για την ένσταση αποφασίζει η 
Προϊσταμένη Αρχή εντός διμήνου από της υποβολής της 
ένστασης. Σε περίπτωση παρέλευσης απράκτου του δι¬ 
μήνου, αίρεται η έκπτωση. Μέσα στην ίδια προθεσμία η 
έκπτωση μπορεί να αρθεί με αποδοχή της ένστασης και 
όταν, μέχρι την έκδοση της απόφασης στην ένσταση, ο 
Ανάδοχος βελτιώσει τον ρυθμό ή την ποιότητα της εργα¬ 
σίας του, ώστε να μπορεί να συναχθεί άρση των λόγων 
που οδήγησαν στην έκπτωση. Η Διευθύνουσα Υπηρεσία 
μπορεί πάντα να προτείνει την αποδοχή της ένστασης, αν 
συντρέχουν οι λόγοι του προηγούμενου εδαφίου. 

6. Από την έκδοση της απόφασης έκπτωσης μέχρι τον 
καθορισμό από την Προϊσταμένη Αρχή του τρόπου εκτέ¬ 
λεσης των υπολειπόμενων εργασιών, η Διευθύνουσα 
Υπηρεσία μπορεί να επέμβειπρος αποτροπή κινδύνων και 
ναεκτελέσειτα απαιτούμενα'Εργα με οποιονδήποτε τρό¬ 
πο σε βάρος και για λογαριασμό του Αναδόχου. 

7. Ο Ανάδοχος που έχει υποβάλει ένσταση είναι υπο¬ 
χρεωμένος να συνεχίζει και να εντείνει τις εργασίες και 
ιδίως να εκτελεί τις εργασίες που από την φύση τους δεν 
πρέπει να διακοπούν ή που ορίζονται ως κατεπείγουσες 
από την Διευθύνουσα Υπηρεσία. Αν δεν συμμορφωθεί ο 
Ανάδοχος, μπορεί πάντοτε να εκτελεσθούν οι τελευταίες 
αυτές εργασίες ή ορισμένες από αυτές από άλλον Ανά¬ 
δοχο με απ’ ευθείας ανάθεση, σύμφωνα με από τον πα¬ 
ρόντα κανονισμό. Οι εργασίες αυτές, αν δικαιωθεί ο υπό 
έκπτωση Ανάδοχος, αφαιρούνται οριστικά από το αντι¬ 
κείμενο της εργολαβίας του, διαφορετικά η εκτέλεσή 
τους γίνεται σε βάρος και για λογαριασμό του. 

8. Όταν η έκπτωση καταστεί οριστική ο Ανάδοχος απο- 
ξενούται και αποβάλλεται καταρχήν από το Έργο και η ερ¬ 
γολαβία εκκαθαρίζεται το συντομότερο δυνατόν με επι¬ 
μέλεια της Διευθύνουσας Υπηρεσίας. Κατ’ εξαίρεση, 
μπορεί να επιτραπεί στον έκπτωτο Ανάδοχο να εκτελέσει 
συμπληρώσεις ημιτελών εργασιών, ώστε αυτές να μπορεί 
να επιμετρηθούν ή εργασίες για άρση ή αποτροπή κινδύ¬ 
νων. Η απόφαση της έκπτωσης, που λαμβάνεται από την 
Προϊσταμένη Αρχή, μπορεί να ορίσει ποια μηχανήματα 
και εργοταξιακές εγκαταστάσεις του έκπτωτου θα παρα¬ 
μείνουν στην διάθεση του εργοδότη για το Έργο, μετά 
την απομάκρυνσή του, έναντι ευλόγου ανταλλάγματος, 
εφόσον τούτο έχει προβλεφθεί στη σύμβαση. 

9. Κατά του οριστικά έκπτωτου Αναδόχου επέρχονται 
αθροιστικά οι εξής συνέπειες: 

1.1 Γίνεται άμεσα απαιτητό το αναπόσβεστο μέρος της 
προκαταβολής. 

1.2 Καταπίπτει υπέρ της Εταιρείας, ως ειδική ποινική 
ρήτρα, μέρος της κατατεθειμένης εγγυήσεως για την κα¬ 
λή εκτέλεση του Έργου, που αντιστοιχεί στον λόγο Α / Σ 
(όπου Σ το χρηματικό αντικείμενο της Σύμβασης, όπως 
διαμορφώθηκε με τον τελευταίο εγκεκριμένο ανακεφα¬ 
λαιωτικό πίνακα στην Σύμβαση και Α το ανεκτέλεστο μέ- 
ροςτης Σύμβασης), όπου Α = Σ-Π (όπου Π το σύνολο των 
πιστοποιούμενων εργασιών, μέχρι την έκδοση της από¬ 
φασης για την έκπτωση). Στους υπολογισμούς αυτούς 
δεν λαμβάνονται υπόψη ποσά για απρόβλεπτα. 

1.3 Καταπίπτουν υπέρ της Εταιρείας το σύνολο των ποι¬ 
νικών ρητρών, που προβλέπονται για την υπέρβαση της 
συνολικής προθεσμίας για την αποπεράτωση του Έργου, 
όπως αυτές έχουν υπολογισθεί από την Διευθύνουσα 
Υπηρεσία. 

Το αναπόσβεστο μέρος της προκαταβολής με τους τό- 

κους και οι πιο πάνω ποινικές ρήτρες αναζητούνται αμέ¬ 
σως με ισόποση κατάπτωση των αντίστοιχων εγγυητικών 
επιστολών προκαταβολής και καλής εκτέλεσης. 

Με την απόφαση της Προϊσταμένης Αρχής για την έκ¬ 
πτωση, δύναται ως πρόσθετη ποινή ν’ αποφασίζεται και ο 
αποκλεισμός του Αναδόχου από την συμμετοχή του σε 
διαδικασίες ανάθεσης Έργων της Εταιρείας, για το χρο¬ 
νικό διάστημα που θα ορίζει η απόφαση. Με μεταγενέ¬ 
στερη απόφαση της Προϊσταμένης Αρχής, το παραπάνω 
χρονικό διάστημα αποκλεισμού μπορεί να μειώνεται ή 
ανακαλείται. 

10. Για την εκκαθάριση της έκπτωσης εργολαβίας κα¬ 
λείται εγγράφως ο έκπτωτος Ανάδοχος να υποβάλει 
εντός συγκεκριμένης προθεσμίας την επιμέτρηση των 
εργασιών που έχει εκτελέσει. Η Διευθύνουσα Υπηρεσία 
μπορεί πάντα να προβεί η ίδια στην επιμέτρηση, αφού κα- 
λέσει εγγράφως των έκπτωτο να παραστεί ή να συνδυά- 
σειτην επιμέτρηση μετηναπογραφήτης υπάρχουσας κα¬ 
τάστασης, που προηγείται της έναρξης εργασιών του νέ¬ 
ου Αναδόχου. Η Διευθύνουσα Υπηρεσία μπορεί, επίσης, 
σε περίπτωση καθυστέρησης του έκπτωτου Αναδόχου, 
να συντάξει την επιμέτρηση με ιδιώτη τεχνικό. Η σχετική 
δαπάνη καταβάλλεται από την Εταιρεία, σύμφωνα με 
απόφαση της Διευθύνουσας Υπηρεσίας και αφαιρείται 
από τον εκκαθαριστικό λογαριασμό του Αναδόχου. Η πα¬ 
ραπάνω επιμέτρηση περιλαμβάνει μόνο πλήρεις εργα¬ 
σίες. Κατ’ εξαίρεση, ημιτελείς εργασίες και προσκομι- 
σθέντα υλικά περιλαμβάνονται στην επιμέτρηση εάν, κα¬ 
τά την κρίση της Διευθύνουσας Υπηρεσίας, είναι χρήσιμα 
για την συνέχιση του Έργου. 

11. Σε περίπτωση έκπτωσης, η Προϊσταμένη Αρχή κα¬ 
θορίζει αν θα συνεχισθούντα Έργα στο σύνολό τους ή θα 
εκτελεσθούν μόνο οι εργασίες που κρίνονται αναγκαίες 
και τον τρόπο εκτέλεσής τους. Οι εργασίες αυτές εκτε- 
λούνται με άλλον Ανάδοχο που επιλέγεται με τις διαδικα¬ 
σίες του παρόντος κανονισμού. 

12. Για την οριστική εκκαθάριση της έκπτωσης εργολα¬ 
βίας λαμβάνεται υπόψη και η διαφορά δαπάνης των υπο- 
λειπομένων εργασιών, που θα εκτελεσθούν με νέα εργο¬ 
λαβία και που βαρύνουν τον έκπτωτο Ανάδοχο. 

13. Επιφυλασσομένων των διατάξεων του παρόντος 
άρθρου και για τις περιπτώσεις που ο ανάδοχος είναι ερ¬ 
γοληπτική επιχείρηση εγγεγραμμένη στα αντίστοιχα Μη¬ 
τρώα ΜΕΕΠ του ΥΠΕΧΩΔΕ, τηρούνται και εφαρμόζονται 
όλες οι σχετικές διατάξεις που έχουν θεσπιστεί με νό¬ 
μους, διατάγματα, (π.χ. Π.Δ. 278/99) Υπουργικές αποφά¬ 
σεις και εγκυκλίους, σχετικά με την πληροφόρηση και 
ενημέρωση των αρμοδίων Διευθύνσεων του ΥΠΕΧΩΔΕ 
για την τήρηση του ΜΕΕΠ (όπως π.χ. ετήσια και επί μέ¬ 
ρους πιστοποιητικά ΜΕΕΠ, στοιχεία για καθυστερήσεις, 
κακοτεχνίες, εγκατάλειψη έργου, αποφάσεις κήρυξης εκ¬ 
πτώσεων κ.λπ.) 

ΑΡΘΡΟ 48 

ΔΙΑΚΟΠΗ ΕΡΓΑΣΙΩΝ - ΔΙΑΛΥΣΗ ΣΥΜΒΑΣΗΣ 

1. Σε άλως εξαιρετικές περιπτώσεις, μετά από εισήγηση 
της Διευθύνουσας Υπηρεσίας και απόφαση της Προϊστα- 
μένης Αρχής, μπορεί να γίνει οριστική διακοπή εργασιών 
και διάλυση Σύμβασης. Στις περιπτώσεις αυτές η απόφα¬ 
ση κοινοποιείται έναντι αποδείξεως στον Ανάδοχο και η 
σύμβαση θεωρείται ότι έχει διαλυθεί από την ημερομηνία 


κοινοποίησης της απόφασης εκτός αν με την απόφαση 
ορίζεται μεταγενέστερα χρόνος διάλυσης για να εκτελε- 
στούν οριζόμενες στην απόφαση εργασίες. Στον Ανάδο¬ 
χο οφείλεται αποζημίωση, υπό τους όρους και προϋπο¬ 
θέσεις του παρόντος άρθρου, μόνον εάν έχουν εκτελε- 
σθεί εργασίες αξίας μικρότερης από τα 3/4 του αρχικού 
συνολικού συμβατικού ποσού. 

2. Ο Ανάδοχος μπορεί να ζητήσει την διάλυση της Σύμ¬ 
βασης μόνο στις ακόλουθες περιπτώσεις: 

2.1 Αν, με υπαιτιότητα του κυρίου του έργου, η έναρξη 
των εργασιών καθυστερήσει περισσότερο από τρεις (3) 
μήνες, από τον χρόνο έναρξης εργασιών που προβλέπε- 
ται στην Σύμβαση, εκτός εάν στην Σύμβαση προβλέπεται 
διαφορετικά. 

2.2 Αν οι εργασίες, ύστερα από την έναρξή τους, διακο¬ 
πούν είτε με έγγραφη διαταγή είτε με υπαιτιότητα του κυ¬ 
ρίου του έργου, για διάστημα μεγαλύτερο των τριών (3) 
μηνών από την κοινοποίηση της διαταγής στην πρώτη πε¬ 
ρίπτωση ή από την επίδοση έναντι αποδείξεως ειδικής 
όχλησης του Αναδόχου στην δεύτερη. 

2.3 Στην περίπτωση που, με υπαιτιότητα του κυρίου του 
έργου, υπάρχει καθυστέρηση πληρωμής στον Ανάδοχο 
εγκεκριμένου, σύμφωνα με τις διατάξεις του άρθρου 41 
του παρόντος κανονισμού, λογαριασμού για διάστημα 
μεγαλύτερο των δύο (2) μηνών από την επίδοση έναντι 
αποδείξεως ειδικής όχλησης του Αναδόχου. 

3. Στην περίπτωση που πληρούνται οι όροι οποιοσδή¬ 
ποτε από τις περιπτώσεις, που προβλέπονται στην παρ. 2 
ανωτέρω, ο Ανάδοχος υποβάλλει εγγράφως έναντι απο¬ 
δείξεως ειδική δήλωση στην Διευθύνουσα Υπηρεσία. Με 
την δήλωση αυτή: 

3.1 Καθορίζεται συγκεκριμένα η υπαιτιότητα που απο¬ 
δίδεται στον κύριο του έργου. 

3.2 Δίνονται στοιχεία για τα τμήματα του Έργου που 
έχουν κατασκευασθεί μέχρι την στιγμή εκείνη. 

3.3 Περιγράφονται τα τμήματα του Έργου, που υπολεί¬ 
πονται για εκτέλεση και αιτιολογείται, για καθένα από αυ¬ 
τά, η έλλειψη δυνατότητας κατασκευής, λόγω της υπαι¬ 
τιότητας του κυρίου του έργου. 

Δήλωση, που δεν περιλαμβάνει τα ανωτέρω στοιχεία, 
δεν παράγει έννομο αποτέλεσμα. 

4. Μετά την επίδοση της ειδικής δήλωσης, κατά την 
προηγούμενη παράγραφο, η Διευθύνουσα Υπηρεσία εξα¬ 
κριβώνει, μέσα σε τριάντα (30) ημέρες, τα στοιχεία της 
δήλωσης και εισηγείται σχετικώς προς την Προϊσταμένη 
Αρχή, η οποία, εντός τριάντα (30) περαιτέρω ημερών, εκ¬ 
δίδει απόφαση που αποδέχεται ή απορρίπτει το περιεχό¬ 
μενο της δήλωσης. Εάν, μέσα σε εβδομήντα (70) ημέρες 
από την επίδοση της ειδικής δήλωσης, δεν εκδοθεί η ως 
άνω απόφαση, τότε θεωρείται ότι η ειδική δήλωση έχει 
απορριφθεί. 

5. Εάν το περιεχόμενο της ειδικής δήλωσης του Αναδό¬ 
χου γίνει αποδεκτό, τότε η Εταιρεία δύναται, εντός δύο (2) 
μηνών από την σχετική απόφαση της Προϊσταμένης Αρ¬ 
χής, να λάβει τα απαραίτητα μέτρα, ώστε να θεραπεύσει 
την αιτία που αποτέλεσε το περιεχόμενο της ειδικής δή¬ 
λωσης. Εάν το ως άνω χρονικό διάστημα παρέλθει άπρα¬ 
κτο, ο Ανάδοχος δικαιούται να ζητήσει εγγράφως την διά¬ 
λυση της Σύμβασης. 

6. Εάν το περιεχόμενο της ειδικής δήλωσης του Αναδό¬ 
χου απορριφθεί, ρητώς ή σιωπηρώς, ο Ανάδοχος δύναται 
είτε να αποδεχθεί την απόρριψη της δήλωσής του είτε να 

εμμείνει στην άποψή του και να ζητήσει εγγράφως την 
διάλυση της Σύμβασης, με υπαιτιότητα της Εταιρείας, 
οπότε υφίσταται διαφορά μεταξύ αυτού και της Εταιρεί¬ 
ας, η οποία θα επιλύεται σύμφωνα με τα προβλεπόμενα 
στον παρόντα κανονισμό και τα συμβατικά τεύχη. Μέχρι 
την επίλυση της διαφοράς, ο Ανάδοχος υποχρεούται να 
συνεχίζει την εκτέλεση των εργασιών. 

7. Στην περίπτωση που προβλέπεται αποζημίωση κατά 
την παρ. 1 και, είτε στην περίπτωση της παρ. 5, εφόσον ο 
Ανάδοχος ζητήσει εγγράφως την διάλυση της Σύμβασης, 
είτε στην περίπτωση της παρ. 6, εφόσον κριθεί, κατά τα 
προβλεπόμενα στο άρθρο 46 του παρόντος κανονισμού, 
ότι η Σύμβαση διαλύεται με υπαιτιότητα της Εταιρείας, η 
Σύμβαση λύεται και στον Ανάδοχο καταβάλλονται, εκτός 
από την αξία των εργασιών που έχουν εκτελεσθεί δεό¬ 
ντως, σύμφωνα με τους όρουςτου παρόντος και των συμ¬ 
βατικών τευχών, μόνο τα ακόλουθα: 

(α) Η αξία των υλικών που έχουν προσκομισθεί ή βρί¬ 
σκονται στο στάδιο παραγωγής ή προμήθειας. Η αξία των 
υλικών καταβάλλεται, υπό τον όρο ότι αυτά ανταποκρίνο- 
νται στις προβλεπόμενες από τα συμβατικά τεύχη προ¬ 
διαγραφές και συνοδεύονται από τα αναγκαία πιστοποιη¬ 
τικά ποιότητας και εφόσον έχει δοθεί εντολή να προσκο- 
μισθούν ή επιβάλλονταν η παραγωγή ή η προμήθεια από 
το χρονοδιάγραμμα των εργασιών, σε συνδυασμό με τις 
τυχόν ειδικές συνθήκες του συγκεκριμένου Έργου, που 
επιβάλλουν την προσκόμιση, την παραγωγή ή προμήθεια 
υλικών. Στον Ανάδοχο καταβάλλεται επίσης η αξία του 
αναπόσβεστου μέρους των εγκαταστάσεων. Η αξία αυτή 
καταβάλλεται μόνον εφόσον πρόκειται για τις πράγματι 
απαραίτητες για το Εργο εγκαταστάσεις, αφού ληφθεί 
υπόψη η τυχόν χρησιμοποίησή τους από τον Ανάδοχο σε 
άλλα έργα ή η υπαίτια παράλειψη χρησιμοποίησής τους. 

(β) Αποζημίωση για το τεκμαιρόμενο όφελος που δεν 
μπορεί να είναι μεγαλύτερο του πέντε τοις εκατό (5%) του 
αρχικού συνολικού συμβατικού ποσού, μειωμένου κατά 
το ένα τέταρτο (1/4) και ύστερα από αφαίρεση της αξίας 
των εργασιών που έχουν εκτελεσθεί καθώς και των υλι¬ 
κών και του αναπόσβεστου μέρους των εγκαταστάσεων, 
που η αποζημίωσή τους αναγνωρίζεται στην συγκεκριμέ¬ 
νη περίπτωση. Για τον προσδιορισμό της αποζημίωσης 
λαμβάνονται υπόψη όλες οι σχετικές συνθήκες και ιδίως 
το μέγεθος του Έργου, ο χρόνος αποδέσμευσης του Ανα- 
δόχου και η ωφέλεια του Αναδόχου από άλλη εργασία, 
κατά τους όρους του τελευταίου εδαφίου του άρθρου 
700 του Αστικού Κώδικα. 

8. Με την επιφύλαξη της περίπτωσης που με την από¬ 
φαση για την επίλυση της διαφοράς, κατά τα προβλεπό¬ 
μενα στην παρ. 6, έχει, ενδεχομένως, κριθεί και το ζήτημα 
της αξίας των υλικών και του αναπόσβεστου μέρους των 
εγκαταστάσεων και της αποζημίωσης για το τεκμαιρόμε- 
νο όφελος, τα ανωτέρω κανονίζονται, με απόφαση της 
Προϊσταμένης Αρχής, μετά από εισήγηση της Διευθύνου- 
σας Υπηρεσίας, κατά την έγκριση του πρωτοκόλλου πα¬ 
ραλαβής. Γιατον σκοπό αυτό, η Προϊσταμένη Αρχή δύνα- 
ται να συγκροτήσει ειδική γνωμοδοτική επιτροπή. 

9. Σε περίπτωση που ο Ανάδοχος συμφωνεί, μπορεί να 
ματαιωθεί η διάλυση της Σύμβασης, αφού αποζημιωθεί ο 
Ανάδοχος για τις θετικές του μόνο ζημιές που προκλήθη- 
καν από την καθυστέρηση της έναρξης ή την διακοπή των 
εργασιών. Για την ματαίωση της διάλυσης, ο Ανάδοχος 
υποβάλλει, οίκοθεν ή ύστερα από πρόσκληση της Διευ- 


θύνουσας Υπηρεσίας, σχετική αίτηση με στοιχεία υπολο¬ 
γισμού της αποζημίωσης που αξιώνει. Η Διευθύνουσα 
Υπηρεσία διαβιβάζει την αίτηση στην Προϊσταμένη Αρχή, 
με ταυτόχρονη σχετική εισήγησή της. Η Προϊσταμένη Αρ¬ 
χή συγκροτεί επιτροπή που ερευνά το βάσιμο των απαι¬ 
τήσεων του Αναδόχου και εκτιμά το ύψος των θετικών ζη¬ 
μιών που προκλήθηκαν από την καθυστέρηση της έναρ¬ 
ξης ή την διακοπή των εργασιών. Η επιτροπή μπορεί να 
ζητήσει από τον Ανάδοχο πληροφορίες και συμπληρωμα¬ 
τικά στοιχεία. Η ματαίωση διάλυσης της Σύμβασης και η 
σχετική αποζημίωση εγκρίνονται με απόφαση της Προϊ- 
σταμένης Αρχής. Η έγκριση ματαίωσης της διάλυσης γί¬ 
νεται μετά από προηγούμενη γραπτή αποδοχή του ύψους 
της αποζημίωσης από τον Ανάδοχο. Η αποζημίωση δεν 
μπορεί να είναι ανώτερη από αυτήν που έχει εκτιμήσει η 
επιτροπή της προηγούμενης παραγράφου, εκτός εάν 
πρόκειται για διόρθωση ή συμπλήρωση των στοιχείωντης 
έκθεσης της επιτροπής. Με την έγκριση της ματαίωσης 
μπορεί να εγκριθούν και οι αναγκαίες προσαρμογές στις 
προθεσμίες του Έργου. 

ΑΡΘΡΟ 49 

ΥΠΟΚΑΤΑΣΤΑΣΗ, ΠΤΩΧΕΥΣΗ, ΘΑΝΑΤΟΣ 

1. Η υποκατάσταση άλλης εργοληπτικής επιχείρησης 
στην κατασκευή του Έργου, προτείνεται από τον Ανάδο¬ 
χο και εγκρίνεται αρμοδίως από την Προϊσταμένη Αρχή, 
μετά από σχετική εισήγηση της Διευθύνουσας Υπηρε¬ 
σίας. Για να εγκριθεί η υποκατάσταση πρέπει η εργολη¬ 
πτική επιχείρηση, που θα υποκαταστήσειτον Ανάδοχο, να 
έχει τα ίδια τουλάχιστον προσόντα που απαιτήθηκαν για 
την ανάληψη του Έργου από τον Ανάδοχο και να παρέχει 
τα απαραίτητα εχέγγυο για την κατασκευή του Έργου, 
κατά την κρίση της Προϊσταμένης Αρχής. Σε κάθε περί¬ 
πτωση υποκατάστασης, ο Ανάδοχος ευθύνεται μαζί με 
τον υποκατάστατο εις ολόκληρον προς την Εταιρεία, το 
προσωπικό του Έργου και οποιονδήποτε τρίτο. 

2. Κατ’ εξαίρεση, μπορεί να εγκριθεί η υποκατάσταση 
με απαλλαγή του Αναδόχου από την ευθύνη του προς της 
Εταιρεία, αν αυτό επιβάλλεται από το συμφέρον του Έρ¬ 
γου και ο Ανάδοχος βρίσκεται σε προφανή αδυναμία να 
περατώσει το Έργο. Γ ια να εγκριθεί η υποκατάσταση με 
απαλλαγή από την ευθύνη του αρχικού Αναδόχου, στην 
αίτηση του Αναδόχου προσδιορίζεται το τμήμα της εργο¬ 
λαβίας για το οποίο ζητείται η υποκατάσταση με απαλλα¬ 
γή από την ευθύνη και η πιστοποίηση μετά την οποία όλες 
οι πληρωμές θα διενεργούνται απευθείας στον νέο Ανά¬ 
δοχο. Μαζί με την αίτηση υποβάλλεται και δήλωση του νέ¬ 
ου Αναδόχου, ότι αποδέχεται το περιεχόμενο της αίτη¬ 
σης. 

Με την απόφαση έγκρισης της υποκατάστασης με 
απαλλαγή καθορίζεται το τμήμα της εργολαβίας, για το 
οποίο ισχύει η υποκατάσταση, αν η υποκατάσταση δεν γί¬ 
νεται για το σύνολο του Έργου, η πιστοποίηση μετά την 
οποία οι πληρωμές θα διενεργούνται στον νέο Ανάδοχο, 
οι εγγυήσεις του νέου Αναδόχου και κάθε αναγκαία λε¬ 
πτομέρεια. 

Στις περιπτώσεις της παραγράφου αυτής, ο υποκατά¬ 
στατος του Αναδόχου επέχει στο εξής θέση Αναδόχου και 
αναλαμβάνει όλες τις ευθύνες και υποχρεώσεις για το 
σύνολο του Έργου ή για τμήματα του Έργου, που προσ¬ 
διορίζονται με την απόφαση έγκρισης υποκατάστασης με 

απαλλαγή της ευθύνης του αρχικού Αναδόχου. Επίσης, 
αναλαμβάνει και τις υποχρεώσεις του αρχικού Αναδόχου 
προς το προσωπικό που εργάστηκε στο Έργο πριν από 
την υποκατάσταση. Οι εγγυήσεις επ’ ονόματιτου αρχικού 
Αναδόχου ή το μέρος τους που ορίζεται με την εγκριτική 
απόφαση, αποδίδονται, αφού προηγουμένως κατατε¬ 
θούν νέες ισόποσες εγγυήσεις από τον νέο Ανάδοχο. Μό¬ 
νον μετά την κατάθεση αυτή επέρχεται η απαλλαγή του 
αρχικού Αναδόχου από την ευθύνη του. 

3. Σε περίπτωση Αναδόχου κοινοπραξίας που την υπο¬ 
κατάσταση ζητεί μέλος της, απαιτείται η συναίνεση όλων 
των μελών της κοινοπραξίας και, κατά τα λοιπά, εφαρμό¬ 
ζονται ανάλογα οι προηγούμενες παράγραφοι. 

4. Σε κάθε περίπτωση υποκατάστασης γίνεται ανακοί¬ 
νωση στο ΜΕΕΠ για να ληφθεί υπόψη, σύμφωνα με τις 
σχετικές διατάξεις. Με την απόφαση της Προϊσταμένης 
Αρχής για την έγκριση της υποκατάστασης, δύναται να 
αποφασίζεται ως ποινή και ο αποκλεισμός του Αναδόχου 
από την συμμετοχή του σε διαδικασίες ανάθεσης Έργων 
της Εταιρείας, για το χρονικό διάστημα που θα ορίζει η 
απόφαση. Με μεταγενέστερη απόφαση της Προϊσταμέ- 
νης Αρχής, το παραπάνω χρονικό διάστημα αποκλεισμού 
μπορεί να μειώνεται ή ανακαλείται. 

5. Αν ο Ανάδοχος πτωχεύσει η Σύμβαση διαλύεται αυ¬ 
τοδίκαια. 

6. Αν ο Ανάδοχος είναι προσωπική επιχείρηση και απο- 
βιώσει αυτός που την ασκεί, η Σύμβαση διαλύεται αυτοδί¬ 
καια, εκτός εάν εγκριθεί από την Προϊσταμένη Αρχή η 
αποπεράτωση των εργασιών από τους κληρονόμους, οι 
οποίοι, στην περίπτωση αυτή, αναλαμβάνουν όλες τις 
υποχρεώσεις και τα δικαιώματα του Αναδόχου, εφόσον 
διαθέτουν τα απαραίτητα προσόντα. Η έγκριση χορηγεί¬ 
ται, ύστερα από αίτηση των κληρονόμων, που πρέπει να 
υποβληθεί μέσα σε ανατρεπτική προθεσμία τριάντα (30) 
ημερών από τον θάνατο του Αναδόχου. 

ΑΡΘΡΟ 50 

ΒΕΒΑΙΩΣΗ ΠΕΡΑΤΩΣΗΣ ΕΡΓΑΣΙΩΝ 

1. Όταν λήξει η συμβατική προθεσμία περάτωσης του 
συνόλου ή τμημάτων του Έργου, ο Επιβλέπων το Έργο 
αναφέρει στηνΔιευθύνουσα Υπηρεσία αντο Έργο (ή τμή¬ 
ματα του Έργου, όπου αυτό προβλέπεται από την Σύμ¬ 
βαση) έχει περατωθεί και έχει υποστεί ικανοποιητικά τις 
δοκιμασίες, εφόσον προβλέπονται στην Σύμβαση ή αν το 
Έργο δεν έχει περατωθεί, οπότε αναφέρει συγκεκριμένα 
τις εργασίες που απομένουν για εκτέλεση. 

Αν οι εργασίες έχουν περατωθεί, ο προϊστάμενος της 
Διευθύνουσας Υπηρεσίας εκδίδει βεβαίωση για τον χρό¬ 
νο περάτωσης των εργασιών (Βεβαίωση Περάτωσης Ερ¬ 
γασιών). Η βεβαίωση αυτή δεν αποτελεί ούτε αναπληρώ¬ 
νει την παραλαβή των Έργων και επομένως με κανένα 
τρόπο δεν απαλλάσσει τον ανάδοχο από τις συμβατικές 
υποχρεώσεις και ευθύνες μέχρι την οριστική παραλαβή 
του έργου, η οποία διενεργείται σύμφωνα με τις διατάξεις 
του παρόντος κανονισμού. Την έκδοση της βεβαίωσης 
μπορεί να ζητήσει ο Ανάδοχος και πριν από την λήξη των 
προθεσμιών, εάν έχει περατώσει το Έργο (ή τμήματα του 
Έργου, όπου αυτό προβλέπεται στην Σύμβαση). 

2. Αν στις εργασίες που έχουν περατωθεί διαπιστωθούν 
επουσιώδεις μόνο, κατά την κρίση της Διευθύνουσας 
Υπηρεσίας, ελλείψεις που δεν επηρεάζουν την λειτουργι¬ 


κότητα του Έργου (λειτουργία - ασφάλεια), ο προϊστάμε¬ 
νος της Διευθύνουσας Υπηρεσίας γνωστοποιεί, με εντο¬ 
λή του προς τον Ανάδοχο, τις ελλείψεις που έχουν επιση- 
μανθεί και τάσσει εύλογη προθεσμία για την αποκατά¬ 
στασή τους. Στην περίπτωση αυτή, η βεβαίωση 
περάτωσης εκδίδεται μετά την εμπρόθεσμη αποκατά¬ 
σταση των ελλείψεων και αναφέρει τον χρόνο που περα- 
τώθηκε το Έργο, χωρίς να λαμβάνεται υπόψη ο χρόνος 
αποκατάστασης. 

3. Αν οι εργασίες δεν έχουν περατωθεί ή οι ελλείψεις 
που διαπιστώθηκαν δεν είναι επουσιώδεις ή οι εργασίες 
δεν αποκαταστάθηκαν από τον Ανάδοχο εμπρόθεσμα, 
σύμφωνα με την προηγούμενη παράγραφο, εφαρμόζο¬ 
νται ανάλογα με την περίπτωση, οι διατάξεις των άρθρων 
46 & 47 του παρόντος κανονισμού. 

4. Για την έκδοση της βεβαίωσης περάτωσης εργασιών 
είναι απαραίτητο, μεταξύ άλλων, να έχει πραγματοποιή¬ 
σει ο Ανάδοχος τις υποχρεώσεις που προβλέπονται στο 
άρθρο 35 του παρόντος κανονισμού. 

ΑΡΘΡΟ 51 

ΠΡΟΣΩΡΙΝΗ ΠΑΡΑΛΑΒΗ 

1. Για την διενέργεια της προσωρινής παραλαβής, η 
Προϊσταμένη Αρχή ή το εξουσιοδοτημένο από αυτήν όρ¬ 
γανο ορίζει επιτροπή προσωρινής παραλαβής, μετά από 
ειδοποίηση της Διευθύνουσας Υπηρεσίας ότι περατώθη- 
καν οι εργασίες. 

Η προσωρινή παραλαβή πραγματοποιείται μετά την πε- 
ράτωση των εργασιών και την υποβολή από τον Ανάδοχο 
της τελικής επιμέτρησης, μετά από την υποβολή σχετικής 
αίτησης από τον Ανάδοχο ή αυτεπαγγέλτως από την Δι- 
ευθύνουσα Υπηρεσία. 

Η επιτροπή είναι κατά βάση τριμελής. Όταν όμως πρό¬ 
κειται για σημαντικά έργα μπορεί να οριστούν και τέσσε¬ 
ρα (4) επί πλέον τεχνικά μέλη για να περιληφθούν σ’ αυ¬ 
τήν τεχνικοί διαφόρων ειδικοτήτων ανάλογα με τη φύση 
του έργου. 

Η επιτροπή προσωρινής παραλαβής συνέρχεται και 
διενεργεί την παραλαβή με πρωτοβουλία και ευθύνη του 
προέδρου της. Γ ια την παραλαβή συντάσσεται πρωτό¬ 
κολλο που υπογράφεται από όλα τα μέλη της επιτροπής, 
από τον επιβλέποντα που παρίσταται κατά την διενέργειά 
της και τον Ανάδοχο που παραδίδειτο Έργο. 

Η επιτροπή προσωρινής παραλαβής παίρνει αποφά¬ 
σεις κατά πλειοψηφία. Τυχόν διαφωνία μέλους της επι¬ 
τροπής ως προς την παραλαβή ή σε επιμέρους σημεία 
του πρωτοκόλλου προσωρινής παραλαβής καταγράφε¬ 
ται και υπογράφεται. 

Αν υπάρξει αδυναμία υπογραφής από τον Πρόεδρο ή 
μέλος της επιτροπής ή τον επιβλέποντα το πρωτόκολλο 
υπογράφεται από τους υπολοίπους με σχετική μνεία της 
αδυναμίας υπογραφής. 

2. Η επιτροπή παραλαβής παραλαμβάνει το Έργο πο¬ 
σοτικά και ποιοτικά και από άποψη τήρησης της συμβατι¬ 
κής προθεσμίας. Ελέγχει κατά το δυνατό την επιμέτρηση 
με γενικές ή δειγματοληπτικές επιμετρήσεις, καταγράφει 
στο πρωτόκολλο τις ποσότητες της τελικής επιμέτρησης, 
όπως τυχόν διορθώνονται από τους ελέγχους που γίνο¬ 
νται, αιτιολογεί τις τυχόν τροποποιήσεις στις ποσότητες 
και αναγράφει τις παρατηρήσεις της για εργασίες που τυ¬ 
χόν έχουν εκτελεσθεί με υπέρβαση των εγκεκριμένων πο- 

σοτήτων ή κατά τροποποίηση των εγκεκριμένων σχεδίων. 
Επίσης, ελέγχει την ποιότητα των εργασιών και αναγρά¬ 
φει στο πρωτόκολλο τις παρατηρήσεις της, ιδίως για τις 
εργασίες που κρίνονται απορριπτέες ή ελαττωματικές, 
που πρέπει να αποκατασταθούν ή παραδεκτές μεν αλλά 
με μείωση της τιμής τους. 

3. Στην παραλαβή καλείται, εγγράφως, να παραστεί ο 
Ανάδοχος. Η παραλαβή γίνεται νόμιμα και χωρίς την πα¬ 
ρουσία του Αναδόχου, αν έχει κληθεί να παραστεί. Στην 
περίπτωση που ο Ανάδοχος αρνηθεί την υπογραφή του 
πρωτοκόλλου, του κοινοποιείται το πρωτόκολλο επί απο¬ 
δείξει. 

Το πρωτόκολλο θεωρείται ως πράξη της Διευθύνουσας 
Υπηρεσίας και σε περίπτωση αντιρρήσεων από μέρους 
του αναδόχου, υπάρχει η δυνατότητα υποβολής ένστα¬ 
σης σύμφωνα με τις διατάξεις του παρόντος κανονισμού. 

Η προσωρινή παραλαβή ολοκληρώνεται με την έγκριση 
του πρωτοκόλλου απάτην Προϊσταμένη Αρχή. Αυτή μπο¬ 
ρεί να αναβάλει την έγκριση του πρωτοκόλλου, μέχρι να 
αποκατασταθούν από τον Ανάδοχο ελαττώματα που δια¬ 
πιστώθηκαν κατά την προσωρινή παραλαβή. 

4. Η προσωρινή παραλαβή πρέπει να διενεργηθεί στην 
προθεσμία που ορίζεται στην Σύμβαση αλλά όχι αργότε¬ 
ρα από έξι (6) μήνες από τη βεβαιωμένη περάτωση του 
Έργου, υπό τον όρο ότι θα υποβληθεί από τον Ανάδοχο 
σχετική αίτηση και η τελική επιμέτρηση του Έργου μέσα 
σε δύο (2) μήνες από τη βεβαιωμένη περάτωση. Αν η τελι¬ 
κή επιμέτρηση υποβληθεί από τον ανάδοχο μεταγενέστε¬ 
ρα η πιο πάνω προθεσμία για τη διενέργεια της παραλα¬ 
βής αρχίζει απάτην υποβολή της τελικής επιμέτρησης. Αν 
δεν υποβληθεί η αίτηση και η τελική επιμέτρηση από τον 
Ανάδοχο εντός των ως άνω προθεσμιών, η προθεσμία για 
την διενέργεια της παραλαβής αρχίζει από την κοινοποί¬ 
ηση στον Ανάδοχο της τελικής επιμέτρησης που συντά¬ 
χθηκε από την Διευθύνουσα Υπηρεσία. 

5. Οι διατάξεις του άρθρου αυτού έχουν ανάλογη εφαρ¬ 
μογή και για τις περιπτώσεις παραλαβής τμημάτων Έρ¬ 
γων που περατώθηκαν και μπορεί να έχουν αυτοτελή 
χρήση, όπου αυτό προβλέπεται από την Σύμβαση καθώς 
επίσης και σε όλες τις περιπτώσεις που μια εργολαβία δεν 
συνεχίζεται, όπως στις περιπτώσεις διάλυσης, έκπτωσης, 
υποκατάστασης με απαλλαγή της ευθύνης του αρχικού 
Αναδόχου κ.λπ. 

6. Με την επιφύλαξη των διατάξεων της παρ. 12του άρ¬ 
θρου 35 του παρόντος, ο Ανάδοχος υποχρεούταιπροτης 
διενέργειας προσωρινής παραλαβής να παραδώσει στη 
Διευθύνουσα Υπηρεσία κατασκευαστικά σχέδια του Έρ¬ 
γου υπό κατάλληλη κλίμακα, ανάλογα με την φύση αυτού. 
Στην περίπτωση που ο Ανάδοχος δεν συμμορφωθεί με 
τον όρο αυτό του παρόντος μέχρι και της οριστικής πα¬ 
ραλαβής, δύναται η Διευθύνουσα Υπηρεσία να καταλογί¬ 
σει σε βάρος του την σχετική δαπάνη συντάξεως των σχε¬ 
δίων και σε περίπτωση μη υπάρξεως υπολοίπου στον τε¬ 
λικό λογαριασμό να κάνει χρήση του δικαιώματος 
καταπτώσεως της εγγυητικής επιστολής καλής εκτέλε¬ 
σης. 

ΑΡΘΡΟ 52 

ΧΡΟΝΟΣ ΕΓΓΥΗΣΗΣ ΚΑΛΗΣ ΛΕΙΤΟΥΡΓΙΑΣ - 
ΧΡΟΝΟΣ ΣΥΝΤΗΡΗΣΗΣ 

1. Ο χρόνος εγγύησης, κατά τον οποίο ο Ανάδοχος φέ¬ 


ρει τον κίνδυνο του Έργου και υποχρεούται στην συντή¬ 
ρησή του και μετά την πάροδο του οποίου διενεργείται η 
οριστική παραλαβή, ορίζεται γενικά σε δεκαπέντε (15) μή¬ 
νες. Σε εντελώς ειδικές περιπτώσεις μπορεί, με τα συμβα¬ 
τικά τεύχη, να ορίζεται μεγαλύτερος χρόνος εγγύησης και 
πάντως όχι πάνω από τρία (3) χρόνια. Για Μικρά Έργα και 
για Έργα που σχετίζονται με την λειτουργία και συντήρη¬ 
ση των εγκαταστάσεων και για εκείνα από τα Έργα των πιο 
πάνω περιπτώσεων που δεν νοείται γι’ αυτά μακροχρόνια 
συντήρηση, μπορεί με τα συμβατικά τεύχη να ορίζεται 
χρόνος εγγύησης μικρότερος των δεκαπέντε (15) μηνών. 

2. Ο χρόνος εγγύησης αρχίζει από την βεβαιωμένη πε¬ 
ράτωση των εργασιών, αν μέσα σε δύο (2) μήνες από αυ¬ 
τήν υποβληθεί από τον Ανάδοχο η τελική επιμέτρηση, αλ¬ 
λιώς από την ημερομηνία που υποβλήθηκε ή που κοινο¬ 
ποιήθηκε στον Ανάδοχο η με οποιονδήποτε άλλο τρόπο 
συνταχθείσα τελική επιμέτρηση, εκτός εάν διαφορετικά 
ορίζεται στην Σύμβαση. Σε περίπτωση οιασδήποτε βλά¬ 
βης εντός του χρόνου εγγυήσεως και μη αποκαταστάσε- 
ως αυτής μέχρι του κατά τις διατάξεις του παρόντος κα¬ 
νονισμού ορισθέντος χρόνου, ο χρόνος της εγγυήσεως 
παρατείνεται μέχρι της πλήρους αποκαταστάσεως της 
βλάβης. 

3. Κατά τον χρόνο εγγύησης και υποχρεωτικής συντή¬ 
ρησης, ο Ανάδοχος είναι υποχρεωμένος να επιθεωρεί τα- 
κτικάτα έργα, να τα διατηρεί σε ικανοποιητική και να απο- 
καθιστά κάθε βλάβη, που δεν οφείλεται στην χρήση, 
εντός της τασσόμενης προθεσμίας από την λήψη της 
αναγγελίας της βλάβης από την Διευθύνουσα Υπηρεσία. 
Αν ο Ανάδοχος δεν εκπληρώνει τις υποχρεώσεις του για 
την αποκατάσταση της βλάβης, οι απαραίτητες εργασίες 
μπορεί να εκτελεσθούν από την Διευθύνουσα Υπηρεσία 
με οποιονδήποτε τρόπο, σε βάρος και για λογαριασμό 
του υπόχρεου Ανάδοχου. 

ΑΡΟΡΟ 53 

ΟΡΙΣΤΙΚΗ ΠΑΡΑΛΑΒΗ 

1. Στην οριστική παραλαβή εφαρμόζονται ανάλογα οι 
διατάξεις για την προσωρινή παραλαβή των παρ. 1,3 & 5 
του άρθρου 51 του παρόντος κανονισμού. Στην οριστική 
παραλαβή γίνεται ποιοτική παραλαβή του Εργου, η επι¬ 
τροπή παραλαβής όμως δύναται να υπεισέλθει και σε θέ¬ 
ματα ποσοτήτων, εφαρμοζομένων αναλόγως των διατά¬ 
ξεων της παρ. 2 του άρθρου 51 του παρόντος κανονι¬ 
σμού. 

2. Η οριστική παραλαβή πρέπει να διενεργηθεί μέσα σε 
δύο (2) μήνες από τότε που λήγει ο χρόνος εγγύησης, 
σύμφωνα με το προηγούμενο άρθρο. 

Αν η οριστική παραλαβή δεν διενεργηθεί μέσα σε αυτήν 
την προθεσμία, θεωρείται ότι έχει συντελεσθεί αυτοδί¬ 
καια τριάντα (30) ημέρες μετά την υποβολή από τον Ανά¬ 
δοχο σχετικής όχλησης για την διενέργειά της. 

Αν η προσωρινή παραλαβή δεν έχει διενεργηθεί μέχρι 
την οριστική παραλαβή, διενεργείται ταυτόχρονα προ¬ 
σωρινή και οριστική παραλαβή. 

3. Μετά την οριστική παραλαβή, είτε αυτή διενεργηθεί 
είτε συντελεσθεί αυτοδίκαια, ο Ανάδοχος ευθύνεται κατά 
τις διατάξεις του Αστικού Κώδικα. Σε περιπτώσεις Ειδικών 
Έργων, με την Σύμβαση μπορεί να ορίζονται πρόσθετες 
ευθύνες ή υποχρεώσεις του Αναδόχου και μετά την ορι¬ 
στική παραλαβή. 

ΑΡΘΡΟ 54 

ΠΑΡΑΛΑΒΗ ΓΙΑ ΧΡΗΣΗ 

1. Για να παραδοθεί σε χρήση το Έργο ή αυτοτελή του 
τμήματα, απαιτείται διενέργεια παραλαβής για χρήση (Δι¬ 
οικητική παραλαβή). Η παραλαβή για χρήση γίνεται με 
πρωτόκολλο μεταξύ του προϊσταμένου της Διευθύνου- 
σας Υπηρεσίας, του Επιβλέποντα καιτου Αναδόχου. Στην 
παραλαβή για χρήση παρευρίσκεται και εκπρόσωπος της 
υπηρεσίας της Εταιρείας (χρήστη), ο οποίος και παρα- 
λαμβάνει από τη Διευθύνουσα Υπηρεσία το έργο προς 
χρήση. 

Αν ο Ανάδοχος κληθεί εγγράφως και δεν παραστεί ή αρ- 
νηθείτην υπογραφή του πρωτοκόλλου, αυτό συντάσσε- 
ται από τους λοιπούς με σχετική μνεία κατά περίπτωση 
καιτου κοινοποιείται. Το πρωτόκολλο αναφέρει το Έργο 
ή τα τμήματα που παραδίδονται για χρήση και συνοπτική 
περιγραφή της κατάστασης των εργασιών. 

Η παραλαβή για χρήση δεν αναπληρώνει την προσωρι¬ 
νή και οριστική παραλαβή του Έργου. 

2. Προκειμένου να γίνει η παραλαβή για χρήση του Έρ¬ 
γου, η Διευθύνουσα Υπηρεσία σε συνεννόηση με τους αρ¬ 
μόδιους εκπροσώπους του χρήστη, αναλαμβάνει να ενη¬ 
μερώσει το προσωπικό του χρήστη (της Υπηρεσίας της 
Εταιρείας που θα χρησιμοποιήσει το έργο), που είναι 
υπεύθυνο για την συντήρηση του Έργου κατά την χρήση 
του, σχετικά με την λειτουργία των εγκαταστάσεων. 

Για Έργα σημαντικά που περιλαμβάνουν ειδικό εξοπλι¬ 
σμό, θα πρέπει να περιέχεται στην Σύμβαση η υποχρέω¬ 
ση του Αναδόχου να εκπαιδεύσει το προσωπικό του χρή¬ 
στη, με την επιφύλαξη και των διατάξεων της παρ. 12του 
άρθρου 35 του παρόντος. Η εκπαίδευση αυτή γίνεται με 
ευθύνη του Αναδόχου του Έργου, με την ολοκλήρωση δε 
αυτής συντάσσεται το πρωτόκολλο παραλαβής για χρή¬ 
ση. 

3. Αν από τη σύμβαση προβλέπεται η εκτέλεση των ερ¬ 
γασιών παράλληλα προς τη χρήση του έργου δεν απαι¬ 
τείται η διενέργεια της παραλαβής προς χρήση. Το ίδιο 
ισχύει αν η παράλληλη χρήση προκύπτει από τη φύση των 
εργασιών. 

4. Απαραίτητο, επίσης, θεωρείται πριν από την παραλα¬ 
βή για χρήση, εφόσον τούτο ορίζεται στην Σύμβαση, να 
γίνεται προμήθεια των απαραίτητων ανταλλακτικών του 
ηλεκτρομηχανολογικού εξοπλισμού που εγκαθίσταται 
στα πλαίσια του Έργου, με δαπάνη του Αναδόχου του 
Έργου. Προσφορά για τα ανταλλακτικά πρέπει να περιέ- 
χεται οπωσδήποτε στην διακήρυξη του διαγωνισμού. 

ΑΡΘΡΟ 55 

ΕΝΣΤΑΣΕΙΣ - ΕΠΙΛΥΣΗ ΔΙΑΦΟΡΩΝ 

Α. Ενστάσεις 

1. Κατά των πράξεων της Διευθύνουσας Υπηρεσίας, 
που προσβάλλει έννομο συμφέρον του Αναδόχου, χωρεί 
ένσταση. Η ένσταση ασκείται με κατάθεση στην Διευθύ- 
νουσα Υπηρεσία, μέσα σε ανατρεπτική προθεσμία δέκα 
(10) ημερών, από την κοινοποίηση της πράξης, εκτός εάν 
ορίζεται διαφορετικά σε άρθρα του παρόντος κανονι¬ 
σμού ή των συμβατικών τευχών. 

2. Η ένσταση απευθύνεται στην Προϊσταμένη Αρχή, η 
οποία υποχρεούται να εκδώσει την απόφασή της μέσα σε 
δύο (2) μήνες από την κατάθεση της ένστασης. Διαφορε¬ 
τικά τεκμαίρεται η σιωπηρή απόρριψη της ένστασης. 


Β. Επίλυση Διαφορών 

1. Οποιαδήποτε διαφορά, που τυχόν προκύψει μεταξύ 
του Αναδόχου και της Εταιρείας, που θα απορρέει από ή 
θα σχετίζεται με την Σύμβαση, εφόσον δεν επιλύεται με 
φιλικό διακανονισμό μεταξύ των μερών, θα επιλύεται από 
τα Πολιτικά Δικαστήρια των Αθηνών κατ’ εφαρμογή του 
Ελληνικού Δικαίου (Ουσιαστικού καιΔικονομικού). 

2. Σε ειδικής φύσεως και σημασίας Έργα μπορεί, με 
απόφαση του Διοικητικού Συμβουλίου, να περιληφθεί 
στην διακήρυξη ή στην με κάθετρόπο προβλεπόμενο από 
τον παρόντα κανονισμό καταρτιζόμενη Σύμβαση ρήτρα 
διαιτησίας. Οι όροι της διαιτησίας θα καθορίζονται με την 
ως άνω απόφαση του Διοικητικού Συμβουλίου. 

3. Τονίζεται ιδιαίτερα ότι, εάν κατά την εκτέλεση των ερ¬ 
γασιών ενός Έργου ανακύψουν μεταξύ της Εταιρείας και 
του Αναδόχου διαφορές, ο Ανάδοχος δεν δύναται να δια- 
κόψει την εκτέλεση των εργασιών ή να αναστείλει την 
πρόοδο αυτών, εκτός εάν ζητήσει τούτο η Εταιρεία εγ- 
γράφως. 

ΚΕΦΑΛΑΙΟ ΣΤ - ΛΟΙΠΕΣ ΡΥΘΜΙΣΕΙΣ 
ΑΡΘΡΟ 56 

ΠΑΡΑΛΕΙΨΗ ΟΦΕΙΛΟΜΕΝΗΣ ΕΝΕΡΓΕΙΑΣ 

Η παράλειψη οφειλόμενης ενέργειας από όργανα της 
Εταιρείας, στην περίπτωση που βάσει του παρόντος κα¬ 
νονισμού τα όργανα αυτά έχουν την υποχρέωση να ενερ¬ 
γούν μέσα σε ορισμένη προθεσμία, η μη τήρηση της οποί¬ 
ας επιφέρει αυτοδίκαια αποτέλεσμα κατά τον παρόντα 
κανονισμό, αποτελεί πειθαρχικό παράπτωμα. Στην περί¬ 
πτωση αυτή εφαρμόζονται οι διατάξεις του Γενικού Κα¬ 
νονισμού ΕΛΤΑ και ειδικότερα του πειθαρχικού πλαισίου 
της Εταιρείας 

ΑΡΘΡΟ 57 

ΚΑΝΟΝΙΣΜΟΣ ΕΚΤΕΛΕΣΗΣ ΜΙΚΡΩΝ ΕΡΓΩΝ 

Το Διοικητικό Συμβούλιο της Εταιρείας ή το εξουσιοδο¬ 
τημένο από αυτό όργανο δύναται στα πλαίσια των διατά¬ 
ξεων του παρόντος κανονισμού να εγκρίνει ειδικό κανονι¬ 
σμό για την εκτέλεση «Μικρών Έργων», των οποίων ο 
προϋπολογισμός είναι μικρότερος του ορίου που καθορί¬ 
ζεται με απόφαση του Διοικ. Συμβουλίου ή του εξουσιο¬ 
δοτημένου από αυτό οργάνου και τα οποία μπορούν να 
ανατεθούν με τις διατάξεις του άρθρου 18 (1.Δ) και (ΙΕ) 
του παρόντος κανονισμού. 

Πιο συγκεκριμένα στον κανονισμό αυτό θα καθορίζο¬ 
νται: 

• Το είδος των έργων και ένα ποσό ως ανώτατο όριο 
προϋπολογισμού, για τον χαρακτηρισμό ενός έργου ως 
«Μικρού Έργου». 

• Για την εκτέλεση των «Μικρών Έργων» με βάση τον 
κανονισμό αυτό, η επιλογή του Αναδόχου θα μπορεί να γί¬ 
νεται με εφαρμογή της διαδικασίας που προβλέπεται 
στην παράγραφο (1Δ) και (ΙΕ) αντίστοιχα του άρθρου 18 
ως εξής: 

• Με διαγωνισμό μεταξύ περιορισμένου αριθμού προ- 
σκαλουμένων εργοληπτών. 

Η διαδικασία αυτή μπορεί να εφαρμόζεται για όλα τα έρ¬ 
γα με προϋπολογισμό μικρότερο από το κατά τα ανωτέρω 
καθοριζόμενο από το Διοικητικό Συμβούλιο ποσό. 

• Με απ’ ευθείας ανάθεση. 

Η διαδικασία αυτή θα μπορεί να εφαρμόζεται για τα μι- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


16115 


κρά εκείνα έργα των οποίων ο προϋπολογισμός θα είναι 
μικρότερος από ένα ακόμα μικρότερο ποσό, το οποίο θα 
καθορίζεται με απόφαση του Διοικητικού Συμβουλίου. 

• Τα αρμόδια όργανα της Εταιρείας για την έγκριση, 
εκτέλεση, παραλαβή και έλεγχο των έργων. 

ΑΡΘΡΟ 58 

ΜΕΤΑΒΑΤΙΚΗ ΔΙΑΤΑΞΗ 

Έργα, για τα οποία κατά την ημερομηνία έναρξης εφαρ¬ 
μογής του παρόντος κανονισμού έχουν ήδη δημοσιευθεί 
οι διακηρύξεις τους ή ευρίσκονται στο στάδιο αξιολόγη¬ 
σης ή κατακύρωσης ή έχουν ήδη υπογράφει Συμβάσεις, 


διενεργούνταιή εκτελούνται με βάση τη διαδικασία καιτις 
δικαιοδοσίες που ίσχυαν πριν την έναρξη εφαρμογής του 
παρόντος κανονισμού. 

ΑΡΘΡΟ 59 

ΕΝΑΡΞΗ ΙΣΧΥΟΣ ΚΑΝΟΝΙΣΜΟΥ 

Η ισχύς του κανονισμού αυτού αρχίζει από τη δημοσί¬ 
ευση στην Εφημερίδα της Κυβερνήσεως. 

Αθήνα, 24 Αυγούστου 2001 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΒΟΥΛΓΑΡΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 
Θ-ΓΠ3Π: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ -Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(02511 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από ΤΟ ΙπίθΠΙΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























